
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 310 

10 Μαρτίου 2005 


ΑΠΟΦΑΣΕΙ Σ 

Αριθ. 22444/Β1 

Έγκριση του Εσωτερικού Κανονισμού Λειτουργίας του 
Πανεπιστημίου Ιωαννίνων. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

Α) Του άρθρου 5παρ. 1 και4του Ν. 2083/1992 (Α' 159). 

Β) Της υπ’ αριθμ. 37876/ΣΤ5/26.4.2004 Κοινής Απόφα¬ 
σης του Πρωθυπουργού και της Υπουργού Εθνικής Παι¬ 
δείας και Θρησκευμάτων «Καθορισμός αρμοδιοτήτων 
Υφυπουργών του Υπουργείου Εθνικής Παιδείας και Θρη¬ 
σκευμάτων» (Β' 608). 

2. Το γεγονός ότι από την εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του προϋπολογισμού του Πανεπιστημίου Ιωαννίνων (άρ¬ 
θρο 29Ατου Ν. 1558/1985, όπως αυτό προστέθηκε με το 
άρθρο 27 του Ν. 2081/1992 και τροποποιήθηκε με το άρ¬ 
θρο 1 παρ. 2ατου Ν. 2469/1997 (Α'38), αποφασίζουμε: 

Εγκρίνουμε τον Εσωτερικό Κανονισμό Λειτουργίας του 
Πανεπιστημίου Ιωαννίνων, τον οποίο κατήρτισε η Σύγκλη¬ 
τος του Ιδρύματος στις υπ’ αριθμ. 871/19.2.2004, 
873/26.2.2004,875/4.3.2004 και 881/13.5.2004 και ο οποί¬ 
ος έχει ως εξής: 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 

ΜΕΡΟΣ Α' 

Άρθρο 1 

ΓΕΝΙΚΕΣ ΑΡΧΕΣ 

1. Το Πανεπιστήμιο Ιωαννίνων άρχισε τη λειτουργία του 
το 1964, με τη Φιλοσοφική Σχολή ως παράρτημα του Πα¬ 
νεπιστημίου Θεσσαλονίκης (Β.Δ. 735/1964, Α'240). Μετα¬ 
γενέστερα λειτούργησε το Μαθηματικό Τμήμα (Β.Δ. 
223/1966, Α'58) και με το Ν.Δ. 746/1970 (Α' 267) έγινε ανε¬ 
ξάρτητο Πανεπιστήμιο. 

2. Το Πανεπιστήμιο είναι Νομικό Πρόσωπο Δημοσίου Δι¬ 
καίου πλήρως αυτοδιοικούμενο. Εκπληρώνοντας στα 
πλαίσια του Συντάγματος την αποστολή του στον ακαδη¬ 
μαϊκό χώρο αποβλέπει στην παροχή ανώτατης παιδείας 
και στην ουσιαστική κατάρτιση των φοιτητών, καθώς και 


στην προαγωγή των επιστημών. Στο επίκεντρο της διδα¬ 
σκαλίας βρίσκεται τόσο η καλλιέργεια της θεωρητικής 
σκέψης και η απόκτηση των απαραίτητων επιστημονικών 
εφοδίων, που αποτελούν τις βασικές συνιστώσες για το 
διεθνές κύρος των χορηγουμένων τίτλων Σπουδών και 
την επαγγελματική σταδιοδρομίατων αποφοίτων, όσο και 
η διαμόρφωση μιας ολοκληρωμένης προσωπικότητας, η 
οποία θα εμφορείται από κοινωνική ευαισθησία και δημο¬ 
κρατικό ήθος. 

3. Η λειτουργία του Πανεπιστημίου βασίζεται στη δημι¬ 
ουργική συνεργασία όλων των φορέων της ακαδημαϊκής 
κοινότητας. Η δραστηριότητα κάθε φορέα πρέπει να 
ασκείται στα πλαίσια της νομοθεσίας και του παρόντος 
Εσωτερικού Κανονισμού. Όμως, εκτός από τους γρα¬ 
πτούς κανονισμούς, η ακαδημαϊκή κοινότητα στηρίζεται 
σε ένα σύνολο αξιών-αρχών, οι οποίες διασφαλίζουν την 
ελεύθερη επιστημονική σκέψη. 

4. Η δραστηριότητα του Πανεπιστημίου βασίζεται στις 
αρχές του ανθρωπισμού και του σεβασμού των δικαιωμά¬ 
των του πολίτη. Η λειτουργία του Πανεπιστημίου έχει ως 
κύριο σκοπό τη διδασκαλία και την έρευνα. Η δραστηριό¬ 
τητα όλωντων φορέωντης ακαδημαϊκής κοινότητας πρέ¬ 
πει να κατατείνει στη βελτίωση της εκπαίδευσης, την προ¬ 
αγωγή της έρευνας και την πραγμάτωση του πρωταγωνι¬ 
στικού ρόλου του Πανεπιστημίου στη σύγχρονη 
επιστημονική εξέλιξη. 

5. Το Πανεπιστήμιο λειτουργεί ως ενεργός σύνδεσμος 
της ελληνικής κοινωνίας με το ευρύτερο διεθνές, ευρω¬ 
παϊκό, βαλκανικό και μεσογειακό περιβάλλον. Ακόμη, 
υποστηρίζει τη συνεχή προαγωγή των δημοκρατικών θε¬ 
σμών και των πρακτικών που αποτελούν προϋπόθεση για 
την ανάπτυξη καιτην κοινωνική καταξίωση της επιστήμης. 
Για την επίτευξη των παραπάνω, και μέσα στα πλαίσια των 
αρχών του και του νόμου, το Πανεπιστήμιο επιδιώκει και 
αποδέχεται τη συνεργασία με άλλα φυσικά και νομικά 
πρόσωπα. 

6. Οι δραστηριότητες της ακαδημαϊκής κοινότητας πρέ¬ 
πει να ασκούνται με τέτοιο τρόπο, ώστε να γίνονται απο¬ 
λύτως σεβαστά τα θεσπισμένα από τους Διεθνείς Οργα¬ 
νισμούς Δικαιώματα του Ανθρώπου και τα Συνταγματικά 
Δικαιώματα του Πολίτη. 

7. Θεωρείται απαράδεκτη οποιαδήποτε διάκριση σχετί¬ 
ζεται με τη φυλή, το χρώμα, το φύλο, την εθνικότητα, την 
ιδεολογία, τις επιλογές του προσωπικού βίου, τη θρη- 

σκεία, ή τη φυσιολογία. Επίσης, είναι ανεπίτρεπτη η άσκη¬ 
ση οποιοσδήποτε συμβολικής και ψυχολογικής βίας, κα¬ 
θώς και κάθε εκτροπή απάτη μαθησιακή σχέση μεταξύ δι¬ 
δασκόντων και διδασκόμενων. 

8. Οι αποφάσεις στα θεσμοθετημένα όργανα του Πανε¬ 
πιστημίου επιβάλλεται να λαμβάνονται με κριτήρια δια¬ 
φάνειας και αξιοκρατίας. Οι αποφάσεις των φορέων της 
ακαδημαϊκής κοινότητας οφείλουν να συντείνουν στην 
εμπέδωση ενός κλίματος αξιοκρατίας και δικαιοσύνης, 
που συνιστούν θεμελιώδεις παραμέτρους της ακαδημαϊ¬ 
κής δεοντολογίας. Η λήψη κάθε απόφασης πρέπει να εί¬ 
ναι τεκμηριωμένη, ώστε να μη δημιουργούνται προϋπο¬ 
θέσεις ή υποψίες άσκησης πιέσεων και ευνοιοκρατικής 
συμπεριφοράς, λόγω προσωπικών, συγγενικών, κομματι¬ 
κών ή επαγγελματικών σκοπιμοτήτων. 

9. Όλοι οι φορείς της ακαδημαϊκής κοινότητας έχουν 
υποχρέωση να διαφυλάσσουν και να προστατεύουν τα 
κτίρια, τα μέσα διδασκαλίας και έρευνας και γενικότερα 
τους πόρους και την περιουσία του Πανεπιστημίου, ώστε 
να μη φαλκιδεύεται και να μην περιορίζεται το νόμιμο δι¬ 
καίωμα χρήσης και αξιοποίησής τους από οποιοδήποτε 
μέλος της κοινότητας. 

10. Η επιστημονική έρευνα: Ηέρευνα,ωςτο σύνολο των 
εργασιών που δημιουργούν γνώση, αποτελεί δικαίωμα 
που ασκείται σε συνθήκες ακαδημαϊκής ελευθερίας, η 
οποία εγγυάταιτην αδέσμευτη επιστημονική διερεύνηση 
και διδασκαλία. Το Πανεπιστήμιο υποστηρίζει με κάθε 
τρόπο την παραγωγή νέας γνώσης, βασικής και εφαρμο¬ 
σμένης, επικεντρώνοντας το ενδιαφέρον του στην ποιό¬ 
τητα κα την πρωτοτυπία του ερευνητικού έργου. Όλες οι 
ερευνητικές δραστηριότητες που συντελούνται στο Πα¬ 
νεπιστήμιο χαρακτηρίζονται από πλήρη διαφάνεια και τα 
αποτελέσματάτους, σε έντυπη ή ηλεκτρονική μορφή κά¬ 
θε είδους, είναι διαθέσιμα σε όλα τα μέλη της Πανεπιστη¬ 
μιακής Κοινότητας, καθώς και το κοινωνικό σύνολο και 
κατατίθενται στην Ενιαία Βιβλιοθήκη του Ιδρύματος. 

11. Στο Πανεπιστήμιο δεν επιτρέπεται η διεξαγωγή 
απόρρητης έρευνας ή έρευνας, η οποία φαλκιδεύει την 
ανθρωπικότητατου ανθρωπίνου υποκειμένου, ή έρευνας 
που με οποιοδήποτε τρόπο σχετίζεται με την παραγωγή 
γνώσης, που χρησιμοποιείται για στρατιωτικούς σκο¬ 
πούς. 

12. Η γνώση, ως κοινωνικό αγαθό, προκύπτει από έρευ¬ 
να που σέβεται τον άνθρωπο και το φυσικό περιβάλλον 
και διενεργείται σύμφωνα με το ισχύον νομοθετικό πλαί¬ 
σιο. Η κάθε μορφής έρευνα, ο σκοπός, οι διαδικασίες διε¬ 
ξαγωγής, καθώς και ο τρόπος χρηματοδότησής της, τε¬ 
λούν υπό την εποπτεία της Συγκλήτου. Οι επιστημονικοί 
υπεύθυνοι των χρηματοδοτούμενων από εξωτερικές πη¬ 
γές ερευνητικών - εκπαιδευτικών δραστηριοτήτων ενημε- 
ρώνουντη Γενική Συνέλευση του Τομέα και του Τμήματός 
τους για την υποβολή και την πορεία υλοποίησης των 
προτάσεων και μεριμνούν, ώστε τα αποτελέσματα να εί¬ 
ναι προσιτά στα μέλη της Πανεπιστημιακής Κοινότητας 
και στο κοινωνικό σύνολο. Στην περίπτωση που είναι ανα¬ 
γκαία η χρήση των υποδομών του Τομέα ή του Τμήματος 
απαιτείται η γνώμη των αντίστοιχων συλλογικών οργά¬ 
νων. Εάν συντρέχουν λόγοι τήρησης προθεσμιών η γνώ¬ 
μη είναι δυνατόν να διατυπωθεί και μετά την υποβολή της 
πρότασης. Σε περίπτωση διαφωνίας αποφασίζει η Σύ¬ 
γκλητος. 

13. Το Ακαδημαϊκό άσυλο: Σκοπός του ακαδημαϊκού 
ασύλου είναι η κατοχύρωση της ελευθερίας στη διδα¬ 


σκαλία, την έρευνα, την έκφραση και τη διακίνηση ιδεών. 

14. Η Ελληνική γλώσσα: Η ακαδημαϊκή κοινότητα, χω¬ 
ρίς να αποκλείει, να αποφεύγει ή να αποθαρρύνει τη χρή¬ 
ση άλλων γλωσσών, έχει, επίσης, χρέος να χρησιμοποιεί 
και να καλλιεργεί την ελληνική γλώσσα και να προάγει τη 
χρήση της στους επιστημονικούς κλάδους που θεραπεύ¬ 
ει το Πανεπιστήμιο. 

ΜΕΡΟΣ Β' 

Άρθρο 2 

ΛΕΙΤΟΥΡΓΙΑ ΣΥΛΛΟΓΙΚΩΝ ΟΡΓΑΝΩΝ 

Η διαδικασία πρόσκλησης για τη συζήτηση θεμάτων και 
τη λήψη αποφάσεων στα συλλογικά όργανα του Ιδρύμα¬ 
τος (Σύγκλητο, Πρυτανικό Συμβούλιο, Κοσμητεία, Γενική 
Συνέλευση Τμήματος, Διοικητικό Συμβούλιο Τμήματος 
και Γενική Συνέλευση Τομέα) είναι η ακόλουθη: 

1. Κατά την πρώτη συνεδρία του συλλογικού οργάνου 
κάθε ακαδημαϊκού έτους ορίζονται η ημέρα και η ώρα της 
εβδομάδας, κατά την οποία, εφόσον υπάρχουν θέματα, 
συγκαλείται το όργανο σε συνεδρία. Σε εξαιρετικά επεί¬ 
γουσες περιπτώσεις είναι δυνατόν το όργανο (με απόφα¬ 
ση του Προεδρεύοντος) να συνεδριάζει άλλη ημέρα και 
ώρα. 

2. Το οικείο όργανο συνέρχεται σε συνεδρία ύστερα 
από πρόσκληση του Προεδρεύοντος, ο οποίος καταρτίζει 
την Ημερήσια Διάταξη (Η.Δ.) του οργάνου σε συνεργασία 
με το/την Γραμματέα. 

3. Η πρόσκληση μετά θέματα της Η.Δ., μαζί με εισηγή¬ 
σεις ή με το απαραίτητο πληροφοριακό υλικό, όταν απαι¬ 
τείται, αποστέλλεται στα μέλη του οργάνου μια τουλάχι¬ 
στον εργάσιμη ημέρα πριν από την τακτική συνεδρίαση. 

4. Εφόσον ζητηθεί εγγράφως από το ένα τρίτο των με- 
λώντου συλλογικού οργάνου η συζήτηση συγκεκριμένου 
θέματος μείζονος ακαδημαϊκής σημασίας, ο Προεδρεύ- 
ων είναι υποχρεωμένος να εισαγάγει το θέμα προς συζή¬ 
τηση στην αμέσως επόμενη τακτική συνεδρίαση, πριν 
από την Η .Δ., ή, εφόσον το θέμα είναι επείγον, σε έκτακτη 
συνεδρίαση. 

5. Τα συλλογικά πανεπιστημιακά όργανα βρίσκονται σε 
απαρτία, όταν είναι παρόντα τα μισό τουλάχιστον από τα 
μέλη τους, που έχουν δικαίωμα ψήφου. Για τον υπολογι¬ 
σμό της απαρτίας δεν προσμετρώνται όσοι απουσιάζουν 
ή κωλύονται να παραστούν, κατ’ αναλογία προς τα προ- 
βλεπόμενα στο άρ. 6 παρ. Δ4 του Ν. 2083/1992. Σε περί¬ 
πτωση έλλειψης απαρτίας το όργανο συγκαλείται εκ νέου 
μέσα σε δέκα ημέρες από την πρώτη σύγκληση και ευρί- 
σκεται σε απαρτία ανεξάρτητα από τον αριθμό των μελών 
που είναι παρόντα. Εάν τούτο γνωστοποιείται με την κοι¬ 
νοποίηση της Η.Δ. μπορεί το όργανο να συγκληθεί εκ νέ¬ 
ου ακόμη και την ίδια ημέρα. Τα συλλογικά όργανα δεν 
μπορούν να συνεδριάσουν με λιγότερα από τρία μέλη, 
χωρίς την ταυτόχρονη παρουσία των οποίων δεν είναι δυ¬ 
νατόν να ληφθεί απόφαση. 

6. Τα θέματα της Η.Δ. εισηγείται ο Προεδρεύωνή άλλο 
μέλος του οργάνου, το οποίο ορίζεται από αυτόν, ή ο κα¬ 
τά νόμο εισηγητής. Ο Προεδρεύων μπορεί να καλεί στη 
συνεδρίαση μέλη της Πανεπιστημιακής Κοινότητας για 
παροχή διευκρινίσεων, τα οποία στη συνέχεια αποχω¬ 
ρούν. Αποχώρηση μελών δεν μπορεί να γίνει κατά τη διάρ¬ 
κεια συζήτησης ή ψηφοφορίας ενός θέματος της Η.Δ. πα¬ 
ρά μόνον όταν ολοκληρωθεί ένα θέμα και πριν αρχίσει η 
συζήτηση του επομένου. 

7. Οι εισηγήσεις ή προτάσεις τίθενται σε ψηφοφορία, 
εάν δεν υπάρχει ομοφωνία των μελών του οργάνου που 
έχουν δικαίωμα ψήφου. Η ψηφοφορία γίνεται με ανάταση 
του χεριού. Ονομαστική ψηφοφορία γίνεται μετά από 
απόφαση του Προεδρεύοντος ή αν το ζητήσει οποιοδή- 
ποτε μέλος. Στην περίπτωση αυτή η ψηφοφορία γίνεται 
με αλφαβητική σειρά, ύστερα από κλήρωση του γράμμα¬ 
τος έναρξης κάθε ψηφοφορίας. Κατά τη συζήτηση κάθε 
θέματος ο Προεδρεύων δίνει το λόγο σε όλους όσοι τον 
ζητήσουν, ο δε εύλογος χρόνος που δίνεται σε κάθε ομι¬ 
λητή καθορίζεται επίσης από τον Προεδρεύοντα. 

8. Οι αποφάσεις του οργάνου λαμβάνονται με απόλυτη 
πλειοψηφία των έγκυρων ψήφων των παρόντων μελών, 
εκτός αν ορίζεται διαφορετικά από το νόμο. Οι αποφάσεις 
είναι δυνατόν να τροποποιούνται ένα χρόνο μετά τη λήψη 
τους. Νωρίτερα τροποποιούνται με την απόλυτη πλειο¬ 
ψηφία του όλου αριθμού των μελών. Για κάθε διαδικαστι¬ 
κό θέμα που προκύπτει αποφασίζει το σώμα. 

9. Εάν σε συλλογικό όργανο τεθούν σε ψηφοφορία πε¬ 
ρισσότερες από δύο προτάσεις και δεν λάβει καμία την 
απόλυτη πλειοψηφία, τότε η ψηφοφορία επαναλαμβάνε¬ 
ται μεταξύ των δύο προτάσεων που πλειοψήφησαν. Σε 
περίπτωση ισοψηφίας περισσοτέρων των δύο προτάσε¬ 
ων, με επιμέρους ψηφοφορίες αναδεικνύονται οι δύο επι¬ 
κρατέστερες, που θα συμμετάσχουν στην τελική επανα¬ 
ληπτική ψηφοφορία. 

10. Ο Προεδρεύων μπορεί να διακόπτει τη συνεδρίαση 
για σύντομο διάλειμμα. Με σύμφωνη γνώμη του οργάνου 
είναι δυνατόν η συνεδρίαση να διακοπεί για μεγαλύτερο 
διάστημα, συνεχιζόμενη όμως την ίδια ή την αμέσως επό¬ 
μενη ημέρα. 

11. Ο Γραμματέας του οργάνου τηρείτο πρακτικά κάθε 
συνεδρίας, τα οποία ειδικά για τη Σύγκλητο και το Πρυτα- 
νικό Συμβούλιο επικυρώνονται σε επόμενη συνεδρία,, 
υπογράφονται δε από τα παρόντα μέλη. Επικυρωμένα 
πρακτικά χορηγούνται σε όποιον έχει νόμιμο συμφέρον 
κατά τις κείμενες διατάξεις με έγκριση του οικείου συλ¬ 
λογικού οργάνου ή, μετά από εξουσιοδότηση αυτού, από 
τον Προεδρεύοντα. Στα πρακτικά καταχωρίζονται συνο- 
πτικώς οι εισηγήσεις, οι προτάσεις, οι συζητήσεις και 
αποδίδονται με ακρίβεια οι αποφάσεις. Καθ’ υπαγόρευση 
αναπτύξεις δεν συ μπεριλαμβάνονται στα πρακτικά, εκτός 
εάν αυτές υποβληθούν γραπτώς κατά τη διάρκεια της 
ίδιας συνεδρίασης. 

Στα πρακτικά πρέπει να αναφέρονται: 

ί) Ο τόπος και ο χρόνος συνεδρίασης του συλλογικού 
οργάνου, καθώς και ο χαρακτηρισμός της, αν αυτή είναι 
τακτική ή έκτακτη. 

μ) Τα μέλη που είναι παρόντα και ο τίτλος ή η ιδιότητα 
του καθενός από αυτά. 

ίϋ) Τα απάντα μέλη και η αιτιολογία της απουσίας τους, 
αν δηλαδή είναι δικαιολογημένη ή όχι. 

ίν) Η ύπαρξη ή μη απαρτίας σύμφωνα με τις διατάξεις, 
από τις οποίες διέπεται η λειτουργία του συλλογικού ορ¬ 
γάνου. 

ν) Τα θέματα της ημερήσιας διάταξης και οι σχετικές με 
τα θέματα αυτά εισηγήσεις. 

νί) Η συζήτηση με τις απόψεις, όσο το δυνατόν πιο ανα¬ 
λυτικά, του κάθε μέλους, που λαμβάνει το λόγο. 

νϋ) Η μορφή, τα αποτελέσματα της ψηφοφορίας και οι 
αποφάσεις που λήφθηκαν. 


νίϋ) Η γνώμη των μελών που μειοψηφούν. 

ίχ) Στα πρακτικά πρέπει να αναφέρονται και τα άτομα 
που τυχόν προσκαλούνται για την εισήγηση εξειδικευμέ- 
νων θεμάτων, η συμμετοχή των οποίων δεν προβλέπεται 
από τις οικείες διατάξεις, που διέπουν το συλλογικό όρ¬ 
γανο. 

13. Τα πρακτικά πρέπει να υπογράφονται από τα προ- 
βλεπόμενα από τις οικείες διατάξεις που διέπουν το συλ¬ 
λογικό όργανο μέλη, σε κάθε δε περίπτωση από τον Προ¬ 
εδρεύοντα και το Γραμματέα. Οι αποφάσεις των συλλογι¬ 
κών οργάνων εκτελούνται από τον Προεδρεύοντα, μετά 
από εξουσιοδότηση του οργάνου, και πριν από την επικύ¬ 
ρωση των πρακτικών. 

14. Τα συλλογικά πανεπιστημιακά όργανα συγκροτού¬ 
νται και λειτουργούν νομίμως, έστω και εάν δεν έχουν ορι- 
σθεί οι προβλεπόμενοι στα άρθρα 8 έως 11 του 
Ν. 1268/1982 εκπρόσωποι, των εκτός του Δ.Ε.Π., λοιπών 
κατηγοριών μελώντου ΑΕΙ. Οι εκπρόσωποι του Ε.Ε.ΔΙ.Π., 
του Ε.Τ.Ε.Π., των Μεταπτυχιακών Φοιτητών και του Διοι¬ 
κητικού Προσωπικού υποδεικνύονται με τους αναπληρω¬ 
ματικούς τους από τα αντίστοιχα συνδικαλιστικά όργανα 
ή από αντίστοιχες Γενικές Συνελεύσεις. Η ανάδειξη των 
εκπροσώπων των φοιτητών στα πανεπιστημιακά όργανα 
γίνεται για ετήσια θητεία από το Φοιτητικό Σύλλογο κάθε 
Τμήματος, ο οποίος λειτουργεί είτε ως νομικό πρόσωπο 
ιδιωτικού δικαίου, είτε, μέχρι την έγκριση του καταστατι¬ 
κού, ως Ένωση προσώπων. Μέλη του Φοιτητικού Συλλό¬ 
γου μπορούν να είναι όλοι οι φοιτητές του Τμήματος, 
εκτός από εκείνους που έχουν νομίμως διαγράφει. Η 
εκλογή των τακτικών και αναπληρωματικών μελών του Δι¬ 
οικητικού Συμβουλίου του Συλλόγου από τους φοιτητές 
του Τμήματος και με βάση τον αριθμό των ψήφων που συ¬ 
γκέντρωσε σε κάθε ψηφοδέλτιο, ο καθορισμός από το 
Δ.Σ. των τακτικών και αναπληρωματικών εκπροσώπων 
των φοιτητών στη Γενική Συνέλευση του Τμήματος και 
στο εκλεκτορικό σώμα που αναδεικνύει τον Πρόεδρο του 
Τμήματος, τον Κοσμήτορα και τις Πρυτανικές αρχές, κα¬ 
θώς και στα άλλα πανεπιστημιακά όργανα, διενεργούνται 
με το σύστημα της απλής αναλογικής. Οι εκπρόσωποι των 
φοιτητών ορίζονται από το Δ.Σ. του Συλλόγου, ακόμη και 
αν αυτό δεν έχει συγκροτηθεί σε σώμα. Αν καθυστερήσει 
για οποιοδήποτε λόγο η ανάδειξη εκπροσώπων ή η εκλο¬ 
γή μελώντου Δ.Σ. ή παραλείψει το τελευταίο να ορίσει εκ¬ 
προσώπους των φοιτητών, ισχύουν τα οριζόμενα στο άρ¬ 
θρο 12παρ. 4 του Ν. 1268/1982. 

15. Οι συνεδρίες των συλλογικών οργάνων και των 
Εκλεκτορικών Σωμάτωντου Πανεπιστημίου, πληντης Συ¬ 
γκλήτου και του Πρυτανικού Συμβουλίου, διακόπτονται 
απάτην 1η Ιουλίου έως την 31η Αυγούστου, διάστημα το 
οποίο ορίζεται ως περίοδος θερινών διακοπών. Σε έκτα¬ 
κτες όμως περιπτώσεις μπορεί με απόφαση της Συγκλή¬ 
του ή, εάν αυτό δεν είναι δυνατόν, του Πρυτανικού Συμ¬ 
βουλίου, εξουσιοδοτουμένου προς τούτο από την Σύ¬ 
γκλητο, να συγκληθούν και κατ’ αυτή τη χρονική περίοδο, 
ύστερα από αιτιολογημένο αίτημα του συλλογικού οργά¬ 
νου. Κατά το διάστημα των θερινών διακοπών αναστέλ¬ 
λονται οι προβλεπόμενες από το Ν. 1268/1982, όπως 
ισχύει κάθε φορά, προθεσμίες. Ακόμη, οι διοικητικές υπη¬ 
ρεσίες του Πανεπιστημίου διακόπτουν τη λειτουργία 
τους τις τρεις (3) πρώτες εβδομάδες του Αυγούστου και 
για την περίοδο αυτή το Πρυτανικό Συμβούλιο ρυθμίζει 
τον τρόπο κάλυψης των εκτάκτων αναγκών. 

16. Όλα τα μέλη Δ.Ε.Π. που μετέχουν σε συλλογικά όρ¬ 
γανα έχουν καθήκον να παρίστανται σε όλη τη διάρκεια 
των συνεδριάσεών τους. Απουσία ή αποχώρηση από τη 
συνεδρίαση πριν από τη λήξη της επιτρέπεται μόνο για 
ανυπαίτιο λόγο που γνωστοποιείται στον Προεδρεύοντα 
του συλλογικού εγγράφου εγγράφως ή με άλλο πρόσφο¬ 
ρο μέσο, πριν από την έναρξη ή κατά τη διάρκεια της συ¬ 
νεδρίας. 

17. Οποιοσδήποτε συμμετέχει σε συλλογικό πανεπι¬ 
στημιακό όργανο με διπλή θεσμική ιδιότητα έχει δικαίωμα 
μιας μόνο ψήφου και για τον υπολογισμό της απαρτίας 
του οργάνου θεωρείται ως μονάδα. 

18.0 Πρύτανης, ή ο νόμιμος Αναπληρωτής του για την 
αρμοδιότητα αυτή, συγκαλεί και προεδρεύει, χωρίς δι¬ 
καίωμα ψήφου, οποιουδήποτε συλλογικού οργάνου, 
όταν αυτό παραλείπει παρανόμως να λάβει αποφάσεις. 
Επίσης μπορεί, ύστερα από απόφαση της Συγκλήτου, να 
λάβει συγκεκριμένα μέτρα για την αντιμετώπιση επειγό¬ 
ντων ζητημάτων, όταν συλλογικά όργανα διοίκησης του 
Α.Ε.Ι. αδυνατούν να λειτουργήσουν και να λάβουν απο¬ 
φάσεις. 

19. Τον Προεδρεύοντα του συλλογικού οργάνου ανα¬ 
πληρώνει απουσιάζοντα ή κωλυόμενο ο αναπληρωτής 
του και σε περίπτωση που και αυτός απουσιάζει ή κωλύε¬ 
ται, ο προηγούμενος Προεδρεύων ή ο προηγούμενος 
αναπληρωτής του Προεδρεύοντος. 

20. Το Γραμματέατου οργάνου αναπληρώνει όποιος με 
πράξη του αρμοδίου οργάνου έχει ορισθεί. Σε περίπτωση 
απουσίας και του αναπληρωτή τα πρακτικά τηρούνται 
από ένατων νεοτέρων μελών Δ.Ε.Π. 

21. Τα απερχόμενα όργανα διοίκησης, σε άλατα επίπε¬ 
δα, οφείλουν να παρουσιάσουν τον απολογισμό και την 
έκθεση πεπραγμένων της θητείας τους σε δημόσια συζή¬ 
τηση τρεις τουλάχιστον μήνες πριν τη λήξη της θητείας 
τους και σε κάθε περίπτωση πριν την προκήρυξη των 
εκλογών. Η παρουσίαση θα πρέπει να συνοδεύεται από 
αναλυτική γραπτή περίληψη, στην οποία θα συμπεριλαμ- 
βάνεται η σχετική τεκμηρίωση. 

ΜΕΡΟΣΓ 

Άρθρο 3 

ΟΡΓΑΝΑ ΤΟΥ ΠΑΝΕΠΙΣΤΗΜΙΟΥ 

Τα όργανα του Πανεπιστημίου είναι η Σύγκλητος, το 
Πρυτανικό Συμβούλιο και ο Πρύτανης. 

Α. ΣΥΓΚΛΗΣΗ - ΛΕΙΤΟΥΡΓΙΑ ΣΥΓΚΛΗΤΟΥ 

1. Η Σύγκλητος, ως το ανώτατο όργανο διοίκησης κάθε 
Α.Ε.Ι., συνιστάτο κυρίαρχο όργανο του σχεδιασμού, της 
αναμόρφωσης και της εποπτείας της εκπαιδευτικής, 
ερευνητικής και κοινωνικής πολιτικής του Πανεπιστημίου 
Ιωαννίνων. Η λειτουργία της προσδιορίζεται σε όλες τις 
λεπτομέρειες από την ίδια, στο πλαίσιο της κείμενης νο¬ 
μοθεσίας η οποία ορίζει και τη σύνθεσή της. 

2. Η Σύγκλητος συνεδριάζει καθ’ όλη τη διάρκεια του 
ακαδημαϊκού έτους για θέματα της αρμοδιότητάς της τα¬ 
κτικά, αλλά και έκτακτα όποτε το κρίνει ο Πρύτανης. Της 
Συγκλήτου προεδρεύει ο Πρύτανης και απουσιάζοντος ή 
κωλυομένου αυτού ένας από τους Αντιπρυτάνεις, οριζό¬ 
μενος από τον Πρύτανη. Ο Πρύτανης, ως προεδρεύων 
της Συγκλήτου, διασφαλίζει τη χρηστή, διαφανή και απο¬ 
τελεσματική, στα πλαίσια της ακαδημαϊκής δεοντολο¬ 
γίας, λειτουργία του κυρίαρχου ακαδημαϊκού οργάνου. 


3. Καθήκοντα Γραμματέα ασκεί ο Προϊστάμενος Γραμ- 
ματείαςτης Συγκλήτου, ο οποίος ορίζεται σύμφωνα με τις 
κείμενες διατάξεις. 

4. Σε κάθε συνεδρίαση της Συγκλήτου τηρούνται πρα¬ 
κτικά και ο Προϊστάμενος Γραμματείας του Πανεπιστημί¬ 
ου μεριμνά για την εκτέλεση των αποφάσεών της . 

5. Για τα λοιπά θέματα σύγκλησης και λειτουργίας της 
Συγκλήτου ισχύουν οι διατάξεις του άρθρου 2 του παρό¬ 
ντος Εσωτερικού Κανονισμού. 

Β. ΣΥΓΚΛΗΣΗ - ΛΕΙΤΟΥΡΓΙΑ ΠΡΥΤΑΝΙΚΟΥ ΣΥΜΒΟΥΛΙΟΥ 

1. Το Πρυτανικό Συμβούλιο συνεδριάζει καθ’ όλη τη 
διάρκεια του ακαδημαϊκού έτους και κατά τη διάρκεια των 
θερινών διακοπών για θέματα της αρμοδιότητάς του τα- 
κτικώς, αλλά και εκτάκτως όποτε το κρίνει ο Πρύτανης. 
Του Πρυτανικού Συμβουλίου προεδρεύει ο Πρύτανης και 
απουσιάζοντος ή κωλυομένου αυτού ένας από τους Αντι- 
πρυτάνεις, οριζόμενος από τον Πρύτανη. 

2. Καθήκοντα Γ ραμματέα ασκεί ο Προϊστάμενος Γ ραμ¬ 
ματείας του Πρυτανικού Συμβουλίου, ο οποίος ορίζεται 
σύμφωνα με τις κείμενες διατάξεις. 

3. Σε κάθε συνεδρίαση του Πρυτανικού Συμβουλίου τη¬ 
ρούνται πρακτικά με ευθύνη του Προϊσταμένου Γ ραμμα¬ 
τείας του Πρυτανικού Συμβουλίου. Οι αποφάσεις κοινο¬ 
ποιούνται στη Σύγκλητο. 

4. Το Πρυτανικό Συμβούλιο έχει τις αρμοδιότητες που 
προβλέπονται από τις κείμενες διατάξεις και ό,τι του ανα¬ 
τίθεται κατ’ εξουσιοδότηση της Συγκλήτου ή του παρό¬ 
ντος Εσωτερικού Κανονισμού. 

5. Σε εξαιρετικά επείγουσες περιπτώσεις ο Πρύτανης 
έχει το δικαίωμα να προκαλέσει απόφαση του Πρυτανι- 
κού Συμβουλίου με αποστολή προς τα μέλη της σχετικής 
πράξης προς υπογραφή. Στην περίπτωση αυτή η απόφα¬ 
ση λαμβάνεται εφόσον οι καταφατικές απαντήσεις συ¬ 
γκεντρώσουν τη νόμιμη πλειοψηφία των μελών του Πρυ- 
τανικού Συμβουλίου, ειδάλλως το θέμα παραπέμπεται 
προς συζήτηση στο Πρυτανικό Συμβούλιο. Η απόφαση 
αναγράφεται στα πρακτικά ως ιδιαίτερη συνεδρία. 

6. Γ ια τα λοιπά θέματα σύγκλησης και λειτουργίας του 
Πρυτανικού Συμβουλίου ισχύουνοιδιατάξειςτου άρθρου 
2 του παρόντος Εσωτερικού Κανονισμού. 

Γ. Ο ΠΡΥΤΑΝΗΣ 

1. Ο Πρύτανης έχει και ασκεί τα καθήκοντα και τις αρ¬ 
μοδιότητες που προβλέπονται από τις σχετικές διατάξεις 
και ό,τι του ανατίθεται κατ’ εξουσιοδότηση της Συγκλή¬ 
του ή του Πρυτανικού Συμβουλίου ή του παρόντος Εσω¬ 
τερικού Κανονισμού. 

2. Η προβλεπόμενη από το Νόμο δυνατότητα παρου¬ 
σίας του Πρύτανη στα συλλογικά όργανα του Πανεπιστη¬ 
μίου θεσμοθετεί την επικοινωνία του Πρύτανη με αυτά, 
για θέματα που αφορούν τις ανάγκες των Σχολών, Τμη¬ 
μάτων, Τομέωντου Πανεπιστημίου και δεν έχει την έννοια 
προληπτικού ελέγχου των αποφάσεών τους. 

Άρθρο 4 

ΟΡΓΑΝΑΤΗΣ ΣΧΟΛΗΣ 

Όργανα της Σχολής είναι η Γενική Συνέλευση, η Κο¬ 
σμητεία και ο Κοσμήτορας. 

Α. ΣΥΓΚΛΗΣΗ - ΛΕΙΤΟΥΡΓΙΑ ΓΕΝΙΚΗΣ ΣΥΝΕΛΕΥΣΗΣ 
ΣΧΟΛΗΣ 

1. Η Γ ενική Συνέλευση (Γ.Σ.) της Σχολής συνεδριάζει 
ύστερα από πρόσκληση του Κοσμήτορατακτικώς μια φο- 

ρά, τουλάχιστον, κατ’ έτος και εκτάκτως, όποτε υπάρξουν 
θέματα. 

2. Καθήκοντα Γραμματέα ασκεί ο Προϊστάμενος της 
Γραμματείας της Σχολής, ο οποίος ορίζεται σύμφωνα με 
τις κείμενες διατάξεις. 

3. Για τα λοιπά θέματα σύγκλησης και λειτουργίας της 
Γ.Σ. της Σχολής ισχύουν οι διατάξεις του άρθρου 2 του 
παρόντος Εσωτερικού Κανονισμού. 

Β. ΣΥΓΚΛΗΣΗ - ΛΕΙΤΟΥΡΓΙΑ ΚΟΣΜΗΤΕΙΑΣ 

1. Η Κοσμητεία συνεδριάζει ύστερα από πρόσκληση 
του Κοσμήτορατης Σχολής υποχρεωτικώς τέσσερις, του¬ 
λάχιστον, φορές το ακαδημαϊκό έτος και εκτάκτως όταν 
υπάρξουν θέματα. 

2. Καθήκοντα γραμματέα ασκεί ο Προϊστάμενος της 
Γ ραμματείας της Σχολής. 

3. Γ ια τα λοιπά θέματα Σύγκλησης και λειτουργίας της 
Κοσμητείας ισχύουν οι διατάξεις του άρθρου 2 του παρό¬ 
ντος Εσωτερικού Κανονισμού. 

Γ. ΚΟΣΜΗΤΟΡΑΣ 

1.0 Κοσμήτορας έχει και ασκείτο καθήκοντα και τις αρ¬ 
μοδιότητες που προβλέπονται από τις σχετικές διατάξεις 
και ό,τι του ανατίθεται κατ’ εξουσιοδότηση της Γ.Σ. της 
Σχολής ή της Κοσμητείας. 

2. Με εξουσιοδότηση των Γ.Σ. Τμημάτων της Σχολής εί¬ 
ναι δυνατόν ο Κοσμήτορας να ασκήσει ρόλο συντονιστικό 
αναφορικά με οργανωτικά, εκπαιδευτικά και ερευνητικά 
ζητήματα. 

Άρθρο 5 

ΟΡΓΑΝΑ ΤΟΥ ΤΜΗΜΑΤΟΣ 

Όργανα του Τ μήματος είναι η Γ ενική Συνέλευση, το Δι¬ 
οικητικό Συμβούλιο και ο Πρόεδρος. 

Α. ΣΥΓΚΛΗΣΗ - ΛΕΙΤΟΥΡΓΙΑ ΓΕΝΙΚΗΣ ΣΥΝΕΛΕΥΣΗΣ 
ΤΜΗΜΑΤΟΣ 

1. Η Γενική Συνέλευση (Γ.Σ.) συνεδριάζει ύστερα από 
πρόσκληση του Προέδρου του Τμήματος υποχρεωτικώς 
τέσσερις, τουλάχιστον, φορές το ακαδημαϊκό έτος και 
εκτάκτως, όταν κριθεί αναγκαίο. 

2. Κάθε Τμήμα του Πανεπιστημίου υποβάλλει, δια της 
Κοσμητείας, έκθεση πεπραγμένων προς την Πρυτανεία, 
σχετικά με την εκπαιδευτική και ερευνητική δραστηριό¬ 
τητα που έχει αναπτύξει στο ακαδημαϊκό έτος που λήγει. 
Η έκθεση αυτή συντάσσεται βάσει υποδείγματος που 
προτείνεται από τη Σύγκλητο, στο πλαίσιο των γενικότε¬ 
ρων αποφάσεων της. Εγκρίνεται από τη Γ.Σ. του Τμήμα¬ 
τος, στην τελευταία συνεδρίασή της, ύστερα από σχετι¬ 
κές εισηγήσεις των Τομέων. Δεν είναι αναγκαίο η έκθεση 
αυτή να επεκτείνεται και σε εξατομικευμένο απολογισμό 
του έργου των μελών Δ.Ε.Π. Η υποχρέωση αυτή αρχίζει 
από το επόμενο ακαδημαϊκό έτος από τη δημοσίευση του 
παρόντος Εσωτερικού Κανονισμού. 

3. Καθήκοντα Γ ραμματέα ασκεί ο Προϊστάμενος της 
Γ ραμματείας του Τμήματος, ο οποίος ορίζεται σύμφωνα 
με τις κείμενες διατάξεις. 

4. Ο Γραμματέας του οργάνου τηρεί τα πρακτικά εκά- 
στης συνεδρίας, τα οποία επικυρώνονται σε επόμενη συ¬ 
νεδρία, υπογράφονται δε από τα παρόντα μέλη. Στα πρα¬ 
κτικά καταχωρίζονται συνοπτικώς οι συζητήσεις, οι ειση¬ 
γήσεις, οι προτάσεις και αποδίδονται με ακρίβεια οι 
αποφάσεις. Καθ’ υπαγόρευση αναπτύξεις δεν συμπερι¬ 


λαμβάνονται στα πρακτικά, εκτός εάν υποβληθούν γρα- 
πτώς κατά τη διάρκεια της ίδιας συνεδρίασης. Με από¬ 
φαση της Γ.Σ. του Τ μήματος είναι δυνατή η χρήση μαγνη¬ 
τοφώνου. 

5. Για τα λοιπά θέματα σύγκλησης και λειτουργίας της 
Γ.Σ. Τ μήματος ισχύουν οι διατάξεις του άρθρου 2 του πα¬ 
ρόντος Εσωτερικού Κανονισμού. 

Β. ΣΥΓΚΛΗΣΗ - ΛΕΙΤΟΥΡΓΙΑ ΔΙΟΙΚΗΤΙΚΟΥ 
ΣΥΜΒΟΥΛΙΟΥ ΤΜΗΜΑΤΟΣ 

1. Το Διοικητικό Συμβούλιο (Δ.Σ.) Τμήματος συνεδριά¬ 
ζει ύστερα από πρόσκληση του Προέδρου του Τ μήματος, 
υποχρεωτικώς μια φορά, τουλάχιστον, το μήνα και εκτά¬ 
κτως, όταν κριθεί αναγκαίο από τον Πρόεδρο του Τμήμα¬ 
τος. 

2. Καθήκοντα Γραμματέα του Δ.Σ. Τμήματος ασκεί ο 
Προϊστάμενος Γ ραμματείας του Τμήματος. 

3. Για τα λοιπά θέματα σύγκλησης και λειτουργίας του 
Δ.Σ. Τμήματος ισχύουν οι διατάξεις του άρθρου 2 του πα¬ 
ρόντος Εσωτερικού Κανονισμού. 

Γ. ΠΡΟΕΔΡΟΣ ΤΜΗΜΑΤΟΣ 

Ο Πρόεδρος Τμήματος έχει και ασκεί τα καθήκοντα και 
τις αρμοδιότητες που προβλέπονται από τις σχετικές δια¬ 
τάξεις και ό,τιτου ανατίθεται κατ’ εξουσιοδότηση της Γ.Σ. 
του Τμήματος ή του Δ.Σ. του Τμήματος ή του παρόντος 
Εσωτερικού Κανονισμού. 

Άρθρο 6 

ΟΡΓΑΝΑ ΤΟΥ ΤΟΜΕΑ 

Όργανα του Τομέα είναι η Γ ενική Συνέλευση και ο Διευ¬ 
θυντής. 

Α. ΣΥΓΚΛΗΣΗ - ΛΕΙΤΟΥΡΓΙΑ ΓΕΝΙΚΗΣ ΣΥΝΕΛΕΥΣΗΣ 
ΤΟΜΕΑ 

1. Η Γ.Σ. Τομέα συνεδριάζει ύστερα από πρόσκληση του 
Διευθυντή του Τομέα υποχρεωτικώς τέσσερις, τουλάχι¬ 
στον, φορές το ακαδημαϊκό έτος και εκτάκτως, όταν κρι- 
θεί αναγκαίο. 

2. Καθήκοντα Γραμματέα της Γ.Σ. Τομέα ασκεί μέλος 
Ε.Ε.ΔΙ.Π. ή Ε.Τ.Ε.Π. ή διοικητικού προσωπικού που ανήκει 
στο Τομέα, ή, αν δεν υπηρετούν μέλη των παραπάνω κα¬ 
τηγοριών προσωπικού, μέλος Δ.Ε.Π. Ο ορισμός του 
Γραμματέα γίνεται με απόφαση του Διευθυντή του Το¬ 
μέα. 

3. Για τα λοιπά θέματα σύγκλησης και λειτουργίας της 
Γ.Σ. Τομέα ισχύουν οι διατάξεις του άρθρου 2 του παρό¬ 
ντος Εσωτερικού Κανονισμού. 

Β. ΔΙΕΥΘΥΝΤΗΣ ΤΟΜΕΑ 

Ο Διευθυντήςτου Τομέα έχει και ασκείτα καθήκοντα και 
τις αρμοδιότητες που προβλέπονται από τις σχετικές δια¬ 
τάξεις και ό,τιτου ανατίθεται κατ’ εξουσιοδότηση της Γ.Σ. 
Τομέα ή του παρόντος Εσωτερικού Κανονισμού. 

ΜΕΡΟΣ Δ' 

Άρθρο 7 

ΕΚΛΟΓΗ ΠΡΥΤΑΝΙΚΩΝ ΑΡΧΩΝ 

1. Η προκήρυξη των εκλογών γίνεται με απόφαση του 
Πρυτανικού Συμβουλίου και κοινοποιείται στις Σχολές, τα 
Τμήματα και σε όλους τους Πανεπιστημιακούς φορείς. Το 
Πρυτανικό Συμβούλιο λαμβάνει τα αναγκαία μέτρα για τη 
μεγαλύτερη δυνατή δημοσιοποίηση της προκήρυξης, 

π.χ. δημοσίευση στον έντυπο και ηλεκτρονικό ημερήσιο 
τύπο. Η προκήρυξη γίνεται τρεις, τουλάχιστον, μήνες 
πριν από τη λήξη της θητείας των απερχομένων πρυτανι- 
κών αρχών. Ο Πρόεδρος και τα μέλη της πενταμελούς 
Εφορευτικής Επιτροπής από μέλη Δ.Ε.Π. (τακτικά και 
αναπληρωματικά) ορίζονται από το Πρυτανικό Συμβούλιο 
τουλάχιστον δέκα εργάσιμες ημέρες πριν από την ημέρα 
της ψηφοφορίας. Καθήκοντα γραμματειακής υποστήρι¬ 
ξης της Εφορευτικής Επιτροπής ασκεί ο Προϊστάμενος 
Γραμματείας του Πανεπιστημίου. 

2. Υποψηφιότητες για το αξίωμα του Πρύτανη και των 
Αντιπρυτάνεων υποβάλλονται στο Πρυτανικό Συμβούλιο, 
μέσω της υπηρεσίας του πρωτοκόλλου του Πανεπιστημί¬ 
ου, τουλάχιστον πέντε εργάσιμες ημέρες πριν από την 
ημέρα της εκλογής. Οι υποψήφιοι υποβάλλουν συγχρό¬ 
νως υπεύθυνη δήλωση, στην οποία βεβαιώνεται ότι δεν 
συντρέχουν ασυμβίβαστα στο πρόσωπό τους και ότι δεν 
συμπληρώνουν το ανώτατο όριο ηλικίας για έξοδο από 
την υπηρεσία κατά τη διάρκεια της προκηρυσσόμενης 
θητείας των ανωτέρω αξιωμάτων. Η αίτηση υποψηφιότη¬ 
τας περιλαμβάνει οπωσδήποτε τον υποψήφιο Πρύτανη 
και τους υποψηφίους Αντιπρυτάνεις και υπογράφεται τό¬ 
σο από τον υποψήφιο Πρύτανη όσο και από τους υποψη¬ 
φίους Αντιπρυτάνεις. Αν κάποια υποψηφιότητα αποσυρ¬ 
θεί εγγράφως, λογίζεται ότι δεν έχει υποβληθεί. 

3. Μπορεί επίσης να υποβληθεί υποψηφιότητα με αίτη¬ 
ση υπογεγραμμένη από το 1/10 των μελών του εκλεκτορι- 
κού σώματος, η οποία όμως θα περιλαμβάνει τον υποψή¬ 
φιο Πρύτανη και τους υποψηφίους Αντιπρυτάνεις. Η αί¬ 
τηση αυτή δεν λαμβάνεται υπόψη, εάν δεν συνοδεύεται 
από δήλωση αποδοχής της υποψηφιότητας από τους 
προτεινόμενους. 

4. Η ανακήρυξη των υποψηφίων γίνεται από την Εφο¬ 
ρευτική Επιτροπή μετά τη λήξη της προθεσμίας υποβο¬ 
λής υποψηφιοτήτων. Στη συνέχεια, με φροντίδα της Εφο¬ 
ρευτικής Επιτροπής, τυπώνεται ικανός αριθμός ψηφο¬ 
δελτίων, που περιλαμβάνουν τους υποψηφίους 
Πρυτάνεις και Αντιπρυτάνεις και εξασφαλίζεται ίσος 
αριθμός λευκών ψηφοδελτίων. 

5. Με φροντίδα του Πρυτανικού Συμβουλίου καταρτίζο¬ 
νται οι κατάλογοι των εκλεκτόρων ως εξής: Τα ονοματε¬ 
πώνυμα των μελών Δ.Ε.Π. περιλαμβάνονται σε δακτυλο¬ 
γραφημένη κατάσταση με αλφαβητική σειρά. Οι εκλέκτο¬ 
ρες φοιτητές/τριες, καθώς και οι αναπληρωματικοί τους, 
προσδιορίζονται κατά Τμήμα με το σύστημα της απλής 
αναλογικής, σύμφωνα με τα αποτελέσματα των πρόσφα¬ 
των φοιτητικών εκλογών. Οι καταστάσεις αυτές (των με¬ 
λών Δ.Ε.Π. και των φοιτητών/τριων) θεωρούνται από τον 
Πρόεδρο κάθε Τμήματος, σφραγίζονται κατά σελίδα και 
υποβάλλονται στο Πρυτανικό Συμβούλιο, δέκα (10) ημέ¬ 
ρες πριν από την ημέρα της ψηφοφορίας και σε κάθε πε¬ 
ρίπτωση τρεις (3) τουλάχιστον ημέρες πριν την ημερομη¬ 
νία της ψηφοφορίας. 

6. Οι εκπρόσωποιτωνλοιπών κατηγοριών εκλέγονται με 
τη φροντίδα των οικείων συνδικαλιστικών οργάνων ή των 
αντίστοιχων Γενικών Συνελεύσεων και οι σχετικοί κατάλο¬ 
γοι υποβάλλονται εντός της προθεσμίας που προβλέπε- 
ται στην παρ. 5 του παρόντος άρθρου. Για όποιες κατη¬ 
γορίες δεν υπάρχουν τέτοια όργανα τα μέλη κάθε κατη¬ 
γορίας συγκαλούνται από τον Πρύτανη ή τον 
αναπληρωτή του σε ειδική συνέλευση, προκειμένου να γί¬ 
νει η εκλογή των εκλεκτόρων - εκπροσώπων τους. Μετά 


την κατάρτισή τους οι κατάλογοι των εκλεκτόρων όλων 
των κατηγοριών επικυρώνονται από το Πρυτανικό Συμ¬ 
βούλιο και δεν επιτρέπεται πλέον οποιαδήποτε τροποποί¬ 
ησή τους. Οι επικυρωμένοι κατάλογοι μαζί με το υπόλοι¬ 
πο εκλογικό υλικό παραδίδονται στον Πρόεδρο της Εφο¬ 
ρευτικής Επιτροπής και είναι στη διάθεση των 
υποψηφίων. 

7. Ο αναπληρωματικός εκλέκτορας μπορεί να ασκήσει 
το εκλογικό δικαίωμα μόνο στην περίπτωση που ο αντί¬ 
στοιχος τακτικός εκλέκτορας αδυνατεί να προσέλθει 
στην ψηφοφορία. Στην περίπτωση αυτή ο αναπληρωματι¬ 
κός πρέπει οπωσδήποτε να προσκομίσει βεβαίωση - δή¬ 
λωση του τακτικού εκλέκτορα, ο οποίος να βεβαιώνει την 
αδυναμία προσέλευσής του. Σε περίπτωση που στη βε¬ 
βαίωση - δήλωση δεν υπάρχει επίσημη θεώρηση της γνη¬ 
σιότητας της υπογραφής, τότε ο αναπληρωματικός υπο¬ 
γράφει υπεύθυνη δήλωση σχετικά με την αλήθεια του πε¬ 
ριεχομένου της εξουσιοδότησης. 

8. Οι υποψήφιοι έχουν το δικαίωμα να ενημερώνουν τα 
μέλη του εκλεκτορικού σώματος για την υποψηφιότητα 
και το πρόγραμμά τους. Οι πρυτανικές αρχές οφείλουν να 
διασφαλίζουν την ουσιαστική και ακώλυτη άσκηση του δι¬ 
καιώματος αυτού. Η ενημέρωση του εκλεκτορικού σώμα¬ 
τος είναι δυνατόν να γίνει σε κοινή εκδήλωση και το συ¬ 
ντονισμό της συζήτησης αναλαμβάνει τριμελές προε¬ 
δρείο που υποδεικνύεται με συμφωνία των υποψηφίων. 

9. Η ψηφοφορία αρχίζει και λήγει σύμφωνα με το πρό¬ 
γραμμα που έχει ορίσει το Πρυτανικό Συμβούλιο. Πριν 
από την έναρξή της, η Εφορευτική Επιτροπή ελέγχει αν οι 
κάλπες είναι κενές και τις σφραγίζει. 

10. Οι εκλέκτορες προσέρχονται και ψηφίζουν σύμφω¬ 
να με το πρόγραμμα, όπως ορίζεται στη σχετική απόφα¬ 
ση του Πρυτανικού Συμβουλίου. Η Εφορευτική Επιτροπή 
αναγνωρίζει τα στοιχεία της ταυτότητας των εκλογέων 
και επαληθεύει την έγγραφή τους στον εκλογικό κατάλο¬ 
γο. Στη συνέχεια διαγράφει το οικείο όνομα και ακολού¬ 
θως οι εκλογείς υπογράφουν παραπλεύρως από το όνο¬ 
μά τους σε αντίτυπο του εκλογικού καταλόγου. 

11. Σε κάθε εκλογέα η Επιτροπή παραδίδει φάκελο και 
πλήρη σειρά ψηφοδελτίων. Οι φάκελοι πρέπει να φέρουν 
τη σφραγίδα του Πανεπιστημίου και μονογραφή του 
Προέδρου της Εφορευτικής Επιτροπής. Ο εκλογέας 
αποσύρεται σε ιδιαίτερο χώρο και εκεί κλείνει το ψηφο¬ 
δέλτιο μέσα στο φάκελο, τον οποίο ρίχνει ιδιοχείρως 
στην κάλπη. 

12. Μετά τη λήξη της ψηφοφορίας η Επιτροπή κηρύσ¬ 
σει την περάτωσή της και αρχίζει η διαδικασία καταμέ¬ 
τρησης των ψηφοδελτίων. Μετά το άνοιγμα της κάλπης 
από τον Πρόεδρο αριθμούνται οι φάκελοι, μονογράφο- 
νται από τα μέλη της Εφορευτικής Επιτροπής και απο¬ 
σφραγίζονται. Στη συνέχεια αριθμούνται τα ψηφοδέλτια, 
ελέγχεται η εγκυρότητα τους και μονογράφονται από τα 
μέλη της Εφορευτικής Επιτροπής. 

13. Τα ψηφοδέλτια είναι άκυρα στις εξής περιπτώσεις, 
ένεκα της μυστικότητας της ψηφοφορίας: 

ί) Όταν εμπεριέχονται σε φάκελο που είναι διαφορετι¬ 
κός από εκείνους, με τους οποίους το Πανεπιστήμιο εφό¬ 
διασε την Εφορευτική Επιτροπή. 

ϋ) Όταν εμπεριέχονται σε φάκελο, ο οποίος δεν φέρει 
σφραγίδα και μονογραφή του Προέδρου. 

ίϋ) Όταν εμπεριέχονται σε φάκελο που φέρει στίγματα, 
σημεία ή λέξεις, εφόσον αυτά κριθούν ως διακριτικά γνω- 

ρίσματα, τα οποία προφανώς παραβιάζουν το απόρρητο 
της ψηφοφορίας. 

ίν) Όταν σε ένα φάκελο υπάρχουν δύο ή περισσότερα 
ψηφοδέλτια λευκά ή από τον ίδιο ή από διαφορετικούς 
συνδυασμούς ή βρεθεί ένα ψηφοδέλτιο ενός συνδυα¬ 
σμού και ένα λευκό ψηφοδέλτιο. 

ν) Όταν έχουν έναν ή περισσότερους σταυρούς. 

νί) Όταν υπάρχει επάνω κάποια λέξη, ή φράση, ή φέ¬ 
ρουν ένα οποιοδήποτε διακριτικό σημείο (γραμμές, δια¬ 
γραφές, προσθήκες, υπογραμμίσεις, στίγματα),το οποίο 
αλλοιώνει τη μορφή και το περιεχόμενό τους. 

νϋ) Όταν τα ψηφοδέλτια είναι διαφορετικά από εκείνα 
με τα οποία το Πανεπιστήμιο εφόδιασε την εφορευτική 
επιτροπή. 

νίϋ) Όταν είναι σχισμένα. 

14. Η Εφορευτική Επιτροπή τηρεί σχετικό πρακτικό στο 
οποίο αναγράφονται, εκτός των άλλων στοιχείων, και α) ο 
αριθμός των εγγεγραμμένων, των ψηφισάντων των έγκυ¬ 
ρων, άκυρων ή λευκών ψηφοδελτίων β) ο αριθμός των 
έγκυρων ψηφοδελτίων κατά υποψηφιότητες. Ως πρωτό¬ 
κολλο ψηφοφορίας οι Επιτροπές χρησιμοποιούν ένα αντί¬ 
τυπο του εκλογικού καταλόγου, στο οποίο θα έχουν υπο¬ 
γράψει οι ψηφίσαντες εκλογείς. Το πρακτικό και το πρω¬ 
τόκολλο ψηφοφορίας υπογράφονται από τον Πρόεδρο 
και τα μέλη της Εφορευτικής Επιτροπής. 

15. Μετά το πέρας της διαλογής η Εφορευτική Επιτρο¬ 
πή τοποθετεί μέσα σε φάκελο το πρακτικό, τους εκλογι¬ 
κούς καταλόγους, το πρωτόκολλο ψηφοφορίας, τα ψη¬ 
φοδέλτια τακτοποιημένα κατά υποψηφιότητες και κάθε 
άλλο σχετικό έγγραφο. Ακολούθως συντάσσει ανακοίνω¬ 
ση αποτελεσμάτων. Συγκεντρωτικά το υλικό της εκλογι¬ 
κής διαδικασίας διαβιβάζεται χωρίς καθυστέρηση στο 
Πρυτανικό Συμβούλιο. 

16. Αρμόδια για να αποφανθεί επί ενστάσεων είναι η 
Εφορευτική Επιτροπή. Οι ενστάσεις υποβάλλονται εγ- 
γράφως στην Εφορευτική Επιτροπή, δίχως όμως να δια¬ 
κόπτεται η ψηφοφορία. 

Άρθρο 8 

ΕΚΛΟΓΗ ΚΟΣΜΗΤΟΡΑ ΚΑΙ ΠΡΟΕΔΡΟΥ ΤΜΗΜΑΤΟΣ 

1. Γιατην εκλογή Κοσμήτορα Σχολής και Προέδρου Τμή¬ 
ματος ισχύουν οι ακόλουθες κοινές διατάξεις: Ο Κοσμή¬ 
τορας, ο οποίος έχει την πλήρη ευθύνη για τη νομιμότητα 
της διαδικασίας, συγκαλεί δύο (2), τουλάχιστον, μήνες 
πριντη λήξη της θητείας τους το σώμα των εκλεκτόρων σε 
ειδική συνεδρίαση, με έγγραφη πρόσκληση. Μετά την 
υποβολή προφορικών ή γραπτών υποψηφιοτήτων ορίζε¬ 
ται από τον Κοσμήτορα τριμελής Εφορευτική Επιτροπή 
από μέλη Δ.Ε.Π., τα οποία στη συνέχεια συγκροτούνται σε 
σώμα ορίζοντας τον Πρόεδρο και το Γραμματέα. Οι προ- 
ταθέντες από μέλη του εκλεκτορικού σώματος υποψήφιοι 
υποχρεούνται να δηλώσουν ότι αποδέχονται ή αρνούνται 
την υποψηφιότητά τους προφορικώς ή γραπτώς σε περί¬ 
πτωση απουσίας τους. Ο Κοσμήτορας προεδρεύει του 
εκλεκτορικού σώματος και σε περίπτωση που είναι και 
υποψήφιος, προεδρεύει ο Αντιπρύτανης Ακαδημαϊκών 
Υποθέσεων και Προσωπικού. 

2. Ακολουθεί μυστική ψηφοφορία με ψηφοδέλτια. Η 
Εφορευτική Επιτροπή παραδίδει στους εκλέκτορες φά¬ 
κελο, που έχει σφραγισθεί και μονογραφηθεί από τον 
Πρόεδρο της Επιτροπής, καθώς και ψηφοδέλτια. Οι εκλέ¬ 
κτορες, αφού αποσυρθούν σε ιδιαίτερο χώρο και ψηφί- 


σουντον υποψήφιο της προτίμησής τους, κλείνουντο φά¬ 
κελο και τον ρίχνουν ιδιοχείρως στην κάλπη. Ακολουθεί η 
διαλογή των ψηφοδελτίων, για την οποία τηρείται πρακτι¬ 
κό, κατ’ αναλογική εφαρμογή των διατάξεων περί εκλο¬ 
γής των πρυτανικών αρχών. Η Εφορευτική Επιτροπή πα- 
ραδίδει το πρακτικό και το υλικό της εκλογικής διαδικα¬ 
σίας στον Προεδρεύοντα, ο οποίος ανακοινώνει το 
αποτέλεσμα. 

3. Την εκλογή του Προέδρου Τμήματος ακολουθεί η 
εκλογή αναπληρωτή Προέδρου. Οι εκλογές αυτές μπο¬ 
ρούν να διενεργηθούν δύο (2), τουλάχιστον, μήνες πριν 
τη λήξη της θητείας των παραπάνω και η διαδικασία πρέ¬ 
πει να διεξαχθεί ταυτοχρόνως. Σε κάθε περίπτωση απαι¬ 
τείται η ύπαρξη ξεχωριστών ψηφοδελτίων τόσο για την 
εκλογή Προέδρου όσο και για την εκλογή αναπληρωτή 
Προέδρου. Γ ιατην εκλογή αυτή ισχύει αναλογικά ό,τι και 
για την εκλογή του Προέδρου Τμήματος. 

4. Τα πρακτικά των συνελεύσεων των εκλεκτό ρικών σω¬ 
μάτων για την εκλογή Κοσμήτορα, Προέδρου και Ανα¬ 
πληρωτή Προέδρου Τμήματος τηρούν ο Γραμματέαςτης 
Σχολής ή ο Γραμματέας του Τμήματος αντιστοίχως. Τα 
πρακτικά υπογράφονται από τον Προεδρεύοντα και τον 
αρμόδιο Γ ραμματέα και διαβιβάζονται στην Πρυτανεία 
από τον Κοσμήτορα για την περαιτέρω προώθηση στο 
Υπουργείο Εθνικής Παιδείας και θρησκευμάτων. Σε περί¬ 
πτωση ισοψηφίας υποψηφίων επαναλαμβάνεται η ψηφο¬ 
φορία ως προς αυτούς. Εάν η ψηφοφορία αποβεί άγονη, 
η διαδικασία συνεχίζεται επαναλαμβανόμενη εξαρχής. 

Άρθρο 9 

ΕΚΛΟΓΗ ΔΙΕΥΘΥΝΤΗ ΤΟΜΕΑ 

1. Ο απερχόμενος Διευθυντής Τομέα, και σε περίπτωση 
απουσίας ή κωλύματος του ο Πρόεδρος του Τμήματος, 
καλεί σε συνέλευση τα μέλη της Συνέλευσης του Τομέα 
με θέμα την εκλογή νέου Διευθυντή δύο (2), τουλάχιστον, 
μήνες πριν από τη λήξη της θητείας του. 

2. Αφού διαπιστωθεί απαρτία, υποβάλλονται οι υποψη¬ 
φιότητες και επακολουθεί μυστική ψηφοφορία. Εκλέγε¬ 
ται ο υποψήφιος που συγκέντρωσε την απόλυτη πλειο- 
ψηφία των παρόντων. Διαφορετικά, η ψηφοφορία επανα¬ 
λαμβάνεται μεταξύ των δύο πρώτων σε ψήφους 
υποψηφίων και εκλέγεται όποιος συγκεντρώσει τις πε¬ 
ρισσότερες ψήφους. 

3. Σε περίπτωση ισοψηφίας υποψηφίων επαναλαμβάνε¬ 
ται η ψηφοφορία ως προς αυτούς και σε περίπτωση νέας 
ισοψηφίας γίνεται κλήρωση. 

4. Μοναδικός υποψήφιος Διευθυντής Τομέα δεν εκλέ¬ 
γεται, εάν δεν συγκεντρώσει το 1/3 τουλάχιστον των ψή¬ 
φων του συνόλου των εκλεκτόρων. Αν η ψηφοφορία απο¬ 
βεί άγονη, η διαδικασία συνεχίζεται επαναλαμβανόμενη 
εξαρχής. 

5. Το αποτέλεσμα της εκλογής εγγράφως γνωστοποιεί¬ 
ται στο Τμήμα. 

Άρθρο 10 

ΕΠΙΤΡΟΠΗ ΚΟΣΜΗΤΟΡΩΝ 

Με απόφαση της Συγκλήτου συγκροτείται Επιτροπή 
Κοσμητόρων, η οποία επιφορτίζεται με αρμοδιότητες 
που καθορίζονται από τη Σύγκλητο, ιδιαίτερα όσον αφο¬ 
ρά εξέταση ζητημάτων γενικότερου ακαδημαϊκού ενδια¬ 
φέροντος. Συγκαλείται και προεδρεύεται από Αντιπρύτα- 
νη. Η σύνθεσή της μπορεί να διευρύνεται κατά περίπτω- 

ση και με άλλα μέλη της Πανεπιστημιακής Κοινότητας, 
ανάλογα με το προς εξέταση θέμα. 

Άρθρο 11 

ΚΑΝΟΝΕΣ ΛΕΙΤΟΥΡΓΙΑΣ ΤΩΝ 
ΛΟΙΠΩΝ ΣΥΜΒΟΥΛΙΩΝ ΚΑΙ ΕΠΙΤΡΟΠΩΝ 

Η λειτουργία των λοιπών Συμβουλίων και των Επιτρο¬ 
πών του Πανεπιστημίου διέπεται από τους ακόλουθους 
κανόνες, εκτός αν υπάρχει διαφορετική νομική ρύθμιση: 

1. Ο Πρόεδρος συγκαλεί το όργανο με έγγραφη πρό¬ 
σκλησή του, στην οποία αναγράφεται ο χρόνος, ο τόπος 
και τα θέματα της Η.Δ. της συνεδρίασης. Ειδικώς,τα θέμα¬ 
τα του Υπηρεσιακού Συμβουλίου διοικητικού προσωπικού 
εισάγονται προς συζήτηση σε αυτό κατόπιν ερωτήματος 
της καθ’ ύλην αρμόδιας Υπηρεσίας δια του Πρυτανικού 
Συμβουλίου. Το Υπηρεσιακό Συμβούλιο επιλαμβάνεται αυ- 
τεπαγγέλτως μόνο θεμάτων αποκλειστικής του αρμοδιό¬ 
τητας και μόνο σε περιπτώσεις παράλειψης εκ μέρους των 
Υπηρεσιών υποβολής σε εύλογο χρόνο των παραπάνω 
ερωτημάτων. 

2. Το όργανο βρίσκεται σε απαρτία, όταντα παρόντα μέ¬ 
λη του είναι περισσότερα από τα απάντα. Η απαρτία πρέ¬ 
πει να υπάρχει καθ’ όλη τη διάρκεια της συνεδρίασης. 
Διαφορετικά το όργανο μπορεί να συγκληθεί εκ νέου μέ¬ 
σα σε δέκα (δέκα) ημέρες, οπότε τελεί σε απαρτία οσα- 
δήποτε μέλη και αν είναι παρόντα. Εν πόση περιπτώσειτο 
όργανο δεν μπορεί να λειτουργήσει νομίμως, εφόσον δεν 
είναι παρόντα τουλάχιστον τρία μέλη. Στατριμελή συλλο¬ 
γικά όργανα για την ύπαρξη απαρτίας απαιτείται η πα¬ 
ρουσία καιτωντριών (3) τακτικώνή αναπληρωματικών με¬ 
λών. 

3. Τα θέματα της Η.Δ. συζητούνται με τη σειρά που ανα¬ 
γράφονται. Με απόφαση της πλειοψηφίας των παρόντων 
η σειρά μπορεί να μεταβληθεί. Θέματα με επείγοντα χα¬ 
ρακτήρα μπορεί να συζητηθούν εκτός Η.Δ. ύστερα από 
απόφαση των 3/5 των παρόντων μελών. 

4. Η συζήτηση είναι ελεύθερη για όλα τα μέλη του ορ¬ 
γάνου, με τη χρήση εύλογου χρόνου για την ανάπτυξη 
τωναπόψεώντους. Εισηγητής των θεμάτων της Η.Δ. είναι 
ο Πρόεδρος ή μέλος του οργάνου που έχει ορισθεί ειση¬ 
γητής. Οι αποφάσεις λαμβάνονται με απόλυτη πλειοψη- 
φία των παρόντων μελών. Για την εκτέλεση των αποφά¬ 
σεων μεριμνά ο Πρόεδρος, ο οποίος έχει τη δυνατότητα 
επίσης να συγκροτεί ομάδες εργασίας για τη μελέτη ή τη 
διεκπεραίωση ορισμένων θεμάτων. 

5. Γ ια κάθε συνεδρίαση τηρούνται πρακτικά, στα οποία 
καταχωρίζονται συνοπτικώς ή και αυτούσια, αν συντρέχει 
λόγος, οι εισηγήσεις, οι προτάσεις, οι συζητήσεις και οι 
αποφάσεις. Σε αυτά καταχωρίζεται υποχρεωτικά και η 
γνώμη της μειοψηφίας. Ο Γραμματέας έχει την επιμέλεια 
από κοινού με τον Πρόεδρο της τήρησης των πρακτικών. 
Τα πρακτικά μετά την καθαρογραφή τους υπογράφονται 
από τον Πρόεδρο και το Γραμματέα δίχως άλλη επικύρω¬ 
ση. 

ΜΕΡΟΣ Ε' 

Άρθρο 12 

ΕΚΛΟΓΗ 

ΔΙΔΑΚΤΙΚΟΥ ΕΡΕΥΝΗΤΙΚΟΥ ΠΡΟΣΩΠΙΚΟΥ (Δ.Ε.Π.) 

1. Η πλήρωση των κενών θέσεων και η εκλογή των με¬ 
λών Δ.Ε.Π. γίνεται πάντοτε ύστερα από προκήρυξη της 
θέσης από τη Γ.Σ. του Τμήματος, μετά από εισήγηση της 


Γ.Σ. του οικείου Τομέα. Στην προκήρυξη αναφέρεται η 
βαθμίδα, ο Τομέας και το γνωστικό αντικείμενο της υπό 
πλήρωση θέσης, το οποίο πρέπει να καλύπτει έναν πλήρη 
κλάδο της οικείας επιστήμης με εύρος τουλάχιστον μιας 
αναγνωρισμένης ειδικότητας. 

2. Μέσα στην αποκλειστική προθεσμία των δύο (2) μη¬ 
νών, που αναφέρεται στο άρ. 6παρ. Α3 του Ν. 2083/1992 
υποβάλλονται στη γραμματεία του Τμήματος οι αιτήσεις 
των υποψηφίων μαζί με όλα τα αναγκαία για την κρίση δι- 
καιολογητικά. Απολύτως απαραίτητα δικαιολογητικά θε¬ 
ωρούνται το βιογραφικό σημείωμα, αντίγραφο των πτυ¬ 
χίων και των τίτλων σπουδών των υποψηφίων, αναλυτικό 
υπόμνημα για τα υποβαλλόμενα πρωτότυπα επιστημονι¬ 
κά δημοσιεύματα, καθώς και τόσα αντίτυπα τους, όσα εί¬ 
ναι τα μέλη του εκλεκτορικού σώματος και τα μέλη της 
Γ.Σ., που ανήκουν στις ίδιες βαθμίδες μετά μέλη του εκλε- 
κτορικού σώματος. 

3. Οι λοιπές απαιτούμενες χρονικές και τυπικές προϋ¬ 
ποθέσεις, πληντων ανωτέρω, πρέπει να πληρούνται κατά 
τον χρόνο της κρίσης προς εκλογή (ή εξέλιξη) και όχι κα¬ 
τά τον χρόνο λήξης της προθεσμίας υποβολής υποψη¬ 
φιοτήτων. Τούτο ισχύει και για τα λοιπά τυπικά προσόντα 
διορισμού, για τα οποία απαιτείται η έκδοση πιστοποιητι¬ 
κού υγείας, κτήσης της Ελληνικής ιθαγένειας και αντι¬ 
γράφου ποινικού μητρώου. Προκειμένου για πολίτες κρα¬ 
τών - μελών της Ευρωπαϊκής Ένωσης απαιτείται πιστο¬ 
ποιητικό της αρμόδιας αρχής του κράτους - μέλους, την 
ιθαγένεια του οποίου έχει ο υποψήφιος. 

4. Οι υποψήφιοι πρέπει να έχουν εκπληρώσει τις στρα¬ 
τιωτικές τους υποχρεώσεις ή να μην υπέχουν χρηματική 
υποχρέωση για αυτές ή να έχουν απαλλαγεί νομίμως από 
αυτές κατάτο χρόνο έκδοσης της πρυτανικής πράξης του 
διορισμού τους. Για το λόγο αυτό υποχρεούνται να κατα¬ 
θέσουν πριν από το διορισμό τους πιστοποιητικό τύπου Α' 
του αρμόδιου στρατολογικού γραφείου. Με υπεύθυνη 
δήλωση του Ν. 1599/1986 οι υποψήφιοι που δεν έχουν εκ¬ 
πληρώσει τις στρατιωτικές τους υποχρεώσεις, ή δεν 
έχουν απαλλαγεί νομίμως από αυτές, κατάτο χρόνο υπο¬ 
βολής της υποψηφιότητάς τους, δεσμεύονται ότι θα προ- 
σκομίσουντα σχετικά δικαιολογητικά πριντην έκδοση της 
πρυτανικής πράξης του διορισμού τους. Το κώλυμα της 
μη εκπλήρωσης των στρατιωτικών υποχρεώσεων δεν 
ισχύει για πολίτες κράτους - μέλους της Ευρωπαϊκής 
Ένωσης, στο οποίο δεν προβλέπεται όμοιο κώλυμα διο¬ 
ρισμού. Οι ανωτέρω πολίτες οφείλουν να υποβάλουν μέ¬ 
χρι τον χρόνο της κρίσης εκτός των πιο πάνω δικαιολογη- 
τικών και πτυχίο ή μεταπτυχιακό τίτλο σπουδών Ελληνι¬ 
κού Α.Ε.Ι. ή απολυτήριο Ελληνικού Λυκείου ή εξατάξιου 
Γυμνασίου ή πιστοποιητικό ελληνομάθειας Δ' επιπέδου 
από το Κέντρο Ελληνικής Γλώσσας, από το οποίο θα απο- 
δεικνύεται η πλήρης γνώση και η άνετη χρήση της Ελλη¬ 
νικής γλώσσας. 

5. Ο Πρόεδρος του Τμήματος συγκαλεί τη Γ.Σ. και το 
εκλεκτορικό σώμα, για τη συγκρότηση της Εισηγητικής 
Επιτροπής καιτην εκλογή, μέσα στις νόμιμες προθεσμίες 
και σε ημερομηνία που να διασφαλίζεται η συμμετοχή του 
μέγιστου δυνατού αριθμού εκλεκτόρων. Με ευθύνη του 
Προέδρου η πρόσκληση με τα θέματα της Η.Δ. για την 
κοινή συνεδρίαση του Εκλεκτορικού Σώματος και της Γ.Σ. 
αποστέλλεται εγκαίρως σε όλα τα μέλη των προαναφε- 
ρόμενων συλλογικών οργάνων, τα οποία λαμβάνουν γνώ¬ 
ση προσωπικώς. 

6. Με την απόφαση συγκρότησης της Εισηγητικής Επι¬ 
τροπής ένα από τα μέλη της ορίζεται ως συντονιστής ο 
οποίος έχει την ευθύνη σύγκλησης της Επιτροπής και συ¬ 
ντονισμού του έργου της. 

7. Κατά τη διαδικασία συγκρότησης της τριμελούς Ει¬ 
σηγητικής Επιτροπής κρίσεως των υποψηφίων, το αρμό¬ 
διο όργανο οφείλει να εξαντλεί τα μέλη Δ.Ε.Π. του ιδίου 
γνωστικού αντικειμένου του Τμήματος στο οποίο ανήκει η 
θέση και στη συνέχεια άλλων Τμημάτωντου ιδίου ή άλλου 
Α.Ε.Ι. 

8. Η αντικατάσταση μέλους του Εκλεκτορικού Σώματος 
ή της Εισηγητικής Επιτροπής είναι κατ’ αρχήν επιτρεπτή, 
αλλά μόνον εφόσον είναι επαρκώς αιτιολογημένη. Η δια¬ 
τήρηση του κύρους του συλλογικού οργάνου (Εκλεκτορι- 
κού Σώματος ή Εισηγητικής Επιτροπής) αποτελεί επαρκή 
και νόμιμη αιτιολογία για την αντικατάσταση μέλους του. 
Για την αντικατάσταση απαιτείται απόφαση του αρμοδίου 
κατά περίπτωση συλλογικού οργάνου. 

9. Τα μέλη συλλογικών οργάνων κρίσης (Εκλεκτορικών 
Σωμάτων ή Εισηγητικών Επιτροπών) οφείλουν να παρέ¬ 
χουν εχέγγυο αμερόληπτης κρίσης. Κατά συνέπεια, δεν 
είναι επιτρεπτή η συμμετοχή σε συλλογικό όργανο κρίσης 
μελών, για τα οποία προκύπτει ότι συνδέονται με ιδιαίτε¬ 
ρους δεσμούς ή έχουν ιδιάζουσες σχέσεις φιλίας ή 
έχθρας με κάποιο υποψήφιο. Το κώλυμα συμμετοχής λό¬ 
γω συγγένειας προκύπτει για τις περιπτώσεις συγγένειας 
μέχρι και 4ου βαθμού (εξ αίματος ή εξ αγχιστείας). 

10. Η Εισηγητική Έκθεση πρέπει να είναι προϊόν σύσκε¬ 
ψης και ανταλλαγής γνωμών μεταξύ των μελών της Ειση¬ 
γητικής Επιτροπής και να υπογράφεται και από τα τρία 
μέλη της. Δεν γίνεται δεκτή η απλή διατύπωση χωριστών 
γνωμών των μελών της Εισηγητικής Επιτροπής, δεδομέ¬ 
νου ότι το έργο της σύνταξης της Εισηγητικής Έκθεσης 
έχει ανατεθεί σε Επιτροπή και όχι σε αυτοτελώς δρώντα 
πρόσωπα. Ουδεμία υποχρέωση υφίσταται για την κοινο¬ 
ποίηση στα μέλη του Εκλεκτορικού Σώματος των χωρι¬ 
στών γνωμών των μελών της Εισηγητικής Επιτροπής. Εί¬ 
ναι όμως, επιτρεπτή η υποβολή χωριστών εκθέσεων αλλά 
μόνον υπό την προϋπόθεση ότι από αυτές προκύπτει ρη- 
τώς και αιτιολογείται επαρκώς η αδυναμία κατάρτισης 
κοινής Έκθεσης, παρόλο που προηγήθηκε σύσκεψη και 
ανταλλαγή γνωμών μεταξύ των μελών της Εισηγητικής 
Επιτροπής. 

11. Η Εισηγητική Επιτροπή δεν υποχρεούται να αναλύ¬ 
σει στην Έκθεσή της το σύνολο των εργασιών των υπο¬ 
ψηφίων, αλλά τις πλέον χαρακτηριστικές εξ αυτών, κατά 
την επιστημονική κρίση της, τηρώντας ίσο μέτρο κρίσης. 
Η Εισηγητική Έκθεση θα πρέπει οπωσδήποτε να περιέχει 
αξιολογική κατάταξη των υποψηφίων. 

12. Η έκθεση της Εισηγητικής Επιτροπής πρέπει να εί¬ 
ναι πλήρως αιτιολογημένη, χωρίς να περιορίζεται σε απλή 
αριθμητική αναφορά των επιστημονικών εργασιών των 
υποψηφίων, αλλά να επεκτείνεται στην ανάλυση και αξιο¬ 
λόγησή τους. 

13. Όταν αμφισβητείται ειδικά και συγκεκριμένα από 
μέλος της Εισηγητικής Επιτροπής η συνδρομή τυπικού 
προσόντος υποψηφίου, το εκλεκτορικό σώμα θα πρέπει 
να αιτιολογήσει ειδικώς την κρίση του ως προς τη συν¬ 
δρομή αυτού του τυπικού προσόντος. 

14. Η κρίση για εκλογή (ή εξέλιξη) δεν μπορεί να πραγ¬ 
ματοποιείται εν όψει αμφιβολιών ή αμφισβητήσεων για το 
έργο ενός υποψηφίου. Οι αμφιβολίες ή αμφισβητήσεις 


πρέπει να αίρονται, θετικά ή αρνητικά για τον υποψήφιο, 
ύστερα από σαφή και αιτιολογημένη σκέψη, γεγονός το 
οποίο πρέπει να προκύπτει είτε από την Εισηγητική Έκ¬ 
θεση είτε από τα σχετικά πρακτικά εκλογής. 

15. Η υπέρβαση της αποκλειστικής προθεσμίας των 40 
ημερών δεν συνεπάγεται ακυρότητα της Εισηγητικής Έκ¬ 
θεσης, ούτε καθιστά παράνομη τηνπεραιτέρω διαδικασία 
εκλογής, εφόσον πάντως η Εισηγητική Έκθεση υποβλη¬ 
θεί στη Γ.Σ. του αρμοδίου Τ μήματος μέσα σε εύλογο χρό¬ 
νο από τον ορισμό της Εισηγητικής Επιτροπής. Στην πε¬ 
ρίπτωση αυτή η Έκθεση της Επιτροπής θεωρείται Ειση¬ 
γητική. Όταντο υποβαλλόμενο κείμενο δεν υπογράφεται 
από όλα τα μέλη της Επιτροπής θεωρείται Εισηγητικό Ση¬ 
μείωμα. 

16. Τα μέλη της Εισηγητικής Επιτροπής, εφόσον δεν εί¬ 
ναι μέλη της Γ.Σ. και του Εκλεκτορικού Σώματος, μπο¬ 
ρούν κατά τη συνεδρίαση του εκλεκτορικού σώματος να 
αναπτύξουν προφορικώς την Έκθεση τους, καθώς και να 
παράσχουν διευκρινίσεις πριν από την έναρξη της συζή¬ 
τησης και της ψηφοφορίας. Τα συγκεκριμένα μέλη απο¬ 
χωρούν πριν την έναρξη της ψηφοφορίας. 

17. Η αιτιολόγηση της ψήφου των εκλεκτόρων μπορεί 
να γίνει είτε ευθέως είτε εμμέσως, με αναφορά στην Ει¬ 
σηγητική Έκθεση ή στις γνώμες άλλων εκλεκτόρων ονο¬ 
μαστικά ή ακόμα και με αναφορά στις συζητήσεις που 
προηγήθηκαν της ψηφοφορίας. Η χρησιμοποίηση λευ¬ 
κής ψήφου απαιτεί επίσης επαρκή και ειδική αιτιολόγηση. 

18. Το Εκλεκτορικό Σώμα είναι αρμόδιο και οφείλει να 
αποφαίνεται περί της εκλογής ή μη ενός υποψηφίου, βά¬ 
σει του αποτελέσματος της προηγηθείσης ψηφοφορίας, 
η δε σχετική απόφασή του πρέπει να διατυπώνεται με σα¬ 
φή τρόπο στο πρακτικό εκλογής. 

19. α)Το επαγγελματικό έργο σε σχετικό επιστημονικό 
πεδίο δεν προσδιορίζεται περιοριστικώς και, κατά συνέ¬ 
πεια, μπορεί να ασκείται με οποιαδήποτε μορφή (ελεύθε¬ 
ρο επάγγελμα ή επαγγελματική απασχόληση σε εξάρτη¬ 
ση από δημόσιο ή ιδιωτικό φορέα). Ως αναγνωρισμένο 
επαγγελματικό έργο σε σχετικό επιστημονικό πεδίο νοεί¬ 
ται εκείνο το οποίο έχει τύχει γενικής αναγνώρισης μετα¬ 
ξύ των επιστημόνων της ειδικότητας αυτής. 

β) Εφόσον δεν έχει καταρτισθεί ο προβλεπόμενος κατά 
το άρθρο 4 παρ. 6 του Ν. 1268/1982 κατάλογος αναγνω¬ 
ρισμένου κύρους επιστημονικών περιοδικών και διεθνών 
συνεδρίων, δεν επιτρέπεται η υποτίμηση αφ’ ενός μέντων 
εργασιών ενός υποψηφίου για μόνο το λόγο ότι τα συνέ¬ 
δρια αυτά, αν και διεθνή, έχουν πραγματοποιηθεί στην 
Ελλάδα. 

γ) Για την ισοδυναμία των ανακοινώσεων σε διεθνή συ¬ 
νέδρια με δημοσιεύσεις σε επιστημονικά περιοδικά πρέ¬ 
πει να υπάρχει ειδικώς αιτιολογημένη κρίση στα σχετικά 
πρακτικά, από την οποία να προκύπτει, αφενός μεντο διε¬ 
θνές κύρος, η περιοδικότητα και η ευρύτατη αποδοχή των 
συνεδρίων από τη διεθνή επιστημονική κοινότητα, αφ’ 
ετέρου δε ότιτα πρακτικά τους είναι προσιτά σε ευρύ επι¬ 
στημονικό κύκλο και συντάσσονται από συντακτική επι¬ 
τροπή που ελέγχει και κρίνει εργασίες, ανακοινώσεις και 
παρουσιάσεις στο σύνολό τους από άποψη επιστημονι¬ 
κής πρωτοτυπίας. 

δ) Στην περίπτωση των δημοσιεύσεων σε συνεργασία 
με άλλους ερευνητές, πρέπει στα σχετικά πρακτικά να βε¬ 
βαιώνεται ότι η επιστημονική συμβολή του υποψηφίου εί¬ 
ναι ισότιμη με αυτή των άλλων ερευνητών. 

ε) Για την αξιολόγηση του υποψηφίου πρέπει να λαμβά- 
νεται υπόψη η πρωτοτυπία του έργου του, η οποία τεκμη¬ 
ριώνεται με κριτήριο την οικεία βιβλιογραφία. 

στ) Προκειμένου για εκλογή (ή εξέλιξη) στις βαθμίδες 
του Καθηγητή ή του Αναπληρωτή Καθηγητή, οι απαιτού- 
μενες αυτοδύναμες δημοσιεύσεις σε επιστημονικά πε¬ 
ριοδικά πρέπει να έχουν εκπονηθεί από τον υποψήφιο μό¬ 
νο του και όχι σε συνεργασία με άλλους ερευνητές. Στην 
περίπτωση που στις υποβαλλόμενες προς κρίση εργα¬ 
σίες υπάρχουν και άλλοι ερευνητές, τότε θα πρέπει να κα¬ 
ταδεικνύεται η κύρια συμβολή του υποψηφίου. Ωστόσο, 
ένας αριθμός εξ αυτών πρέπει να είναι αυτοδύναμες ή 
πρωτότυπες επιστημονικές μονογραφίες. 

20. Στους υποψηφίους για εκλογή ή εξέλιξη, οι οποίοι 
έχουν υποβάλει μέσα στη νόμιμη προθεσμία τα προβλε- 
πόμενα από το νόμο δικαιολογητικά, είναι δυνατόν, για 
την αξιολόγηση της προσωπικότητας και της επιστημονι¬ 
κής τους επάρκειας, να συνεκτιμηθούν και επιστημονικά 
δημοσιεύματα και έργα, τα οποία εκπόνησαν μετά την 
υποβολή της υποψηφιότητας και μέχρι το χρόνο της κρί¬ 
σης για εκλογή ή εξέλιξη, εφόσον υποβληθούν εγκαίρως. 

Άρθρο 13 

ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΜΕΛΩΝ Δ.Ε.Π. 

Α. Δικαιώματα μελών Δ.Ε.Π. 

1. Τα μέλη Δ.Ε.Π. δικαιούνται να κάνουν χρήση των 
εγκαταστάσεων του Πανεπιστημίου (βιβλιοθήκες, σπου¬ 
δαστήρια, εργαστήρια κ.λπ.), σύμφωνα με τις αποφάσεις 
των οικείων πανεπιστημιακών οργάνων. 

2. Η διοίκηση του Τμήματος και του Πανεπιστημίου 
οφείλει να εξασφαλίζει την εγκατάσταση (στέγαση, εξο¬ 
πλισμό γραφείων) για όλα τα μέλη Δ.Ε.Π. 

3. Όλα τα μέλη Δ.Ε.Π. έχουν δικαίωμα να συμμετέχουν 
ελεύθερα και ανεμπόδιστα στα συλλογικά όργανα του 
Τμήματος και του Πανεπιστημίου, σύμφωνα με τις εκά- 
στοτε ισχύουσες διατάξεις. Τα μέλη Δ.Ε.Π. έχουν το δι¬ 
καίωμα να λαμβάνουν γνώση των αποφάσεων των πανε¬ 
πιστημιακών οργάνων. Το δικαίωμά τους αυτό ασκείται 
ύστερα από σχετική αίτηση προς τον Προεδρεύοντατου 
οικείου οργάνου. 

4. Στα μέλη Δ.Ε.Π. χορηγείται αναρρωτική άδεια διάρ¬ 
κειας τριών (3) μηνών από τον Πρύτανη, ύστερα από γνω¬ 
μάτευση Νοσοκομείου. Αναρρωτική άδεια πέραν των 
τριών (3) μηνών χορηγείται από τη Σύγκλητο. Για τις λοι¬ 
πές άδειες που δικαιούνται τα μέλη Δ.Ε.Π. εφαρμόζονται 
οι σχετικές διατάξεις της ισχύουσας νομοθεσίας. 

5. Στις μητέρες - μέλη Δ.Ε.Π. χορηγούνται, με απόφαση 
του Πρυτανικού Συμβουλίου, άδειες τοκετού και λοχείας, 
καθώς και 9μηνη άδεια ανατροφής τέκνου, κατ’ αναλο¬ 
γίαν των διατάξεων των άρθρων 52 και 53 του Υπαλληλι¬ 
κού Κώδικα (Ν. 2683/1999), με δεδομένο ότι ουδεμία ειδι¬ 
κή διάταξη ρυθμίζει τα θέματα αυτά. 

Β. Βασικές υποχρεώσεις μελών Δ.Ε.Π. 

1. Κάθε μέλος Δ.Ε.Π.: 

α) Ασκεί διδακτικό έργο, όπως ο νόμος ορίζει, σύμφωνα 
με τον προγραμματισμό κάθε Τμήματος σε προπτυχιακό 
ή και μεταπτυχιακό επίπεδο. Το διδακτικό έργο συνίστα- 
ται όχι μόνο στην ανάληψη συγκεκριμένων ωρών διδα¬ 
σκαλίας σε μαθήματα, εργαστήρια, κλινικές και φροντι¬ 
στήρια, αλλά και σε ουσιαστική καθοδήγηση των φοιτη¬ 
τών για εκπόνηση εργασιών, διπλωματικών εργασιών, 
διδακτορικών διατριβών. Στο ευρύτερο εκπαιδευτικό έρ¬ 


γο των μελών Δ.Ε.Π. εμπίπτει και η διόρθωση κάθε είδους 
εργασιών των φοιτητών, καθώς και η επίβλεψη ή η παρα¬ 
κολούθηση διδακτορικών διατριβών. 

β) Οφείλει να δέχεται φοιτητές, για θέματα που σχετί¬ 
ζονται με την εκπαιδευτική και ερευνητική διαδικασία, σε 
ώρες που ανακοινώνονται και δεν είναι κατανεμημένες σε 
δύο διαδοχικές ημέρες της εβδομάδας. Οι ημέρες και οι 
ώρες της υποδοχής των φοιτητών αναρτώνται στην αρχή 
κάθε εξαμήνου έξω από το χώρο υποδοχής και ανακοινώ¬ 
νονται στη Γραμματείατου οικείου Τομέα. 

γ) Προσφέρει ερευνητικό έργο (βασική και εφαρμοσμέ¬ 
νη έρευνα). 

δ) Υποχρεούται να αναφέρει το όνομα του Πανεπιστη¬ 
μίου Ιωαννίνων σε όλες τις επιστημονικές παρουσίες και 
δημοσιεύσεις. 

δ) Οφείλει ακόμη να συμμετέχει ενεργώς στις διοικητι¬ 
κές δραστηριότητες των συλλογικών οργάνων και να 
συμβάλλει στην οργάνωση και σωστή λειτουργία των εκ¬ 
παιδευτικών και των ερευνητικών δραστηριοτήτων του 
Τμήματος και του Τομέα. 

2. Οι ανωτέρω υποχρεώσεις πρέπει να εκπληρώνονται 
στο χώρο του Πανεπιστημίου, ώστε οι ώρες της πρόσθε¬ 
της παρουσίας των μελών Δ.Ε.Π. στο Πανεπιστήμιο να 
αποτελούν ουσιαστική συμμετοχή στις παιδευτικές διαδι¬ 
κασίες. Οι ώρες αυτές δεν επιτρέπεται να είναι λιγότερες 
από δεκατέσσερις (14) εβδομαδιαίως. Πέραντων ανωτέ¬ 
ρω υποχρεωτικών ωρών διδασκαλίας και παρουσίας, 
αναγνωρίζεται η ιδιαιτερότητα του έργου της Ιατρικής 
Σχολής, της οποίας το νοσηλευτικό έργο και η εργαστη¬ 
ριακή υποστήριξη του (κλινική και βασική έρευνα), καθώς 
και οι εφημερίες αποτελούν έργο άρρηκτα συνυφασμένο 
με την εκπαιδευτική διαδικασία. 

3. Το έκτακτο διδακτικό προσωπικό (διδάσκοντες του 
Π.Δ. 407/1980, Επισκέπτες Καθηγητές, Εντεταλμένοι Επί¬ 
κουροι Καθηγητές και Ειδικοί Επιστήμονες), το οποίο 
προσλαμβάνεται με σύμβαση εργασίας ορισμένου χρό¬ 
νου, έχει δικαιώματα και υποχρεώσεις ανάλογες προς 
εκείνες των μελών Δ.Ε.Π., με τους περιορισμούς που θέ¬ 
τει η κείμενη νομοθεσία. 

Γ. Άλλες υποχρεώσεις 

1. Η εξωπανεπιστημιακή απασχόληση των μελών Δ.Ε.Π. 
(π.χ. κατοχή δεύτερης θέσης, ανάθεση εντολής διδασκα¬ 
λίας σε άλλο Α.Ε.Ι., μερική άσκηση επαγγελματικής δρα¬ 
στηριότητας, κ.λπ.), επιτρέπεται μόνο βάσει της εκάστο- 
τε κείμενης νομοθεσίας, σύμφωνα με τη διάκριση του νό¬ 
μου σε μέλη Δ.Ε.Π. πλήρους ή μερικής απασχόλησης. 

2. Τα μέλη Δ.Ε.Π. οφείλουν να αποδέχονται τον ορισμό 
τους ως μελών Εισηγητικών Επιτροπών και Εκλεκτορικών 
Σωμάτων στο ίδιο ή άλλο Α.Ε.Ι., να εκπληρώνουν τις διοι¬ 
κητικές και λοιπές υποχρεώσεις τους στο Τμήμα και στο 
Πανεπιστήμιο, συμβάλλοντας στην εύρυθμη λειτουργία 
τους. 

3. Η προθεσμία ανάληψης των καθηκόντων από όσους 
διορίζονται ή εξελίσσονται σε θέσεις Δ.Ε.Π. αρχίζει από 
την κοινοποίηση της δημοσίευσης της πράξης διορισμού 
στην Εφημερίδα της Κυβερνήσεως. Εάν εκλεγούν σε θέ¬ 
ση Δ.Ε.Π. σε άλλο Τμήμα του Πανεπιστημίου ή σε άλλο 
Α.Ε.Ι., θεωρείται ότι παραιτήθηκαν αυτοδικαίως από τη 
θέση που κατείχαν μέχρι τούδε. Η παραίτηση ισχύει από 
την ημερομηνία ανάληψης των νέων καθηκόντων. Τα μέ¬ 
λη Δ.Ε.Π. ορκίζονται ενώπιοντου Πρυτάνεως και σε όποι¬ 
ον δεν επιθυμεί να δώσει όρκο θρησκευτικού τύπου επι- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3867 


τρέπεται απλή επίκληση της τιμής και της συνείδησής 
του. 

4. Τα μέλη Δ.Ε.Π. επιβάλλεται να καταθέτουν δύο (2) 
αντίτυπα της διδακτορικής τους διατριβής, καθώς και 
από τρία (3) αντίτυπα των βιβλίων τους και των επιστημο¬ 
νικών τους εργασιών σε Επιστημονικά Περιοδικά, Συλλο¬ 
γικούς Τόμους, Πρακτικά Συνεδρίων, κ.λπ., στην Ενιαία 
Βιβλιοθήκη του Πανεπιστημίου. Μελέτες που βρίσκονται 
σε ηλεκτρονική μορφή κατατίθενται σε δύο (2) αντίγρα¬ 
φα. 

5. Μέλη Δ.Ε.Π. που αποχωρούν απάτην υπηρεσία απο- 
δίδουντη χρήση του γραφείου στο οποίο στεγάζονταν και 
παραδίδουν εντός δύο (2) μηνών στο Διευθυντή του Το¬ 
μέα τα όργανα και τα υλικά που είχαν στη διάθεσή τους. 

ΜΕΡΟΣ ΣΤ 
Άρθρο 14 

ΜΟΝΙΜΟΙ ΒΟΗΘΟΙ ΚΑΙ 
ΕΠΙΣΤΗΜΟΝΙΚΟΙ ΣΥΝΕΡΓΑΤΕΣ 

1. Η κατοχή θέσης μόνιμου βοηθού ή επιστημονικού συ¬ 
νεργάτη, συνιστά αποκλειστική απασχόληση. Έγκριση 
για απασχόληση του προσωπικού αυτού εκτός Πανεπι¬ 
στημίου μπορεί να δοθεί απάτη Σύγκλητο, μετά από αίτη¬ 
ση του ενδιαφερομένου, σύμφωνα με τις κείμενες διατά¬ 
ξεις. 

2. Στα καθήκοντα των μονίμων βοηθών και επιστημονι¬ 
κών συνεργατών περιλαμβάνονται: 

α) Η παροχή μη αυτοδύναμου διδακτικού έργου. Στους 
βοηθούς και επιστημονικούς συνεργάτες που αποκτούν 
διδακτορικό δίπλωμα μπορεί να ανατίθεται με απόφαση 
των αρμοδίων οργάνων, αυτοδύναμο διδακτικό έργο και 
πριν από την κρίση τους για ένταξη στη βαθμίδα του λέ¬ 
κτορα. 

β) Η παρακολούθηση της πρακτικής εξάσκησης των 
φοιτητών. 

γ) Η εξέταση, επιτήρηση και βαθμολόγηση των φοιτη¬ 
τών. 

δ) Η παροχή υπηρεσιών σε συναφείς με την ειδικότητά 
τους δραστηριότητες του Τομέα ή του Τμήματος που 
ανήκουν. 

ε) Συναντήσεις με φοιτητές τουλάχιστον 4 ώρες την 
εβδομάδα. 

2. Η συνολική παρουσία και απασχόληση του προσωπι¬ 
κού αυτού στο Πανεπιστήμιο είναι τουλάχιστον 23 ώρες 
την εβδομάδα, οι οποίες κατανέμονται στις πέντε (5) ημέ¬ 
ρες της εβδομάδας. 

3. Οι μόνιμοι βοηθοί και επιστημονικοί συνεργάτες δι¬ 
καιούνται άδεια απουσίας σύμφωνα με τις ισχύουσες δια¬ 
τάξεις. Στις μητέρες - Βοηθούς και Επιστημονικούς Συ¬ 
νεργάτες χορηγούνται, με απόφαση του Πρυτανικού 
Συμβουλίου, άδειες τοκετού, και λοχείας, καθώς καιθμη- 
νη άδεια ανατροφής τέκνου, κατ’ αναλογίαν των διατάξε¬ 
ων των άρθρων 52 και 53 του Υπαλληλικού Κώδικα 
(Ν. 2683/1999). Οιπαραπάνω οφείλουν να γνωστοποιούν 
εγγράφως τον τόπο διαμονής τους και τη διάρκεια απου¬ 
σίας τους από το Ίδρυμα την περίοδο των θερινών διακο¬ 
πών. 

4. Προαιρετική ενασχόληση σε ερευνητικά προγράμμα¬ 
τα, που διευθύνονται από μέλη Δ.Ε.Π. του Ιδρύματος, με 
αμοιβή, το ύψος της οποίας, καθώς και οι λοιποί όροι της 
παροχής υπηρεσιών, καθορίζονται με συμφωνία μεταξύ 
των μονίμων βοηθών και επιστημονικών συνεργατών και 


του επιστημονικού υπευθύνου του προγράμματος με την 
υπογραφή σχετικής σύμβασης. 

5. Για τους μόνιμους βοηθούς και επιστημονικούς συ¬ 
νεργάτες, που ανήκουν σε Τμήμα, πρωτοβάθμιο Πειθαρ¬ 
χικό Συμβούλιο είναι η Γ.Σ. του Τμήματος και δευτερο¬ 
βάθμιο η Σύγκλητος. 

Άρθρο 15 

ΕΙΔΙΚΟ ΚΑΙ ΕΡΓΑΣΤΗΡΙΑΚΟ ΔΙΔΑΚΤΙΚΟ ΠΡΟΣΩΠΙΚΟ 
(Ε.Ε.ΔΙ.Π.) 

1. Η κατοχή θέσης Ε.Ε.ΔΙ.Π. συνιστά αποκλειστική απα¬ 
σχόληση του μέλους, εκτός των περιπτώσεων που σαφώς 
ορίζονται από τη νομοθεσία. Έγκριση για απασχόληση 
μέλους Ε.Ε.ΔΙ.Π. εκτός του Πανεπιστημίου Ιωαννίνων 
μπορεί να δοθεί από τη Σύγκλητο, μετά από αίτηση του εν¬ 
διαφερομένου. 

2. Στα καθήκοντα των μελών Ε.Ε.ΔΙ.Π., που τους ανατί¬ 
θενται από τα αρμόδια όργανα της μονάδας στην οποία 
ανήκουν, περιλαμβάνονται: 

α) Παροχή του ειδικού και εργαστηριακού - εφαρμο¬ 
σμένου διδακτικού έργου για το οποίο προσλήφθηκαν. 

β) Εξέταση και βαθμολόγηση των φοιτητών. 

γ) Παρακολούθηση της πρακτικής εξάσκησης των φοι¬ 
τητών. 

δ) Συναντήσεις με φοιτητές τουλάχιστον 4 ώρες την 
εβδομάδα για θέματα σχετικά με την διδασκαλία ή την 
επίλυση αποριών αναφορικά με βαθμολογίες γραπτών. 
Οι ώρες αυτές κατανέμονται σε τουλάχιστον δύο ημέρες 
και γνωστοποιούνται στις Γραμματείες των Τμημάτων, 
δια μέσου των οποίων ανακοινώνονται στους φοιτητές 
στην αρχή κάθε εξαμήνου. 

ε) Συγγραφή σημειώσεων, όταν κριθεί ότι κεφάλαια της 
διδασκόμενης ύλης δεν εμπεριέχονται σε υπάρχοντα 
συγγράμματα ή δεν καλύπτονται επαρκώς από αυτά. 

στ) Συμμετοχή στο έργο επιτήρησης του μαθήματος 
της ειδικότητάς τους κατά τις εξεταστικές περιόδους. 

ζ) Παρουσία στα συλλογικά Πανεπιστημιακά όργανα, 
καθώς και στα συμβούλια και τις επιτροπές του Πανεπι¬ 
στημίου. 

η) Συμμετοχή σε συναφείς με την ειδικότητα τους δρα¬ 
στηριότητες του Πανεπιστημίου, όταν από τα συγκεκρι¬ 
μένα καθήκοντα τους δεν συμπληρώνεται ο ελάχιστος 
χρόνος απασχόλησης, όπως μεταφράσεις κειμένων, κα¬ 
θήκοντα διερμηνείας κ.λ.π. 

θ) Προαιρετική ενασχόληση σε ερευνητικά προγράμ¬ 
ματα, που διευθύνονται από μέλη Δ.Ε.Π. του Ιδρύματος, 
με αμοιβή, το ύψος της οποίας, καθώς και οι λοιποί όροι 
της παροχής υπηρεσιών, καθορίζονται με συμφωνία με¬ 
ταξύ του μέλους Ε.Ε.ΔΙ.Π. και του επιστημονικού υπευθύ¬ 
νου του προγράμματος με την υπογραφή σχετικής σύμ¬ 
βασης. 

3. Ο διδακτικός χρόνος των μελών Ε.Ε.ΔΙ.Π. ανέρχεται 
σε 12 ώρες τουλάχιστον την εβδομάδα, ενώ η συνολική 
παρουσία και απασχόληση τους στο Ίδρυμα είναι τουλά¬ 
χιστον 23 ώρες την εβδομάδα, οι οποίες κατανέμονται σε 
πέντε (5) ημέρες της εβδομάδας. 

4. Τα μέλη Ε.Ε.ΔΙ.Π. υποβάλλουν κάθε χρόνο δήλωση 
εξειδίκευσης των υποχρεώσεών τους, ανάλογη με αυτή 
που υποβάλλουν και τα μέλη Δ.Ε.Π. 

5. Το Ε.Ε.ΔΙ.Π. δικαιούται άδεια απουσίας, σύμφωνα με 
τις ισχύουσες διατάξεις. Στις μητέρες - μέλη Ε.Ε.ΔΙ.Π. χο¬ 
ρηγούνται, με απόφαση του Πρυτανικού Συμβουλίου, 
άδειες τοκετού και λοχείας, καθώς και 9μηνη άδεια ανα- 

τροφής τέκνου, κατ’ αναλογίαν των διατάξεων των άρ¬ 
θρων 52 και 53 του Υπαλληλικού Κώδικα (Ν. 2683/1999). 
Τα μέλη Ε.Ε.ΔΙ.Π. οφείλουν να γνωστοποιούν εγγράφως 
τον τόπο διαμονής τους κατά τη διάρκεια απουσίας τους 
από το Ίδρυμα την περίοδο των θερινών διακοπών. 

6. Για τα μέλη Ε.Ε.ΔΙ.Π. που ανήκουν σε Τμήμα, πρωτο¬ 
βάθμιο Πειθαρχικό Συμβούλιο είναι η Γ.Σ. του Τμήματος 
και δευτεροβάθμιο η Σύγκλητος. Για όσα μέλη Ε.Ε.ΔΙ.Π. 
δεν ανήκουν σε Τμήμα ή Σχολή, πρωτοβάθμιο Πειθαρχικό 
Συμβούλιο είναι το Πρυτανικό Συμβούλιο και δευτερο¬ 
βάθμιο η Σύγκλητος. Για όσα μέλη ανήκουν σε Σχολή, 
πρωτοβάθμιο όργανο είναι η Γ.Σ. της Σχολής και δευτε¬ 
ροβάθμιο, η Σύγκλητος. 

Άρθρο 16 

ΕΙΔΙΚΟ ΤΕΧΝΙΚΟ ΕΡΓΑΣΤΗΡΙΑΚΟ ΠΡΟΣΩΠΙΚΟ 
(Ε.Τ.Ε.Π.) 

1. Στα καθήκοντα των μελών Ε.Τ.Ε.Π. περιλαμβάνεται η 
παροχή έργου υποδομής στην εν γένει λειτουργία του 
Πανεπιστημίου. Πιο συγκεκριμένα, τα μέλη Ε.Τ.Ε.Π. προ¬ 
σφέρουν εξειδικευμένες τεχνικές εργαστηριακές υπηρε¬ 
σίες για την αρτιότερη εκτέλεση του εκπαιδευτικού, ερευ¬ 
νητικού και εφαρμοσμένου έργου του Πανεπιστημίου, 
όπως είναι: 

α) Η συμμετοχή στη διεξαγωγή φροντιστηρίων και στην 
άσκηση των φοιτητών με επίβλεψη του διδάσκοντος. 

β) Η επικουρία στην εκπόνηση διπλωματικών εργασιών 
ή άλλων φοιτητικών εργασιών. Η τεχνική προετοιμασία 
των εργαστηριακών εκπαιδευτικών ασκήσεων των φοιτη¬ 
τών. 

γ) Ο σχεδιασμός νέων εκπαιδευτικών εργαστηριακών 
ασκήσεων. 

δ) Η συγγραφή σημειώσεων για την εργαστηριακή εκ¬ 
παίδευση των φοιτητών με την επίβλεψη του διδάσκο¬ 
ντος. 

ε) Η συμμετοχή στην τεχνική προετοιμασία και διεξα¬ 
γωγή των ερευνητικών προγραμμάτων, με σύμφωνη γνώ¬ 
μη του Τμήματος. 

στ) Ο χειρισμός και η συντήρηση των επιστημονικών ορ¬ 
γάνων, συσκευών και συστημάτων. 

ζ) Η επιτήρηση των εξετάσεων. 

η) Τα μέλη Ε.Τ.Ε.Π., τα οποία κατά τη δημοσίευση του 
Ν. 2817/2000 δεν είχαν καθήκοντα εργαστηριακά, εξακο¬ 
λουθούν να ασκούν διοικητικό ή άλλο έργο στη μονάδα 
στην οποία ανήκουν, όπως τήρηση αλληλογραφίας, πα¬ 
ρακολούθηση οικονομικών στοιχείων, σύνταξη προδια¬ 
γραφών εξοπλισμού, δακτυλογράφηση υπηρεσιακών εγ¬ 
γράφων, διδακτικών σημειώσεων, τήρηση αρχείων εργα¬ 
στηρίων ή τομέων. 

2. Τα καθήκοντα που ασκεί κάθε μέλος Ε.Τ.Ε.Π. ανατί¬ 
θενται με απόφαση του Διευθυντή του οικείου Τομέα ή ερ¬ 
γαστηρίου ή κλινικής ή άλλης ακαδημαϊκής μονάδας, ο 
οποίος έχει και την ευθύνη της τήρησης των καθηκόντων 
που έχει αναθέσει. Η σχετική πράξη επικυρώνεται από τη 
Γ.Σ. του οικείου Τομέα, ή της συγκεκριμένης ακαδημαϊ¬ 
κής μονάδας. Σε περίπτωση διαφωνίας αποφασίζει η Γ.Σ. 
του Τμήματος. 

3. Τα καθήκοντα με τα οποία επιφορτίζεται το μέλος 
Ε.Τ.Ε.Π. πρέπει να αντιστοιχούν στα προσόντα που έχει 
και να ανταποκρίνονται στις εκπαιδευτικές, ερευνητικές 
και εφαρμοσμένες ανάγκες της μονάδας στην οποία ανή¬ 
κει. 


4. Συμμετοχή σε χρηματοδοτούμενα ερευνητικά προ¬ 
γράμματα: Τα μέλη Ε.Τ.Ε.Π. συμμετέχουν στην ερευνητι¬ 
κή δραστηριότητα, η οποία διεξάγεται με εξωτερική χρη¬ 
ματοδότηση, με αντίστοιχη αμοιβή, εφόσον δεν παρακω¬ 
λύεται η εκπλήρωση των καθηκόντων που τους έχουν 
ανατεθεί. Το ύψος της αμοιβής και οι λοιποί όροι της πα¬ 
ροχής υπηρεσιών συμφωνούνται μεταξύ του μέλους 
Ε.Τ.Ε.Π. και του επιστημονικού υπεύθυνου του προγράμ¬ 
ματος με την υπογραφή της σχετικής σύμβασης. 

5. Στα μέλη Ε.Τ.Ε.Π. παρέχεται κάθε διευκόλυνση για 
επιμόρφωση, μετεκπαίδευση, ενώ ιδιαίτερη μέριμναλαμ- 
βάνεται για τα μέλη Ε.Τ.Ε.Π. που συμμετέχουν σε μετα¬ 
πτυχιακό κύκλο σπουδών, εφόσον δεν παρακωλύεται η 
εκτέλεση των καθηκόντων που τους έχουν ανατεθεί. 

6. Το ωράριο εργασίας των μελών Ε.Τ.Ε.Π. είναι συνε¬ 
χές και κατά κανόνα πρωινό. Το ωράριο εβδομαδιαίας 
απασχόλησής τους ορίζεται σε 30 ώρες την εβδομάδα με 
δυνατότητα απασχόλησης μέχρι 37,5 ώρες συνολικά την 
εβδομάδα, ανάλογα με τις λειτουργικές ανάγκες της υπη¬ 
ρεσίας. Εφ’ όσον τούτο απαιτείται από τις εκπαιδευτικές 
ανάγκες είναι δυνατή η απασχόληση μελών Ε.Τ.Ε.Π. και 
σε απογευματινό ωράριο με τεκμηριωμένη απόφαση του 
οικείου ακαδημαϊκού οργάνου, στο οποίο ανήκει το μέ¬ 
λος. 

7. Στα μέλη Ε.Τ.Ε.Π. δύναται να χορηγηθεί άδεια κατά 
τα χρονικά διαστήματα διακοπήςτων εκπαιδευτικών δρα¬ 
στηριοτήτων του Πανεπιστημίου (Χριστούγεννα, Πάσχα), 
η οποία δεν μπορεί να υπερβαίνει στο σύνολό της τις 15 
ημέρες. Η διάρκεια της θερινής άδειας είναι τριάντα πέ¬ 
ντε (35) εργάσιμες ημέρες. Για σοβαρούς προσωπικούς ή 
οικογενειακούς λόγους είναι δυνατή η χορήγηση πρό¬ 
σθετης άδειας με αποδοχές για διάστημα μέχρι δέκα ημε¬ 
ρών από τον Πρύτανη και μέχρι είκοσι ημερών από το 
Πρυτανικό Συμβούλιο, μετά από θετική εισήγηση του αρ¬ 
μοδίου Προϊσταμένου. Οι υπόλοιπες άδειες χορηγούνται 
σύμφωνα με τις διατάξεις της ισχύουσας νομοθεσίας. 
Στις μητέρες - μέλη Ε.Τ.Ε.Π. χορηγούνται, με απόφαση 
του Πρυτανικού Συμβουλίου, άδειες τοκετού και λοχείας, 
καθώς και 9μηνη άδεια ανατροφής τέκνου, κατ’ αναλο¬ 
γίαν των διατάξεων των άρθρων 52 και 53 του Υπαλληλι¬ 
κού Κώδικα (Ν. 2683/1999.) 

8. Κάθε μέλος Ε.Τ.Ε.Π. υποβάλλει κατά το μήνα Σε¬ 
πτέμβριο κάθε έτους προς τον άμεσο προϊστάμενό του 
έκθεση απολογισμού των δραστηριοτήτων του στη διάρ¬ 
κεια του προηγούμενου ακαδημαϊκού έτους. Η έκθεση, 
καθώς και οι προτάσεις που αφορούντη βελτίωση της λει¬ 
τουργίας της συγκεκριμένης υπηρεσίας, κοινοποιούνται 
στον επικεφαλής της μονάδας στην οποία υπηρετεί. 

9. Με απόφαση του Πρυτανικού Συμβουλίου, ύστερα 
από τεκμηριωμένη πρόταση του Διοικητικού Συμβουλίου 
του Συλλόγου Ε.Τ.Ε.Π, είναι δυνατόν να οργανώνονται 
στο Πανεπιστήμιο Ιωαννίνων προγράμματα Επιμόρφω¬ 
σης και Εξειδίκευσης των μελών του Ε.Τ.Ε.Π., σύμφωνα 
με την κείμενη νομοθεσία. 

10. Για τα μέλη Ε.Τ.Ε.Π. που ανήκουν σε Τμήμα, πρωτο¬ 
βάθμιο Πειθαρχικό Συμβούλιο είναι η Γ.Σ. Τμήματος και 
δευτεροβάθμιο το Πρυτανικό Συμβούλιο. Γ ια όσα μέλη 
ανήκουν στο Α.Ε.Ι., πρωτοβάθμιο όργανο είναι το Πρυτα¬ 
νικό Συμβούλιο και δευτεροβάθμιο η Σύγκλητος. Για όσα 
μέλη ανήκουν σε Σχολή, πρωτοβάθμιο όργανο είναι η Κο¬ 
σμητεία της Σχολής και δευτεροβάθμιο το Πρυτανικό 
Συμβούλιο. 

Άρθρο 17 

ΔΙΟΙΚΗΤΙΚΟ ΠΡΟΣΩΠΙΚΟ 

1. Το Διοικητικό Προσωπικό διέπεται από τις διατάξεις 
περί Δημοσίων υπαλλήλων και υπαλλήλων Ν.Π.Δ.Δ., 
όπως εκάστοτε ισχύουν, καθώς και από τις ειδικές διατά¬ 
ξεις της Πανεπιστημιακής Νομοθεσίας. 

2. Οι αρμοδιότητες μιας υπηρεσιακής μονάδας, όταν 
αυτές δεν έχουν προβλεφθεί στον Οργανισμό των Διοικη¬ 
τικών Υπηρεσιών, καθορίζονται από το Πρυτανικό Συμ¬ 
βούλιο, μετά από τεκμηριωμένη εισήγηση του Πρύτανη ή 
του Αντιπρύτανη Ακαδημαϊκών Υποθέσεων. Το Πρυτανι¬ 
κό Συμβούλιο είναι δυνατό να αναθέτει επιπρόσθετα κα¬ 
θήκοντα σε διοικητικό προσωπικό σε ειδικές περιπτώ¬ 
σεις, όταν υπάρχει πρόδηλη λειτουργική ανάγκη. 

3. Η τοποθέτηση του Προϊσταμένου και του προσωπι¬ 
κού του Πανεπιστημίου στις υπηρεσιακές και ακαδημαϊ¬ 
κές μονάδεςτου Ιδρύματος γίνεται με τεκμηριωμένη από¬ 
φαση του Πρυτανικού Συμβουλίου, στην οποία υπάρχει 
ειδική μνεία στα προσόντα των υπαλλήλων και στις ανά¬ 
γκες των μονάδων στις οποίες τοποθετούνται. 

4. Η έναρξη και η λήξη του ωραρίου υπηρεσίας του Δι¬ 
οικητικού Προσωπικού είναι δυνατόν να τροποποιείται με 
τεκμηριωμένη απόφαση του Πρυτανικού Συμβουλίου. 

5. Με απόφαση του Πρυτανικού Συμβουλίου, ύστερα 
από τεκμηριωμένη πρόταση του Διοικητικού Συμβουλίου 
του Συλλόγου Διοικητικού Προσωπικού, είναι δυνατόν να 
οργανώνονται στο Πανεπιστήμιο Ιωαννίνων, Προγράμμα¬ 
τα Εισαγωγικής Εκπαίδευσης, Εξειδίκευσης και Επιμόρ¬ 
φωσης των μελών του Διοικητικού Προσωπικού, σύμφω¬ 
να με την κείμενη νομοθεσία. 

6. Για σοβαρούς προσωπικούς ή οικογενειακούς λό¬ 
γους είναι δυνατή η χορήγηση πρόσθετης άδειας με απο¬ 
δοχές για διάστημα μέχρι δεκαπέντε (15) ημερών από τον 
Πρύτανη και μέχρι τριάντα ημερών από το Πρυτανικό 
Συμβούλιο (συμπεριλαμβανομένωντων 15 ημερών) κάθε 
έτος. 

ΜΕΡΟΣ Ζ' 

ΠΡΟΠΤΥΧΙΑΚΕΣ ΚΑΙ ΜΕΤΑΠΤΥΧΙΑΚΕΣ ΣΠΟΥΔΕΣ 

I. ΠΡΟΠΤΥΧΙΑΚΕΣ ΣΠΟΥΔΕΣ 
Άρθρο 18 

ΣΥΣΤΗΜΑ ΚΑΙ ΧΡΟΝΙΚΗ ΔΙΑΡΘΡΩΣΗ ΤΩΝ ΣΠΟΥΔΩΝ 

1. Οι προπτυχιακές σπουδές στα Τμήματα του Πανεπι¬ 
στημίου Ιωαννίνων διεξάγονται με βάση το σύστημα των 
εξαμηνιαίων μαθημάτων και σύμφωνα με το πρόγραμμα 
προπτυχιακών σπουδών που καταρτίζει η Γ.Σ. κάθε Τμή¬ 
ματος και αποτυπώνεται στον οικείο Οδηγό Σπουδών. Το 
εκπαιδευτικό έργο κάθε ακαδημαϊκού έτους διαρθρώνε¬ 
ται σε δύο εξάμηνα, χειμερινό και εαρινό. 

2. Στην αρχή του εξαμήνου οι φοιτητές/τριες υποβάλ¬ 
λουν στη Γραμματείατου Τμήματος δήλωση που περιέχει 
τα μαθήματα του προγράμματος σπουδών, τα οποία επι¬ 
θυμούν να παρακολουθήσουν κατά το συγκεκριμένο ακα¬ 
δημαϊκό εξάμηνο. Ο αριθμός των μαθημάτων ορίζεται 
από το οικείο Τμήμα, το οποίο αποφασίζει για τυχόν εκ¬ 
πρόθεσμες δηλώσεις. Η Γ ραμματεία του Τμήματος κατα¬ 
χωρίζει τις δηλώσεις εγγραφής σε ατομική φοιτητική με¬ 
ρίδα και αποστέλλει εγκαίρως στους διδάσκοντες κατά¬ 
λογο των φοιτητών/τριών ανά μάθημα. Εξέταση γίνεται 
μόνο σε μάθημα που έχει δηλωθεί, σύμφωνα μετά παρα¬ 
πάνω, κατά το συγκεκριμένο εξάμηνο. 

3. Τα υποχρεωτικά μαθή ματα πρέπει οπωσδήποτε να δι¬ 


δάσκονται. Το ίδιο ισχύει και για τα κατ’ επιλογήν υποχρε¬ 
ωτικά μαθήματα, εφόσον εγγραφούν τουλάχιστο δέκα 
άτομα στο καθένα. Η Γ.Σ. ύστερα από εισήγηση του οικεί¬ 
ου Τομέα αποφασίζει, αν θα πρέπει να διδαχθεί μάθημα 
επιλογής και με λιγότερους από δέκα φοιτητές/τριες. 

4. Αν ο φοιτητής αποτύχει τουλάχιστον τέσσερις φορές 
σε εξετάσεις οποιουδήποτε μαθήματος, επανεξετάζεται 
για πέμπτη φορά στο συγκεκριμένο μάθημα μετά από αί¬ 
τησή του, σε προγραμματισμένη εξεταστική περίοδο, σε 
κοινά με τους συμφοιτητές του θέματα. Το γραπτό του 
αξιολογείται από τριμελή επιτροπή, στην οποία συμμετέ¬ 
χει και ο διδάσκων. 

Άρθρο 19 

ΟΡΓΑΝΩΣΗ ΔΙΔΑΣΚΑΛΙΑΣ 

1. Η διδασκαλία των μαθημάτων του προγράμματος 
προπτυχιακών σπουδών γίνεται σύμφωνα με το ωρολόγιο 
πρόγραμμα που καταρτίζεται από τη Γ ραμματεία του 
Τμήματος, με ευθύνη του Προέδρου ή της κοσμητείας, 
έτσι ώστε η ροή της εκπαιδευτικής διαδικασίας να είναι 
κατά το δυνατόν συνεχής. Το ωρολόγιο πρόγραμμα περι¬ 
λαμβάνει την κατανομή των ωρών διδασκαλίας των μαθη¬ 
μάτων μέσα στις πέντε εργάσιμες ημέρες της εβδομά¬ 
δας, τους διδάσκοντες και τις αίθουσες διδασκαλίας και 
ανακοινώνεται από τη Γ ραμματεία εγκαίρως. 

2. Κάθε Τμήμα, έχοντας υπόψη τις αποφάσεις των Το¬ 
μέων για την κατανομή του διδακτικού έργου στα μέλη 
Δ.Ε.Π., μπορεί να αποφασίζει, ανάλογα με τον τύπο της 
διδασκαλίας των μαθημάτων (διαλέξεις, παραδόσεις, σε¬ 
μινάρια, φροντιστήρια, ασκήσεις κ.λπ.), τη διαίρεση των 
ακροατηρίων σε επιμέρους τμήματα, με κριτήρια οριζό¬ 
μενα από το οικείο Τμήμα. Ομοίως, καθορίζει κάθε άλλη 
λεπτομέρεια της διδακτικής διαδικασίας, με σεβασμό στη 
συνταγματικά κατοχυρωμένη ελευθερία της διδασκα¬ 
λίας. 

3. Η διαδικασία και οι προϋποθέσεις εκπόνησης και 
αξιολόγησης Διπλωματικών Εργασιών (Δ.Ε.) ρυθμίζονται 
επίσης με αποφάσεις του οικείου Τμήματος. 

4. Οι Τομείς καταρτίζουν για κάθε μάθημα της αρμοδιό- 
τητάς τους κατάλογο διδακτικών βιβλίων και βοηθημά¬ 
των, ώστε να διευκολύνεται η μελέτη των φοιτητών/τριών. 
Βιβλία και βοηθήματα αυτής της κατηγορίας πρέπει να 
υπάρχουν σε ικανό αριθμό αντιτύπων στην Ενιαία Κεντρι¬ 
κή βιβλιοθήκη. Οι διδάσκοντες επιβάλλεται να καταθέ¬ 
τουν στην Ενιαία Κεντρική Βιβλιοθήκη δύο (2) αντίτυπα 
της διδακτορικής τους διατριβής και πέντε (5) αντίτυπα 
των συγγραμμάτων και των δημοσιευμάτων τους σε Επι¬ 
στημονικά Περιοδικά, Συλλογικούς Τόμους, Πρακτικά Συ¬ 
νεδρίων κ.λπ. Μελέτες που βρίσκονται σε ηλεκτρονική 
μορφή κατατίθενται σε δύο (2) αντίγραφα. 

5. Ειδικότερα θέματα και επιμέρους ρυθμίσεις προσ¬ 
διορίζονται από τον Εσωτερικό Κανονισμό του Τμήματος. 

Άρθρο 20 

ΠΑΡΑΚΟΛΟΥΘΗΣΗ ΜΑΘΗΜΑΤΩΝ 

1. Η παρακολούθηση των μαθημάτων, φροντιστηρίων 
ασκήσεων, εργαστηρίων κ.λπ. εκ μέρους των φοιτη- 
τών/τριών γίνεται σύμφωνα με το ωρολόγιο πρόγραμμα 
και τον Κανονισμό Σπουδών του οικείου Τμήματος. Οι 
φοιτητές δικαιούνται προς τούτο, τόσο σε προπτυχιακό 
όσο και σε μεταπτυχιακό επίπεδο, να χρησιμοποιούν τις 
εργαστηριακές εγκαταστάσεις, τις βιβλιοθήκες, τα ανα¬ 
γνωστήρια και τον λοιπό εξοπλισμό των οικείων Τμημά- 

των, σύμφωνα με τα οριζόμενα από τον Εσωτερικό Κα¬ 
νονισμό ή τις αποφάσεις κάθε Τμήματος. 

2. Η παρακολούθηση των σεμιναρίων, εργαστηρίων, 
φροντιστηριακών μαθημάτων, κλινικών και διδακτικών 
ασκήσεων, καθώς και ασκήσεων στην ύπαιθρο είναι δυ¬ 
νατόν να είναι υποχρεωτική για τους φοιτητές/τριες, με 
απόφαση της Γενικής Συνέλευσης του Τμήματος, ύστερα 
από εισηγήσεις των οικείων Τομέων. Παρεκκλίσεις επι¬ 
τρέπονται, εφόσον συντρέχουν σπουδαίοι λόγοι. 

3. Στα μαθήματα που διεξάγονται με τη μορφή του σε¬ 
μιναρίου ο διδάσκων δύναται να προσδιορίσει εξειδικευ- 
μένες υποχρεώσεις των φοιτητών (είδος ερευνητικής ερ¬ 
γασίας, παρουσία κατά τη διεξαγωγή του μαθήματος, ει¬ 
σηγήσεις) . 

4. Ιδιαίτερη μέριμνα, με ευθύνη του Προέδρου του Τρή¬ 
ματος, καταβάλλεται για τη διευκόλυνση της παρακολού¬ 
θησης των μαθημάτων από φοιτητές με ειδικές ανάγκες. 
Ύστερα από προφορικό ή γραπτό αίτημα του ενδιαφερό- 
μενου/ης, ο διδάσκων δύναται να προσδιορίσει τοντρόπο 
εξέτασής του/της. 

5. Κατά την κατάρτιση των ενδεικτικών προγραμμάτων 
σπουδών και την κατανομή των μαθημάτων στα εξάμηνα 
λαμβάνεται πρόνοια, ενόψει των ειδικών συνθηκών κάθε 
Τμήματος, ώστε η συνολική απασχόληση των φοιτη- 
τών/τριών σε παραδόσεις και φροντιστήρια να μην υπερ¬ 
βαίνει τις εικοσιτέσσερις ώρες εβδομαδιαίως ή τις τριά¬ 
ντα δύο ώρες σε παραδόσεις, εργαστήρια, φροντιστήρια 
και ασκήσεις. 

6. Τα μαθήματα διακόπτονται: α) από παραμονή των 
Χριστουγέννων μέχρι και την επομένη των Θεοφάνιων β) 
Από την Πέμπτη της Τυροφάγου έως και την επομένη της 
Καθαρής Δευτέρας- γ) Από τη Μεγάλη Δευτέρα έως και 
την Κυριακή του Θωμά' δ) Την ημέρα των γενικών φοιτη¬ 
τικών εκλογών και ε) την ημέρα των πρυτανικών εκλογών. 

7. Το Πανεπιστήμιο αργεί: α) την 21η Φεβρουάριου- β) 
την εθνική εορτή της 28ης Οκτωβρίου 1 γ) την επέτειο του 
Πολυτεχνείου (17 Νοεμβρίου) 1 δ) των Τριών Ιεραρχών (30 
Ιανουάριου) 1 ε) την εθνική επέτειο της 25ης Μαρτίου 1 
στ) την 1η Μάίου, και ζ) του Αγίου Πνεύματος, καθώς και 
όλες τις καθιερωμένες από την Πολιτεία αργίες. 

Άρθρο 21 

ΕΛΕΓΧΟΣ ΤΩΝ ΓΝΩΣΕΩΝ 

1. Η αξιολόγηση της επίδοσης γίνεται με βάση την τελι¬ 
κή εξέταση, γραπτή ή και προφορική, μετά τη λήξη του 
εξαμήνου. Ο διδάσκων δικαιούται να απαλλάξει φοιτη- 
τές/τριες από την τελική εξέταση, εφόσον έχει προηγηθεί 
επαρκής διαδοχικός έλεγχος κατά τη διάρκεια του εξα¬ 
μήνου και με την προϋπόθεση ότι δεν διαταράσσεται η εύ¬ 
ρυθμη λειτουργία του προγράμματος σπουδών του Τμή¬ 
ματος. 

2. Στηνπερίπτωση κατά την οποία για τη διδασκαλία μα¬ 
θήματος έχει διαιρεθεί το ακροατήριο σε τμήματα, ο οι¬ 
κείος Τομέας μεριμνά για την διασφάλιση της ομοιομορ¬ 
φίας της εξέτασης και των κριτηρίων αξιολόγησης. 

3. Η Γ.Σ. του Τμήματος προσδιορίζει, στο μέτρο του δυ¬ 
νατού, το πρόγραμμα των γραπτών εξετάσεων στην αρχή 
κάθε εξαμήνου. 

4. Οι φοιτητές που ολοκλήρωσαν τον προβλεπόμενο 
ελάχιστο αριθμό εξαμήνων έχουν τη δυνατότητα να εξε¬ 
τάζονται, εκτός από το Σεπτέμβριο και τον Ιανουάριο - Φε¬ 
βρουάριο, καθώς και τον Ιούνιο στα δηλωθέντα μέχρι και 


την τελευταία δήλωση μαθήματα, ανεξάρτητα αν διδά¬ 
σκονται σε χειμερινό ή θερινό εξάμηνο. 

Η ρύθμιση αυτή ισχύει για όλους τους φοιτητές ανε¬ 
ξάρτητα από τον αριθμό των μαθημάτων που οφείλουν 
για τη λήψη πτυχίου. 

5. Τα Τμήματα και οι Τομείς είναι υπεύθυνα για την ομα¬ 
λή διεξαγωγή και επιτήρηση των εξετάσεων. Ως επιτηρη¬ 
τές χρησιμοποιούνται μέλη Δ.Ε.Π., Βοηθοί, Επιστημονι¬ 
κοί Συνεργάτες, υποψήφιοι διδάκτορες, μεταπτυχιακοί 
φοιτητές και υπότροφοι του Ι.Κ.Υ., οι οποίοι, όμως, απα¬ 
σχολούνται στο πλαίσιο του οικείου Τομέα, μέλη 
Ε.Ε.ΔΙ.Π., Ε.Τ.Ε.Π., καθώς και αποσπασμένοι εκπαιδευτι¬ 
κοί. Η συμπεριφορά των επιτηρητών δεν επιτρέπεται να 
είναι προσβλητική για την αξιοπρέπεια των εξεταζομέ- 
νων. Για τις γραπτές εξετάσεις, κάθε επιμέρους Τμήμα 
ορίζει τον ελάχιστο και μέγιστο χρόνο διάρκειας. 

Άρθρο 22 
ΒΑΘΜΟΛΟΓΙΑ 

1. Η επίδοση στα μαθήματα αξιολογείται με βαθμούς 
που δίνονται κατά τη διαδικασία ελέγχου των γνώσεων. 
Κάθε μάθημα, κλινική άσκηση ή διπλωματική εργασία 
βαθμολογείται αυτοτελώς σε ακέραιες ή και μισές μονά¬ 
δες. Η βαθμολογική κλίμακα στη συνολική επίδοση του 
φοιτητή ορίζεται από το μηδέν έως το δέκα: άριστα από 
8.5 έως 10. Λίαν καλώς από 6,5 έως 8,5 (μη συμπεριλαμ¬ 
βανομένου). Καλώς από 5 έως 6,5 (μη συμπεριλαμβανο¬ 
μένου). Μετρίως (τέσσερα, τρία ή δύο) και κακώς (μονά¬ 
δα ή μηδέν). Προβιβάσιμος βαθμός είναι το πέντε και οι 
μεγαλύτεροι του. 

2. Τα αποτελέσματα των εξετάσεων ανακοινώνονται 
από το διδάσκοντα ή τη διδάσκουσα και αποστέλλονται 
στη Γραμματεία του Τμήματος το πολύ μέσα σε τρεις 
εβδομάδες από την εξέταση του μαθήματος. Σε εξαιρετι¬ 
κές περιπτώσεις η προθεσμία παρατείνεται για εύλογο 
χρόνο με απόφαση της Γ.Σ. του Τομέα. Σε περίπτωση που 
κατ’ επανάληψιν σημειώνεται υπέρβαση του ανωτέρω 
ορίου από διδάσκοντα/διδάσκουσα ο Πρόεδρος του Τμή¬ 
ματος ανακοινώνειτο συγκεκριμένο γεγονός στη Γ.Σ. του 
Τμήματος. 

3. Μαθήματα στα οποία κάποιος δεν έλαβε προβιβάσι- 
μο βαθμό είναι υποχρεωμένος να τα επαναλάβει ή, εφό¬ 
σον είναι επιλεγόμενα, μπορεί να τα αντικαταστήσει. 
Ωστόσο το εργαστήριο ή η κλινική άσκηση εξαμηνιαίου 
μαθήματος κατοχυρώνονται και δεν επαναλαμβάνονται, 
εφόσον η παρακολούθηση κρίθηκε επιτυχής. Επανεξέτα¬ 
ση ή αναθεώρηση κατ’ αρχήν δεν επιτρέπεται, εκτός αν 
ορίζεται διαφορετικά στο Νόμο. Κατ’ εξαίρεση το Τμήμα 
προτείνει στο διδάσκοντα επανεξέταση όσων απέτυχαν, 
σε περίπτωση αποτυχίας ποσοστού μεγαλύτερου του 
85% των φοιτητών/τριώνπου εξετάστηκαν, εφόσον αυτοί 
ήσαν τουλάχιστον δέκα. Διόρθωση βαθμού επιτρέπεται, 
εφόσον έχει εμφιλοχωρήσει προφανής παραδρομή ή 
αθροιστικό σφάλμα, ύστερα από έγγραφο του αρμοδίου 
διδάσκοντος και απόφαση της Γ.Σ. του Τμήματος ή του 
Διοικητικού Συμβουλίου του Τμήματος. 

4. Σε όσους μετεγγράφονται ή κατατάσσονται σε επό¬ 
μενο του πρώτου εξαμήνου, με απόφαση της Γ.Σ. ή του Δι¬ 
οικητικού Συμβουλίου του Τμήματος, μετά από απόφαση 
του Τομέα, τους αναγνωρίζονται τα μαθήματα με το ίδιο 
γνωστικό περιεχόμενο, στα οποία έχουν επιτύχει προβι- 
βάσιμο βαθμό μετά από παρακολούθηση. 

5. Για όσους έχουν παρακολουθήσει διεθνή προγράμ- 

ματα εκπαίδευσης αναγνωρίζεται ως χρόνος πραγματι¬ 
κής φοίτησης ο χρόνος του προγράμματος και η αντί¬ 
στοιχη βαθμολογία, η οποία μετατρέπεται στην προανα- 
φερόμενη βαθμολογική κλίμακα. 

Άρθρο 23 

ΒΑΘΜΟΣ - ΚΤΗΣΗ ΠΤΥΧΙΟΥ 

1. Το Πτυχίο πιστοποιεί την επιτυχή αποπεράτωση των 
σπουδών και αναγράφει βαθμό με ακρίβεια πρώτου δε¬ 
καδικού ψηφίου. Ο βαθμός αυτός κλιμακώνεται σε: άρι¬ 
στα από 8,5 έως 10. Λίαν καλώς από 6,5 έως 8,5 (μη συ¬ 
μπεριλαμβανομένου). Καλώς από 5 έως 6,5 (μη συμπερι¬ 
λαμβανομένου). 

2. Ο βαθμός των μαθημάτων της ξένης γλώσσας συνυ¬ 
πολογίζεται στο βαθμό πτυχίου, εφόσοντα μαθήματα αυ¬ 
τά έχουν ενταχθεί με διδακτικές μονάδες στο πρόγραμμα 
σπουδών, διαφορετικά η επιτυχής παρακολούθησή τους 
είναι αναγκαία μόνο προκειμένου να χορηγηθεί το πτυχίο. 

3.0 βαθμός πτυχίου προκύπτει, όπως ορίζουν οι ισχύου- 
σες διατάξεις, με την προϋπόθεση ότι ο/η φοιτητής/τρια 
συμπληρώνει τον ελάχιστο αριθμό διδακτικών μονάδων 
που απαιτείται για τη λήψη του πτυχίου. Ο φοιτητής/τρια δι¬ 
καιούται να εξετασθεί σε δύο επιπλέον επιλεγόμενα μαθή¬ 
ματα, ο βαθμός των οποίων θα αντικαθιστά χαμηλότερους 
βαθμούς άλλων επιλεγομένων μαθημάτων. 

4. Ως χρόνος κτήσης του πτυχίου κάθε φοιτητή/φοιτή- 
τριας θεωρείται η ημερομηνία κατά την οποία ο αρμόδιος 
εξεταστής του τελευταίου απαιτούμενου για τη λήψη 
πτυχίου μαθήματος της εξεταστικής περιόδου (σύμφωνα 
με το επίσημο πρόγραμμα) βεβαιώνει ότι ο φοιτητής/τρια 
εξετάστηκε επιτυχώς στο μάθημα αυτό. 

Άρθρο 24 
ΟΡΚΩΜΟΣΙΑ 

1. Φοιτητής/τρια που ολοκλήρωσε επιτυχώς τις σπου¬ 
δές, ώστε να λάβει πτυχίο ή δίπλωμα, ορκίζεται ενώπιον 
του Πρύτανη, του Κοσμήτορα και του Προέδρου του Τμή¬ 
ματος. Η ορκωμοσία δεν αποτελεί συστατικό τύπο της 
επιτυχούς αποπεράτωσης των σπουδών, είναι όμως ανα¬ 
γκαία προϋπόθεση για τη χορήγηση του έγγραφου πτυ¬ 
χιακού τίτλου. Πριν από την ορκωμοσία είναι δυνατόν να 
παρέχεται στους αποφοίτους σχετική βεβαίωση για την 
επιτυχή περάτωση των σπουδών τους. Η ορκωμοσία γίνε¬ 
ται σε τελετή, με απαραίτητη την παρουσία των αποφοί¬ 
των, στο τέλος των εξετάσεων Φεβρουάριου, Ιουνίου και 
Σεπτεμβρίου, σε ημερομηνίες που ορίζονται από τον Κο¬ 
σμήτορα σε συνεννόηση με τους Προέδρους των Τμημά¬ 
των. 

2. Για όσους δεν επιθυμούν να δώσουν όρκο θρησκευ¬ 
τικού τύπου επιτρέπεται απλή επίκληση της τιμής και συ¬ 
νείδησης. 

3. Το Πτυχίο (μεμβράνη) υπογράφεται από τον Πρύτα¬ 
νη, τον Πρόεδρο καιτον/την Γραμματέατου Τμήματος και 
σφραγίζεται με τη σφραγίδα του Τμήματος. Προκειμένου 
να χορηγηθούν η μεμβράνη του Πτυχίου και πιστοποιητι¬ 
κό ότι ο ενδιαφερόμενος είναι πτυχιούχος ή πιστοποιητι¬ 
κό τελικής αναλυτικής βαθμολογίας, πρέπει ο/η φοιτη- 
τής/τρια να καταθέσει στη Γραμματεία σχετικό παράβολο 
της Οικονομικής Υπηρεσίας, το ύψος του οποίου ορίζεται 
από το Πρυτανικό συμβούλιο. Κάθε πτυχιούχος δικαιού¬ 
ται να λάβει δωρεάν δύο πιστοποιητικά Πτυχίου. Ο τύπος 
του Πτυχίου είναι ο ακόλουθος: 


ΕΛΛΗΝΙΚΗ ΔΗΜΟΚΡΑΤΙΑ 
ΠΑΝΕΠΙΣΤΗΜΙΟ ΙΩΑΝΝΙΝΩΝ 


ΠΤΥΧΙΟΝ 


Ο/Η.ΤΟΥ. 

ΚΛΙΤΗΣ. 

ΕΚ/ΕΞ.ΟΡΜΩΜΕΝΟΣ/Η 


ΠΕΡΙ ΤΗΝ ΕΠΙΣΤΗΜΗΝ. 

ΕΝ ΤΩ ΠΑΝΕΠΙΣΤΗΜΙΩ ΙΩΑΝΝΙΝΩΝ ΣΠΟΥΔΑΣΑΣ/Α 
ΚΑΙ ΜΕΤ' ΑΚΡΙΒΗ ΔΟΚΙΜΑΣΙΑΝ ΑΞΙΩΘΕΙΣ/Α 
ΤΟΥ ΒΑΘΜΟΥ 


ΕΙΣ ΤΟΥΣ ΠΤΥΧΙΟΥΧΟΥΣ ΤΟΥΤΜΗΜΑΤΟΣ.. 

ΕΝΕΚΡΙΘΗ ΕΤΕΙ. 

ΜΗΝΟΣ. 

ΕΓΕΝΕΤΟ ΤΟΔΕ ΜΗΝΟΣ. 

ΕΤΕΙ. 

Ο/Η ΠΡΥΤΑΝΙΣ Ο/Η ΠΡΟΕΔΡΟΣ 


Ο/Η ΓΡΑΜΜΑΤΕΥΣ 


Άρθρο 25 
ΕΓΓΡΑΦΗ 
ΦΟΙΤΗΤΩΝ/ΤΡΙΩΝ 

1. Η εγγραφή των εισαγομένων προπτυχιακών φοιτη- 
τών/τριώνγίνεται με την κατάθεση στη Γ ραμματεία του οι¬ 
κείου Τμήματος, μέσα στις νόμιμες προθεσμίες, αίτησης 
εγγραφής και των δικαιολογητικών που προβλέπει ο νό¬ 
μος. Η Γ ραμματεία ελέγχει τα στοιχεία του ενδιαφερομέ¬ 
νου με το ατομικό δελτίο επιτυχίας και το επίσημο αντί¬ 
γραφο του ονομαστικού πίνακα. Η εγγραφή συγχρόνως 
σε δύο Τμήματα του Πανεπιστημίου ή σε Τμήμα του Πα¬ 
νεπιστημίου και σε άλλη Ανώτερη η Ανώτατη Σχολή ή Τμή- 
μα δεν επιτρέπεται. Σε κάθε φοιτητή/τρια παραδίδεται 
από τη Γραμματεία του Τμήματος το βιβλιάριο σπουδών, 
ο οδηγός σπουδών, βιβλιάριο υγειονομικής περίθαλψης, 
εφόσον ζητηθεί, και δελτίο φοιτητικού εισιτηρίου. 

2. Η Γ ραμματεία του οικείου Τμήματος τηρεί ιδιαίτερη 
μερίδα για κάθε φοιτητή/τρια, που περιέχει: α) τους τίτ¬ 
λους και τα δικαιολογητικά που προσκομίσθηκαν κατά 
την εγγραφή 1 β) τα φωτοαντίγραφα των πιστοποιητικών 
που του/της έχουν χορηγηθεί- γ) τις τυχόν υποτροφίες ή 
βραβεία που έχει λάβει. Το περιεχόμενο της μερίδας αυ¬ 
τής είναι προσιτό μόνο στην αρμόδια υπηρεσία και στον 
ίδιο τον/τη φοιτητή/τρια. 

Άρθρο 26 

ΚΟΙΝΩΝΙΚΕΣ ΠΑΡΟΧΕΣ ΠΡΟΣ ΦΟΙΤΗΤΕΣ/ΤΡΙΕΣ 

Το Πανεπιστήμιο Ιωαννίνων μεριμνά για την ύπαρξη 
προϋποθέσεων, οι οποίες θα επιτρέψουν στους φοιτη- 
τές/τριες να ανταποκριθούν στις πανεπιστημιακές τους 
υποχρεώσεις, διαμορφώνοντας τους απαραίτητους 
όρους σπουδών και διαβίωσης. Ιδιαίτερο ενδιαφέρον επι¬ 
δεικνύεται για τους φοιτητές/τριες με ειδικές ανάγκες, οι 
οποίοι/ες έχουν προτεραιότητα σε κάθε είδους παροχή 
και δικαίωμα που απορρέει από τη φοιτητική τους ιδιότη- 

τα. Ορισμένες από τις κοινωνικές παροχές περιγράφο- 
νται στα άρθρα που ακολουθούν, ενώ αρμόδια για τον κα¬ 
θορισμό των προϋποθέσεων χορήγησής τους είναι η Σύ¬ 
γκλητος. 

Άρθρο 27 
ΣΙΤΙΣΗ - ΣΤΕΓΑΣΗ 

Στους φοιτητές του Πανεπιστημίου Ιωαννίνων παρέχε¬ 
ται δωρεάν σίτιση στην Πανεπιστημιακή Λέσχη, σύμφωνα 
με τα κριτήρια και τη διαδικασία που προβλέπονται από 
την κείμενη νομοθεσία, καθώς και με αποφάσεις της Συ¬ 
γκλήτου. 

Άρθρο 28 

ΥΓΕΙΟΝΟΜΙΚΗ ΠΕΡΙΘΑΛΨΗ 

1. Η υγειονομική περίθαλψη στους φοιτητές/τριες του 
Πανεπιστημίου παρέχεται σύμφωνα με τους όρους του 
Νόμου. Κάθε φοιτητής/τρια κατά την εγγραφή του/της 
στο οικείο Τμήμα μπορεί να ζητήσει τη χορήγηση φοιτητι¬ 
κού βιβλιαρίου περίθαλψης, συμπληρώνοντας υπεύθυνη 
δήλωση. 

2. Πιο συγκεκριμένα, υγειονομικής περίθαλψης δικαιού¬ 
νται: α) οι προπτυχιακοί και μεταπτυχιακοί φοιτητές/τριες 1 
β) οι αλλοδαποί φοιτητές/τριες που επισκέπτονται το Πα¬ 
νεπιστήμιο στα πλαίσια των διεθνών εκπαιδευτικών προ¬ 
γραμμάτων γ) οι αλλοδαποί φοιτητές/τριες που εγγρά- 
φονται στο Πανεπιστήμιο. 

Άρθρο 29 

ΔΙΔΑΚΤΙΚΑ ΒΙΒΛΙΑ ΚΑΙ ΒΟΗΘΗΜΑΤΑ 

1. Η παροχή διδακτικών βιβλίων και βοηθημάτων στους 
προπτυχιακούς φοιτητές/τριες γίνεται σύμφωνα με τις 
προϋποθέσεις της κείμενης νομοθεσίας και των σχετικών 
υπουργικών αποφάσεων. 

2. Η έγκριση και διανομή των διδακτικών βιβλίων και 
βοηθημάτων γίνεται με ευθύνη του αρμοδίου Τομέα στον 
οποίο ανήκει το μάθημα. Η σχετική απόφαση επικυρώνε¬ 
ται από τη Γ.Σ. του Τμήματος. Διδακτικά βιβλία και βοη¬ 
θήματα παρέχονται και σε όσους επιλέγουν μαθήματα 
από άλλα Τμήματα, σύμφωνα με το πρόγραμμα σπουδών 
του Τμήματός τους. Το οικείο Τμήμα μεριμνά, ώστε η δια¬ 
νομή των διδακτικών βιβλίων και βοηθημάτων να γίνεται 
εγκαίρως στην αρχή του εξαμήνου. 

Άρθρο 30 

ΥΠΟΤΡΟΦΙΕΣ ΚΑΙ ΔΑΝΕΙΑ 

Οι υποτροφίες και τα δάνεια ενίσχυσης των προπτυχια¬ 
κών και των μεταπτυχιακών φοιτητών/τριων χορηγούνται 
σύμφωνα με τις προϋποθέσεις του Νόμου και το σχετικό 
κανονισμό του Ιδρύματος των Κρατικών Υποτροφιών, ή 
των άλλων φορέων. Η επιλογή των υποτρόφων, καθώς και 
όσων δικαιούνται δανείων ενίσχυσης, γίνεται με τη φρο¬ 
ντίδα της Γραμματείαςτου Τμήματος και με απόφαση του 
Διοικητικού Συμβουλίου του Τμήματος, το οποίο ελέγχει 
την τήρηση των νομίμων προϋποθέσεων. 

Άρθρο 31 

ΔΙΕΥΚΟΛΥΝΣΕΙΣ ΓΙΑ ΤΙΣ ΜΕΤΑΚΙΝΗΣΕΙΣ 

Στους προπτυχιακούς φοιτητές/τριες χορηγούνται 
δελτία φοιτητικού εισιτηρίου, σύμφωνα με τους όρους 
της εκάστοτε κείμενης νομοθεσίας. Τέτοιο δελτίο χορη¬ 
γείται και στους αλλοδαπούς φοιτητές/τριες, που επισκέ¬ 
πτονται το Πανεπιστήμιο στο πλαίσιο των διεθνών προ¬ 
γραμμάτων ανταλλαγών και συνεργασίας. Τα δελτία αυ¬ 


τά χορηγούνται στην αρχή κάθε ακαδημαϊκού έτους από 
τη Γραμματείατου οικείου Τμήματος, η οποία και έχει την 
ευθύνη για τον έλεγχο των νομίμων προϋποθέσεων για τη 
χορήγησή τους. 

Άρθρο 32 

ΕΚΠΑΙΔΕΥΤΙΚΕΣ ΕΚΔΡΟΜΕΣ ΚΑΙ 
ΑΣΚΗΣΕΙΣ ΣΤΗΝ ΥΠΑΙΘΡΟ 

Στον προϋπολογισμό του Πανεπιστημίου προβλέπεται 
ειδικό κονδύλιο για την πραγματοποίηση εκπαιδευτικών 
φοιτητικών εκδρομών, για την ομαδική μεταφορά φοιτη- 
τών/τριων στην ύπαιθρο, σε νοσοκομεία και αλλού, για τη 
διενέργεια πρακτικών ασκήσεων και την πραγματοποίη¬ 
ση εκπαιδευτικών επισκέψεων, ακόμη και σε ημέρες δια¬ 
κοπών. Τον εκπαιδευτικό χαρακτήρα των εκδρομών βε¬ 
βαιώνει το οικείο Τμήμα, ορίζοντας παράλληλα τα μέλη 
Δ.Ε.Π. που θα συμμετάσχουν ως συνοδοί και τα μέλη άλ¬ 
λων κατηγοριών προσωπικού ως βοηθοί συνοδών, καθώς 
και κάθε χρήσιμη λεπτομέρεια για την πραγματοποίηση 
της άσκησης ή της εκδρομής. Με απόφαση του Πρυτανι- 
κού Συμβουλίου καθορίζεται η οικονομική ενίσχυση της 
εκδρομής. 

Άρθρο 33 

ΧΡΗΣΗ ΕΓΚΑΤΑΣΤΑΣΕΩΝ ΚΑΙ 
ΕΞΟΠΛΙΣΜΟΥ ΤΟΥ ΠΑΝΕΠΙΣΤΗΜΙΟΥ 

1. Η χρησιμοποίηση των εγκαταστάσεων και του εξο¬ 
πλισμού του Πανεπιστημίου από τους φοιτητές/τριες γί¬ 
νεται με σκοπό την ικανοποίηση των αναγκών του προ¬ 
γράμματος σπουδών, σε συνεργασία με το διδακτικό 
προσωπικό. Η χρησιμοποίηση άλλων χώρων, που δεν 
υπάγονται στην ευθύνη των επιμέρους Σχολών ή Τμημά¬ 
των, γίνεται με απόφαση του Πρυτανικού Συμβουλίου. 

2. Ηχρήσητωνεγκαταστάσεωντου Πανεπιστημίου από 
μη πανεπιστημιακούς φορείς επιτρέπεται μόνον κατόπιν 
αδείαςτου Πρυτανικού Συμβουλίου. 

Άρθρο 34 

ΑΛΛΑ ΔΙΚΑΙΩΜΑΤΑ ΚΑΙ ΚΑΘΗΚΟΝΤΑ ΤΩΝ 
ΠΡΟΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ 

1. Οι φοιτητές/τριες διεκπεραιώνουν τις εκπαιδευτικές 
και εξεταστικές υποχρεώσεις τους, σύμφωνα με το πρό¬ 
γραμμα σπουδών του οικείου Τμήματος. Συνεργάζονται 
με το διδακτικό και ερευνητικό προσωπικό για τις εκπαι¬ 
δευτικές και ερευνητικές τους ανάγκες, σε ημέρες και 
ώρες που ανακοινώνονται από τους διδάσκοντες στην 
αρχή κάθε ακαδημαϊκού εξαμήνου. Απευθύνονται στους 
Κοσμήτορες και τους Προέδρους των οικείων Σχολών και 
Τμημάτων για ζητήματα της αρμοδιότητάς τους. Κάθε 
Σχολή ή Τμήμα έχειτη δυνατότητα να απονέμει διακρίσεις 
και βραβεία σε φοιτητές/τριες, με βάση τον Εσωτερικό 
Κανονισμό λειτουργίας της Σχολής ή του Τμήματος. 

2. Δικαιούνται επίσης να υποβάλλουν αιτήσεις στη 
Γραμματεία της Σχολής ή του Τμήματος. Η απάντηση στις 
αιτήσεις αυτές δίνεται σε εύλογο χρόνο, γραπτώς ή προ- 
φορικώς, από τους αρμοδίους υπαλλήλους του Πανεπι¬ 
στημίου. Οι Γραμματείες οφείλουν να δέχονται τους φοι- 
τητές/τριες κάθε εργάσιμη ημέρα, κατ’ ελάχιστον επί μία 
και μισή ώρα (1, 1/2), προκειμένου να παρέχουν τις ανα¬ 
γκαίες πληροφορίες, να δέχονται αιτήσεις κ.λπ., σύμφω¬ 
να με την κείμενη πανεπιστημιακή νομοθεσία και τις απο¬ 
φάσεις των συλλογικών οργάνωντου Πανεπιστημίου. 

3. Οι φοιτητές/τριες συμμετέχουν, δια των νομίμως ορι- 

σμένων εκπροσώπων τους, ενεργώς στις διοικητικές 
δραστηριότητες των συλλογικών οργάνων, συμβάλλο¬ 
ντας στην οργάνωση και λειτουργία των διοικητικών και 
εκπαιδευτικών διαδικασιών των Σχολών, των Τμημάτων 
και του Πανεπιστημίου γενικότερα. Η διάθεση αιθουσών 
για φοιτητικές εκδηλώσεις γίνεται από τον Κοσμήτορα ή 
τον Πρόεδρο του Τμήματος που δεν ανήκει σε Σχολή, με 
έγκαιρη ειδοποίηση του διδάσκοντος στη συγκεκριμένη 
αίθουσα. Για αίθουσες που δεν ανήκουν σε Σχολή ή Τμή¬ 
μα, αρμόδιο να παραχωρήσει την αίθουσα είναι το Πρυ- 
τανικό Συμβούλιο. Οι αίθουσες που διατίθενται πρέπει να 
παραδίδονται μετά τη χρησιμοποίησή τους, έτσι ώστε να 
μπορούν να συνεχιστούν απρόσκοπτα οι άλλες λειτουρ¬ 
γίες του Τμήματος, της Σχολής, ή του Πανεπιστημίου. 

4. Οι φοιτητές/τριες επιδεικνύουν το βιβλιάριο σπου¬ 
δών, όποτε προσέρχονται στη Γραμματεία ή στις εξετά¬ 
σεις. Πριν από την ορκωμοσία τους παραδίδουν στη 
Γραμματεία του Τμήματος το βιβλιάριο σπουδών, το 
οποίο πρέπει να φέρει τη σφραγίδα από την πανεπιστη¬ 
μιακή φοιτητική λέσχη για τη διακοπή της σίτισης, το βι¬ 
βλιάριο υγειονομικής περίθαλψης, καθώς και το δελτίο 
φοιτητικού εισιτηρίου. 

Άρθρο 35 

ΕΚΠΡΟΣΩΠΗΣΗ ΦΟΙΤΗΤΩΝ/ΤΡΙΩΝ ΣΤΑ 
ΠΑΝΕΠΙΣΤΗΜΙΑΚΑ ΟΡΓΑΝΑ 

1. Οι προπτυχιακοί/κές φοιτητές/τριες συμμετέχουν με 
εκπροσώπους τους σε όλα τα Πανεπιστημιακά όργανα, 
στα οποία προβλέπεται από το Νόμο η συμμετοχή τους, 
καθώς και στα εκλεκτορικά σώματα για την ανάδειξη Πρυ- 
τανικών αρχών, Κοσμητόρων Σχολών, Προέδρων Τμημά¬ 
των και Διευθυντών Τομέων, όπως ορίζεται στο Νόμο. 

2. Η υπόδειξη των εκπροσώπων των προπτυχιακών φοι- 
τητών/τριων, τακτικών και αναπληρωματικών, γίνεται δε¬ 
κτή από τα αρμόδια πανεπιστημιακά όργανα, εφόσον στο 
σχετικό έγγραφο του διοικητικού συμβουλίου του Φοιτη¬ 
τικού Συλλόγου υπάρχει υπογραφή του Προέδρου και 
του Γραμματέα του Διοικητικού Συμβουλίου και η σφρα¬ 
γίδα του Συλλόγου. Αν το Διοικητικό Συμβούλιο δεν έχει 
συγκροτηθεί σε σώμα, πρέπει να υπάρχουν οι υπογραφές 
της πλειοψηφίας των μελών του. Η εκπροσώπηση των 
φοιτητών/τριων στη Σύγκλητο επιμερίζεται κατά το νόμο. 

3. Αντικατάσταση των εκπροσώπωντων φοιτητών/τριών 
στα πανεπιστημιακά όργανα πριν από τη λήξη της θητεί¬ 
ας τους γίνεται στην περίπτωση παραίτησης κάποιου εκ¬ 
προσώπου ή απώλειας της φοιτητικής ιδιότητας, ή αντι¬ 
κατάστασής του/της με απόφαση της πλειοψηφίας των 
μελώντου Δ.Σ. Η παραίτηση του εκπροσώπου από οποιο- 
δήποτε όργανο υποβάλλεται στο όργανο στο οποίο μετέ¬ 
χει και κοινοποιείται στον οικείο σύλλογο. 

II. ΜΕΤΑΠΤΥΧΙΑΚΕΣ ΣΠΟΥΔΕΣ 
Άρθρο 36 

ΔΙΑΡΘΡΩΣΗ ΣΠΟΥΔΩΝ 

ΣΥΓΚΡΟΤΗΣΗ ΕΙΔΙΚΗΣ ΔΙΑΤΜΗΜΑΤΙΚΗΣ ΕΠΙΤΡΟΠΗΣ 

1. Κάθε ακαδημαϊκό έτος προκηρύσσεται από τα Τμή¬ 
ματα, ύστερα από απόφαση των Γενικών Συνελεύσεων Ει¬ 
δικής Σύνθεσης των Τμημάτων που οργανώνουν Προ¬ 
γράμματα Μεταπτυχιακών Σπουδών (Π.Μ.Σ.) ή της ειδι¬ 
κής Διατμηματικής Επιτροπής (Ε.Δ.Ε.), προκειμένου για 
Διατμηματικά Π.Μ.Σ., ο προβλεπόμενος αριθμός μετα¬ 
πτυχιακών φοιτητών προκειμένου στη συνέχεια να γίνει η 


επιλογή τους, σύμφωνα μετά οριζόμενα στην υπουργική 
απόφαση έγκρισης του Π.Μ.Σ. Η προκήρυξη δημοσιεύε¬ 
ται στα έντυπα και ηλεκτρονικά Μέσα Μαζικής Ενημέρω¬ 
σης. Οι σχετικές αιτήσεις, μαζί με τα απαραίτητα δικαιο- 
λογητικά, υποβάλλονται στη Γραμματεία του Τμήματος 
το οποίο έχει Π.Μ.Σ. ή στη Γ ραμματεία του Τμήματος που 
έχει τη διοικητική υποστήριξη του Π.Μ.Σ., εφόσον είναι 
Διατμηματικά. 

2. Οι μεταπτυχιακές σπουδές στα Τμήματα του Πανεπι¬ 
στημίου Ιωαννίνων διεξάγονται με βάση το σύστημα των 
εξαμηνιαίων μαθημάτων και σύμφωνα με το πρόγραμμα 
σπουδών που καταρτίζει η Γ ενική Συνέλευση Ειδικής Σύν¬ 
θεσης κάθε Τμήματος, (Γ.Σ.Ε.Σ.) ή η Ε.Δ.Ε. Το εκπαιδευ¬ 
τικό έργο κάθε ακαδημαϊκού έτους διαρθρώνεται χρονι¬ 
κά σε δύο ακαδημαϊκά εξάμηνα, χειμερινό και εαρινό, των 
οποίων οι ακριβείς ημερομηνίες έναρξης και λήξης καθο¬ 
ρίζονται κάθε φορά με απόφαση της Γ ενικής Συνέλευσης 
Ειδικής Σύνθεσης του οικείου Τμήματος, ή της Ειδικής 
Διατμηματικής Επιτροπής, προκειμένου για Διατμηματι- 
κά Π.Μ.Σ. 

3. Ο Εσωτερικός Κανονισμός κάθε Π.Μ.Σ. καθορίζει τις 
ημερομηνίες και τον τρόπο εγγραφής των ενδιαφερομέ¬ 
νων, καθώς και τις δηλώσεις των μαθημάτων που θα επι¬ 
λέγονται σε κάθε εξάμηνο. Οι δηλώσεις αυτές καταχω- 
ρούνται από τη Γραμματεία του οικείου Τμήματος, ή τη 
Γ ραμματεία του Τμήματος που έχει τη διοικητική υποστή¬ 
ριξη του Π.Μ.Σ., σε ατομική φοιτητική μερίδα. Οι συγκε¬ 
κριμένες διοικητικές υπηρεσίες είναι αρμόδιες και έχουν 
την υποχρέωση να χορηγούν τα σχετικά με την ιδιότητα 
των μεταπτυχιακών φοιτητών πιστοποιητικά. 

4. Σε περίπτωση που το Π.Μ.Σ. λειτουργεί στο πλαίσιο 
ενός μόνο Τ μήματος την ευθύνη για τα παραπάνω την έχει 
η Γ.Σ.Ε.Σ., ενώ όταν στο Π.Μ.Σ. συμμετέχουν περισσότε¬ 
ρα Τμήματα, η Ε.Δ.Ε. 

5. Η συγκρότηση της Ε.Δ.Ε. γίνεται σύμφωνα με τον οι¬ 
κείο Εσωτερικό Κανονισμό λειτουργίας του Π.Μ.Σ., στον 
οποίο πρέπει οπωσδήποτε να προβλέπεται ο αριθμός των 
μελών Δ.Ε.Π. και των μεταπτυχιακών φοιτητών που θα 
συμμετέχει από κάθε Τμήμα. 

6. Στην περίπτωση που δεν υπάρχει η σχετική πρόβλε¬ 
ψη, η εκπροσώπηση γίνεται ως εξής: Εάντα Τμήματα που 
συμμετέχουν στο πρόγραμμα είναι δύο (2), τότε: 

α) Η Γ.Σ.Ε.Σ. κάθεΤμήματοςθαεκλέξειτα μισά μέλη της 
για την εκπροσώπηση του στην Ε.Δ.Ε. Της εκλογής αυτής 
προηγείται ο ορισμός των μελών Δ.Ε.Π., των οποίων το 
γνωστικό αντικείμενο εμπίπτει στο περιεχόμενο σπουδών 
του συγκεκριμένου Π.Μ.Σ. (το τελικό ποσοστό του 1/2 θα 
αποτελείται, δηλαδή, από τα ορισθέντα μέλη Δ.Ε.Π. κα¬ 
θώς και από τα εκλεγέντα). 

β) Εάντα Τ μήματα που συμμετέχουν στο πρόγραμμα εί¬ 
ναι τρία η Γ.Σ.Ε.Σ. κάθε Τμήματος θα εκλέξει το 1/3 των 
μελών της και ούτω καθ’ εξής. 

7. Σε περίπτωση που έχουμε κλάσμα, για την εξεύρεση 
του αριθμού των εκπροσώπων εφαρμόζεται η διάταξη 
της παρ. 3 του άρθρου 12 Ν. 1268/1982, δηλαδή το 0,5 και 
άνω στρογγυλοποιείται στην επόμενη μονάδα, ενώ το 0,4 
και κάτω στην προηγούμενη. 

8. Αυτονόητο είναι ότι η εκλογή για την εκπροσώπηση 
στην Ε.Δ.Ε. θα είναι χωριστή για κάθε κατηγορία μελών 
(μέλη Δ.Ε.Π. - μεταπτυχιακοί φοιτητές) και με τα ως άνω 
ποσοστά για κάθε κατηγορία. 

9. Ο Διευθυντής - Πρόεδρος της Ε.Δ.Ε. και ο αναπλη¬ 
ρωτής του εκλέγονται για δύο ακαδημαϊκά έτη από το σύ- 

νολοτων μελώντης Ε.Δ.Ε. και πρέπει να προέρχονται από 
το Τμήμα που έχει τη διοικητική υποστήριξη του Προ¬ 
γράμματος. 

Άρθρο 37 
ΣΥΝΑΦΗ ΘΕΜΑΤΑ 

1. Οι λεπτομέρειες σχετικά με την οργάνωση και τη λει¬ 
τουργία των Π.Μ.Σ., όπως επίσης και σχετικά με την εκ¬ 
πόνηση διδακτορικών διατριβών, καθορίζονται στις δια¬ 
τάξεις των άρθρων 10- 14του Ν. 2083/1992, στις διατά¬ 
ξεις του παρόντος Εσωτερικού Κανονισμού, στις 
Υπουργικές αποφάσεις με τις οποίες εγκρίνονται τα 
Π.Μ.Σ., καθώς και στις αποφάσεις της Συγκλήτου Ειδικής 
Σύνθεσης, της Γενικής Συνέλευσης Ειδικής Σύνθεσης και 
της Ειδικής Διατμηματικής Επιτροπής, για τις περιπτώ¬ 
σεις Διατμηματικών Π.Μ.Σ., όπως αυτές κάθε φορά ισχύ¬ 
ουν. 

2. Τα σχετικά με τη λειτουργία της Συγκλήτου Ειδικής 
Σύνθεσης και της Γενικής Συνέλευσης Ειδικής Σύνθεσης 
Τμήματος καθορίζονται κατ’ αναλογία προς τα προβλε- 
πόμενα στο άρθρο 2 του παρόντος Εσωτερικού Κανονι¬ 
σμού για τα αντίστοιχα συλλογικά όργανα με κανονικές 
συνθέσεις. 

3. Η Επιτροπή μεταπτυχιακών σπουδώντου Πανεπιστη¬ 
μίου Ιωαννίνων είναι αρμόδια για το συντονισμό και την 
εποπτεία των μεταπτυχιακών προγραμμάτων. 

4. Η Συντονιστική Επιτροπή Π.Μ.Σ. είναι αρμόδια για τον 
καθορισμό των ειδικότερων υποχρεώσεων των μεταπτυ¬ 
χιακών φοιτητών που παρακολουθούντο πρόγραμμα. 

5. Ως μεταπτυχιακοί φοιτητές θεωρούνται τόσο εκείνοι 
που παρακολουθούν προγράμματα που οδηγούν στη χο¬ 
ρήγηση μεταπτυχιακού διπλώματος ειδίκευσης, όσο και 
εκείνοι που εκπονούν διδακτορική διατριβή μέσα στο 
πλαίσιο Π.Μ.Σ. Στη συγκεκριμένη κατηγορία εντάσσονται 
και όσοι εκπονούν διδακτορική διατριβή μέσα στο πλαίσιο 
Π.Μ.Σ. Στη συγκεκριμένη κατηγορία εντάσσονται και όσοι 
εκπονούν διδακτορική διατριβή μέσα από διαδικασίες 
που εγκρίνει το Τμήμα, σύμφωνα με το άρθρο 13 του 
Ν. 2083/1992. Με την έναρξη της λειτουργίας Π.Μ.Σ. στο 
οικείο Τμήμα, υποψήφιοι που εκπονούν διδακτορική δια¬ 
τριβή στις ειδικεύσεις του Προγράμματος εντάσσονται 
αυτοδικαίως στο πρόγραμμα, με διαπιστωτική πράξη, 
που εκδίδει ο Πρόεδρος του Τμήματος ή ο Πρόεδρος-Δι- 
ευθυντήςτης Ε.Δ.Ε. με εισήγηση της Τριμελούς Συμβου¬ 
λευτικής Επιτροπής και ακολουθούν εφεξής τη διαδικα¬ 
σία που προβλέπεται σε αυτό. 

6. Στους Μεταπτυχιακούς φοιτητές είναι δυνατόν να 
ανατίθεται επικουρικό έργο (επιτήρηση, φροντιστηρια¬ 
κές ασκήσεις κ.λπ.) μόνον σύμφωνα με αποφάσεις των 
αρμοδίων συλλογικών οργάνων. 

Άρθρο 38 

ΟΡΓΑΝΩΜΕΝΑ ΠΡΟΓΡΑΜΜΑΤΑ 
ΜΕΤΑΠΤΥΧΙΑΚΩΝ ΣΠΟΥΔΩΝ 

Τα οργανωμένα Π.Μ.Σ. απονέμουν: α) Μεταπτυχιακό 
Δίπλωμα Ειδίκευσης (Μ.Δ.Ε.) στους τομείς - επιστημονι¬ 
κούς κλάδους ή κατευθύνσεις, όπως προβλέπονται στις 
Υπουργικές Αποφάσεις έγκρισης των Π.Μ.Σ., β) Διδακτο¬ 
ρικό Δίπλωμα. 

Άρθρο 39 

ΜΕΤΑΠΤΥΧΙΑΚΟ ΔΙΠΛΩΜΑ ΕΙΔΙΚΕΥΣΗΣ 

1. Στους μεταπτυχιακούς φοιτητές που ολοκλήρωσαν 


τις υποχρεώσεις που απορρέουν από την παρακολούθη¬ 
ση του Π.Μ.Σ. απονέμεται Μ.Δ.Ε., το οποίο υπογράφεται 
από τον Πρύτανη, τον Κοσμήτορα και τον Προϊστάμενο 
της Γραμματείας του Πανεπιστημίου Ιωαννίνων. Ο τύπος 
του Μ.Δ.Ε. είναι ο ακόλουθος: 

ΕΛΛΗΝΙΚΗ ΔΗΜΟΚΡΑΤΙΑ 

ΠΑΝΕΠΙΣΤΗΜΙΟ ΙΩΑΝΝΙΝΩΝ 

.ΣΧΟΛΗ 

ΜΕΤΑΠΤΥΧΙΑΚΟΝ ΔΙΠΛΩΜΑ ΕΙΔΙΚΕΥΣΕΩΣ 
ΠΡΥΤΑΝΕΥΟΝΤΟΣ ΕΝ ΤΩ ΕΝ ΙΩΑΝΝΙΝΟΙΣ ΠΑΝΕΠΙΣΤΗΜΙΩ 


ΚΟΣΜΗΤΕΥΟΝΤΟΣ ΔΕ ΕΝ ΤΗ.ΣΧΟΛΗ 

Ο/Η.ΤΟΥ. 

ΚΑΙ ΤΗΣ. 


ΕΚ/ΕΞ.ΟΡΜΩΜΕΝΟΣ/Η 

ΠΕΡΙ ΤΑΣ.ΕΝ ΤΩ ΠΑΝΕΠΙΣΤΗΜΙΩ ΙΩΑΝΝΙΝΩΝ ΣΠΟΥΔΑΣΑΣ/Α 

ΚΑΙ ΤΑΣ ΝΕΝΟΜΙΣΜΕΝΑΣ ΕΝ ΤΩ ΜΕΤΑΠΤΥΧΙΑΚΩ 
ΠΡΟΓΡΑΜΜΑΤΙ ΕΞΕΤΑΣΕΙΣ 
ΕΥΔΟΚΙΜΩΣ ΥΠΟΣΤΑΣ/Α, ΑΞΙΩΘΕΙΣ/Α ΤΟΥ ΒΑΘΜΟΥ 
«.» 

ΕΙΣ ΤΟΥΣ ΔΙΠΛΩΜΑΤΟΥΧΟΥΣ ΜΕΤΑΠΤΥΧΙΑΚΗΣ ΕΙΔΙΚΕΥΣΕΩΣ 


ΤΟΥ.ΜΕΤΑΠΤΥΧΙΑΚΟΥ ΠΡΟΓΡΑΜΜΑΤΟΣ 


ΕΝΕΚΡΙΘΗ 

ΕΓΕΝΕΤΟ ΤΟΔΕ ΕΝ ΙΩΑΝΝΙΝΟΙΣ ΜΗΝΟΣ.... 


Ο ΠΡΥΤΑΝΙΣ Ο ΚΟΣΜΗΤΩΡ 


Ο ΠΡΟΪΣΤΑΜΕΝΟΣ ΓΡΑΜΜΑΤΕΙΑΣ 


2. Στον απόφοιτο του Μ.Π.Σ. μπορεί να χορηγείται, πριν 
από την απονομή, βεβαίωση ότι έχει περατώσει επιτυχώς 
την παρακολούθηση του Προγράμματος. 

3. Ο κάτοχος του Μ.Δ.Ε. δικαιούται να λάβει δωρεάν 
δύο αντίγραφα του Διπλώματος και περισσότερα, εφό¬ 
σον καταβάλει στο Ταμείο του Πανεπιστημίου παράβολο, 
το ύψος του οποίου καθορίζεται με απόφαση του Πρυτα- 
νικού Συμβουλίου. 

4. Η απονομή των Μ.Δ.Ε. γίνεται δημοσίως και συγχρό¬ 
νως με την απονομή των πτυχίων του οικείου τμήματος. 
Κατά την τελετή οι απόφοιτοι του Μ.Π.Σ. προηγούνται 
τωνπτυχιούχων. 

Άρθρο 40 

ΔΙΔΑΚΤΟΡΙΚΟ ΔΙΠΛΩΜΑ 

1. Μετά την ολοκλήρωση της συγγραφής της διδακτο¬ 
ρικής διατριβής ο υποψήφιος την υποβάλλει στη Γραμ- 
ματείατου αρμοδίου Τμήματος σε επτά (7) αντίτυπα. Η δι¬ 
δακτορική διατριβή συντάσσεται στην Ελληνική γλώσσα. 
Σε περίπτωση κατά την οποία στα πλαίσια διεθνών συ¬ 
νεργασιών η διδακτορική διατριβή συντάσσεται σε άλλη 
γλώσσα, ο υποψήφιος πρέπει να επισυνάπτει εκτεταμένη 
περίληψη της διατριβής του στην Ελληνική γλώσσα. 

2. Ο επιβλέπων Καθηγητής, και σε περίπτωση αδυνα- 

μίας, κωλύματος ή άλλου λόγου ο Πρόεδρος του Τμήμα¬ 
τος ή ο Διευθυντής του Προγράμματος, συγκαλεί εντός 
μηνάς απάτην κατά την παράγραφο (1) υποβολή της δια¬ 
τριβής, με ειδική πρόσκληση την Εξεταστική Επιτροπή, 
σε καθορισμένο τόπο και χρόνο, ενώπιον της οποίας ο 
υποψήφιος διδάκτορας αναπτύσσει δημοσίως τη διατρι¬ 
βή του. 

3. Στην πρόσκληση αναφέρεται ρητά ότι η διαδικασία 
παρουσίασης και υποστήριξης της διατριβής από τον 
υποψήφιο διδάκτορα είναι δημόσια και κατά συνέπεια 
μπορεί να την παρακολουθήσει κάθε ενδιαφερόμενος. Η 
πρόσκληση αναρτάται στη Γραμματεία του Τμήματος και 
σε εμφανή σημεία στους λοιπούς χώρους του Τμήματος. 

4. Για τη συγκρότηση της Εξεταστικής Επιτροπής 
εφαρμόζονται οι διατάξεις της παρ. 7 του άρθρου 41 του 
παρόντος Εσωτερικού Κανονισμού. Για την έναρξη της 
διαδικασίας παρουσίασης και ανάπτυξης της διατριβής 
απαιτείται η παρουσία των 5 τουλάχιστον μελών της Επι¬ 
τροπής. 

5. Μετά την ολοκλήρωση της παρουσίασης από τον 
υποψήφιο, υποβάλλονται σχετικές με το θέμα ερωτήσεις 
από τα μέλη της Εξεταστικής Επιτροπής, στις οποίες απα¬ 
ντά ο υποψήφιος. Στη συνέχεια αποχωρούν όλοι, ώστε η 
Εξεταστική Επιτροπή να συνεδριάσει κατ’ ιδίαν. Η Επι¬ 
τροπή κρίνει το πρωτότυπο του περιεχομένου της διατρι¬ 
βής και την ουσιαστική συμβολή της στην επιστήμη. 

6. Εφόσον υπέρ της έγκρισης της διδακτορικής διατρι¬ 
βής ψηφίσουν τα πέντε (5) τουλάχιστον μέλη της Εξετα¬ 
στικής Επιτροπής, η διατριβή θεωρείται ότι έχει εγκριθεί. 
Μετά την έγκριση της διδακτορικής διατριβής, γίνεται με 
ψηφοφορία η αξιολόγηση της συνολικής επίδοσης του 
υποψηφίου με έναν από τους εξής χαρακτηρισμούς: 
«Άριστα», «Λίαν Καλώς», «Καλώς». Για τον πιο πάνω αξιο¬ 
λογικό χαρακτηρισμό απαιτείται η σύμφωνη γνώμη πέντε 
(5) τουλάχιστον μελών της Εξεταστικής Επιτροπής. Στο 
τέλος της διαδικασίας εξέτασης συντάσσεται σχετικό 
πρακτικό το οποίο υπογράφεται από όλα τα παρόντα μέ¬ 
λη της Εξεταστικής Επιτροπής και υποβάλλεται στη 
Γ.Σ.Ε.Σ. ή στην Ε.Δ.Ε., προκειμένου να γίνει η αναγόρευ¬ 
ση του υποψήφιου διδάκτορα. Στο πρακτικό καταχωρίζε¬ 
ται οπωσδήποτε η αιτιολόγηση της ψήφου. 

7. Σε δημόσια συνεδρίαση της Γ.Σ.Ε.Σ., ή της Ε.Δ.Ε. 
ανακοινώνεται το πρακτικό της Εξεταστικής Επιτροπής 
και ακολουθείτο αργότερο εντός διμήνου η καθομολόγη¬ 
ση του υποψηφίου και η αναγόρευση του σε διδάκτορα. 
Στη συνεδρίαση της Γ.Σ.Ε.Σ. ή της Ε.Δ.Ε. παρίσταται και 
ο Πρύτανης ή ένας από τους Αντιπρυτάνεις. 

8. Η απονομή διδακτορικών διπλωμάτων γίνεται δημο¬ 
σίως και συγχρόνως με την απονομή των Μ.Δ.Ε. και των 
Πτυχίων του οικείου Τμήματος. Κατά την τελετή οι διδά¬ 
κτορες προηγούνται των αποφοίτων του Μ.Π.Σ. και των 
πτυχιούχων. Πριν την καθομολόγηση η διατριβή πρέπει 
να έχει τυπωθεί και βιβλιοθετηθεί με τη φροντίδα του δι¬ 
δάκτορα. Ο διδάκτορας καταθέτει αντίτυπα της διατρι¬ 
βής του ως εξής: 

- Από ένα αντίτυπο στα μέλη της Εξεταστικής Επιτρο¬ 
πής. 

- Τρία αντίτυπα στη Γ ραμματεία του Τμήματος. 

- Δύο αντίτυπα στη βιβλιοθήκη του Ιδρύματος. 

- Δύο αντίτυπα στη βιβλιοθήκη της Βουλής. 

- Δύο αντίτυπα στην Εθνική Βιβλιοθήκη και 

- Ένα αντίτυπο στο Εθνικό Κέντρο Τεκμηρίωσης. 

9. Το διδακτορικό δίπλωμα υπογράφεται από τον Πρύ¬ 


τανη, τον Κοσμήτορα και τον Προϊστάμενο της Γραμμα- 
τείας. Ο τύπος είναι ο ακόλουθος: 

ΕΛΛΗΝΙΚΗ ΔΗΜΟΚΡΑΤΙΑ 

ΠΑΝΕΠΙΣΤΗΜΙΟ ΙΩΑΝΝΙΝΩΝ 

.ΣΧΟΛΗ 

ΔΙΔΑΚΤΟΡΙΚΟΝ ΔΙΠΛΩΜΑ 

ΠΡΥΤΑΝΕΥΟΝΤΟΣ ΕΝ ΤΩ ΕΝ ΙΩΑΝΝΙΝΟΙΣ ΠΑΝΕΠΙΣΤΗΜΙΩ 


ΚΟΣΜΗΤΕΥΟΝΤΟΣ ΔΕ ΕΝ ΤΗ.ΣΧΟΛΗ 

Ο/Η.ΤΟΥ. 

ΚΑΙ ΤΗΣ. 


ΕΚ/ΕΞ.ΟΡΜΩΜΕΝΟΣ/Η 

ΤΗΝ ΝΕΝΟΜΙΣΜΕΝΗΝ ΔΙΔΑΚΤΟΡΙΚΗΝ ΔΟΚΙΜΑΣΙΑΝ 
ΕΥΔΟΚΙΜΟΣ ΥΠΟΣΤΑ/Α 

ΑΞΙΩΘΕΙΣ/Α ΤΟΥ ΒΑΘΜΟΥ «.» 

ΑΠΟ ΔΟΓΜΑΤΟΣ ΟΜΟΘΥΜΟΥ ΤΟΥ ΤΜΗΜΑΤΟΣ ΤΗΣ 

ΣΧΟΛΗΣ ΕΙΣ ΤΟΥΣ ΔΙΔΑΚΤΟΡΑΣ.ΕΝΕΚΡΙΘΗ 

ΚΑΙ ΠΑΣΑΣ ΤΑΣ ΠΡΟΝΟΜΙΑΣ, ΤΑΣ ΤΩ ΔΙΔΑΚΤΟΡΙΚΟ ΤΟΥΤΩ 
ΑΞΙΩΜΑΤΙ ΠΑΡΕΠΟΜΕΝΑΣ ΕΚΤΗΣΑΤΟ 

ΕΓΕΝΕΤΟ ΤΟΔΕ ΕΝ ΙΩΑΝΝΙΝΟΙΣ ΜΗΝΟΣ. 

Ο ΠΡΥΤΑΝΙΣ Ο ΚΟΣΜΗΤΩΡ 


Ο ΠΡΟΪΣΤΑΜΕΝΟΣ ΓΡΑΜΜΑΤΕΙΑΣ 


10. Το διδακτορικό δίπλωμα είναι δυνατόν να χορηγεί¬ 
ται και σε περγαμηνή, εάν ζητηθεί από τον ίδιο το διδά¬ 
κτορα καταβάλλοντας στην περίπτωση αυτή την αξία της, 
την οποία κάθε φορά καθορίζει το Πρυτανικό Συμβούλιο. 

11. Στον διδάκτορα είναι δυνατόν να χορηγείται, πριν 
απάτην καθομολόγηση, βεβαίωση ότι έχει περατώσει επι- 
τυχώς τη διατριβή του. 

12. Ο κάτοχος διδακτορικού διπλώματος δικαιούται να 
λάβει δωρεάν 2 αντίγραφα του διδακτορικού διπλώματος 
και περισσότερα, εφόσον καταβάλει στο Ταμείο του Πα¬ 
νεπιστημίου παράβολο, το ύψος του οποίου καθορίζεται 
με απόφαση του Πρυτανικού Συμβουλίου. 

13. Τίτλος που χορηγήθηκε είναι δυνατόν να ανακληθεί 
ή ακυρωθεί, αν αποδειχθεί ότι δεν συνέτρεχαν την εποχή 
της απόκτησής του οι νόμιμες προϋποθέσεις, όπως προ¬ 
κύπτουν από τις κείμενες διατάξεις και τον Εσωτερικό Κα¬ 
νονισμό Λειτουργίας του Πανεπιστημίου. Η ανάκληση ή 
ακύρωση γίνεται από τα οικεία όργανα που απένειμαντον 
τίτλο με πλειοψηφία των 5/6. Δευτεροβαθμίως παρεμβαί¬ 
νει η Σύγκλητος, εφόσον τούτο ζητηθεί από τον ενδιαφε¬ 
ρόμενο. 

Άρθρο 41 

ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 
ΕΚΤΟΣ ΟΡΓΑΝΩΜΕΝΩΝ Π.Μ.Σ. 

1. Η διαδικασία επιλογής υποψηφίων διδακτόρων και οι 
προϋποθέσεις απονομής διδακτορικού διπλώματος σε 
Τμήματα του Πανεπιστημίου Ιωαννίνων όπου α) δεν λει¬ 
τουργούν οργανωμένα Π.Μ.Σ. ή όπου β) λειτουργούν ορ¬ 
γανωμένα Π.Μ.Σ. αλλά εκπονούνται διδακτορικές διατρι¬ 
βές, των οποίων οι θεματικές περιοχές δεν εντάσσονται 
σε αυτά, ρυθμίζονται από τις διατάξεις του άρθρου 13 του 

Ν. 2083/1992, όπως ισχύουν κάθε φορά, και τον παρόντα 
Εσωτερικό Κανονισμό και εξειδικεύονται με αποφάσεις 
της Γ.Σ.Ε.Σ. του οικείου Τμήματος. Σε κάθε περίπτωση, η 
διαπίστωση της Γ.Σ.Ε.Σ. ότι η θεματική μιας υπό έκδοση 
διδακτορικής διατριβής δεν εμπίπτει στα γνωστικά αντι¬ 
κείμενα των Π.Μ.Σ. του Τμήματος πρέπει να είναι πλήρως 
αιτιολογημένη. Όπου στον παρόντα Εσωτερικό Κανονι¬ 
σμό προβλέπεται «απόφαση της Γενικής Συνέλευσης Ει¬ 
δικής Σύνθεσης του οικείου Τμήματος» εννοείται για την 
περίπτωση των μη αυτοδύναμων Τμημάτων «απόφαση 
της Συγκλήτου Ειδικής Σύνθεσης, μετά από πρόταση της 
Προσωρινής Γενικής Συνέλευσης». 

2. Διαδικασία επιλογής υποψηφίων διδακτόρων. 

α) Προϋποθέσεις επιλογής. Δεκτοί για την εκπόνηση δι¬ 
δακτορικής διατριβής σε Τμήματα του Πανεπιστημίου Ιω- 
αννίνων γίνονται υποψήφιοι που εξασφαλίζουν τα κριτή¬ 
ρια της κείμενης νομοθεσίας. Σύμφωνα με τις ίδιες διατά¬ 
ξεις, η Γ.Σ.Ε.Σ. του οικείου Τμήματος καθορίζει με 
απόφασή της τις λεπτομέρειες εφαρμογήςτων κριτηρίων 
αυτών, τον ορισμό συμπληρωματικών κριτηρίων ή την πι¬ 
θανή εξέταση σε ορισμένα μαθήματα, τα αποτελέσματα 
των οποίων συνεκτιμώνται για την επιλογή, σύμφωνα με 
την παράγραφο 2α του άρθρου 12 του Ν. 2083/92. 

β) Υποψηφιότητα. Υποψηφιότητα υποβάλλεται με σχε¬ 
τική αίτηση προς την Γραμματεία του οικείου Τμήματος, 
ύστερα από προκήρυξη του Τμήματος ή με πρωτοβουλία 
του ιδίουτου ενδιαφερομένου. Αν υπάρχει προκήρυξη, σ’ 
αυτήν καθορίζονται συγκεκριμένες θέσεις σε επιμέρους 
επιστημονικούς Τομείς του Τμήματος και καλούνται όσοι 
επιθυμούν και πληρούντις προϋποθέσεις να εκδηλώσουν 
το ενδιαφέρον τους. Την αίτηση συνοδεύουν τα απαραί¬ 
τητα δικαιολογητικά που αναφέρονται στη σχετική προ¬ 
κήρυξη και επιπλέον σχέδιο πρότασης διδακτορικής δια¬ 
τριβής (θεματική ενότητα, περιγραφή, μεθοδολογία, αρ¬ 
χική βιβλιογραφία). 

γ) Οι υποψήφιοι που πληρούν τις ανωτέρω προϋποθέ¬ 
σεις υποβάλλονται σε δοκιμασία κατανόησης και απόδο¬ 
σης ενός συναφούς ξενόγλωσσου ερευνητικού άρθρου 
από έγκυρο διεθνές περιοδικό. Η δοκιμασία αυτή είναι 
γραπτή. Επίσης καλούνται σε προφορική συνέντευξη. 

3. Ορισμός Τριμελούς Συμβουλευτικής Επιτροπής. 

Για τους υποψήφιους που γίνονται δεκτοί, η Γ.Σ.Ε.Σ. 

ορίζει τριμελή Συμβουλευτική Επιτροπή, η οποία είναι αρ¬ 
μόδια για την καθοδήγηση και επίβλεψη του υποψηφίου 
σύμφωνα με τα οριζόμενα στο εδαφ. β της παρ. 1 του άρ¬ 
θρου 13 και στο εδάφιο 1 της παραγράφου 5 του άρθρου 
12 του Ν. 2083/1992, όπως αυτές κάθε φορά ισχύουν. 

4. Υποχρεώσεις του υποψηφίου διδάκτορα. 

Μετά την εγγραφή του στο Τμήμα, και μέσα σε προθε¬ 
σμία 18 μηνών από τον ορισμό του θέματος της διατρι¬ 
βής, ο υποψήφιος διδάκτορας καταθέτει στην τριμελή 
Συμβουλευτική του Επιτροπή ολοκληρωμένη ερευνητική 
πρόταση, στην οποία εκθέτει το ακριβές αντικείμενο της 
διατριβής του, τη μεθοδολογία που θα χρησιμοποιήσει 
για να προσεγγίσει το αντικείμενο αυτό, την προγενέστε¬ 
ρη έρευνα, όπως αυτή προκύπτει από τη σχετική βιβλιο¬ 
γραφία, τα αναμενόμενα αποτελέσματα και το χρονοδιά¬ 
γραμμα ολοκλήρωσης της διατριβής. Ο υποψήφιος κατά 
τη διάρκεια της εκπόνησης της διατριβής του είναι δυνα¬ 
τόν να απασχολείται μερικώς σε εργαστηριακές, ερευνη¬ 
τικές, φροντιστηριακές ή και εξεταστικές δραστηριότη¬ 
τες του Τομέα, που σχετίζονται με το πεδίο της διδακτο¬ 
ρικής του διατριβής. Σε κάθε περίπτωση η απασχόληση 


εξειδικεύεται στα πλαίσια της παρ. 7 του άρθρου 28 του 
Ν. 2083/1992, σε συνδυασμό με ό,τι προβλέπεται στο άρ¬ 
θρο 37 παρ. 6 του παρόντος Εσωτερικού Κανονισμού. 

5. Διάρκεια σπουδών. 

Η διάρκεια της εκπόνησης διδακτορικής διατριβής δεν 
μπορεί να είναι μικρότερη από έξι (6) διδακτικά εξάμηνα, 
ούτε μεγαλύτερη από 12. Σε εξαιρετικές περιπτώσεις 
μπορεί να δίδεται παράταση του μεγίστου χρόνου για 
τέσσερα (4) ακόμη εξάμηνα, ύστερα από ειδικά αιτιολο¬ 
γημένη πρόταση της Συμβουλευτικής Επιτροπής και από¬ 
φαση της Γ.Σ.Ε.Σ. του Τμήματος. Σε εξαιρετικές περιπτώ¬ 
σεις, μετά από πρόταση της Συμβουλευτικής Επιτροπής 
και ειδικά αιτιολογημένη απόφαση της Γ.Σ.Ε.Σ. είναι δυ¬ 
νατόν να μην προσμετράται συγκεκριμένη χρονική περίο¬ 
δος στη διάρκεια εκπόνησης της διατριβής. Η συγκεκρι¬ 
μένη διάταξη ισχύει για τις αιτήσεις εκπόνησης διδακτο¬ 
ρικής διατριβής που θα υποβληθούν μετά την εφαρμογή 
του παρόντος Εσωτερικού Κανονισμού. 

6. Γλώσσα της διατριβής. 

Η διδακτορική διατριβή συντάσσεται στην Ελληνική 
γλώσσα. Σε περίπτωση κατά την οποία, στα πλαίσια διε¬ 
θνών συνεργασιών, η διδακτορική διατριβή συντάσσεται 
σε άλλη γλώσσα, ο υποψήφιος θα πρέπει να επισυνάπτει 
εκτεταμένη περίληψη της διατριβής του στην Ελληνική 
γλώσσα. 

7. Ορισμός επταμελούς Εξεταστικής Επιτροπής. 

Όταν ο υποψήφιος ολοκληρώσει τη διατριβή, η Συμ¬ 
βουλευτική Επιτροπή εισηγείται στη Γ.Σ.Ε.Σ. τη συγκρό¬ 
τηση επταμελούς Εξεταστικής Επιτροπής σύμφωνα με 
την παρ. δβτου άρθρου 12 του Ν. 2083/1992. 

8. Υποστήριξη της διατριβής. 

Η εξεταστική Επιτροπή σε συνεννόηση με τον υποψή¬ 
φιο ορίζει την ημερομηνία, την ώρα και τον τόπο της δη¬ 
μόσιας υποστήριξης της διατριβής. Η ορισθείσα ημερο¬ 
μηνία και ώρα γνωστοποιείται στη Γ ραμματεία, η οποία 
μεριμνά για την έκδοση σχετικής δημόσιας ανακοίνωσης. 
Ο υποψήφιος αναπτύσσει το περιεχόμενο της διατριβής 
του ενώπιον Εξεταστικής Επιτροπής και του κοινού και 
απαντά σε ερωτήσεις. Μετά την ολοκλήρωση της παρου¬ 
σίασης καιτωνερωταπαντήσεων, ο υποψήφιος και το κοι¬ 
νό αποχωρούν και η επιτροπή συσκέπτεται και διατυπώ¬ 
νει τηντελική της κρίση. Η επιτροπή κρίνει το πρωτότυπο 
του περιεχομένου της διατριβής και την ουσιαστική συμ¬ 
βολή της στην επιστήμη. Η έγκριση ή η απόρριψη βεβαι¬ 
ώνεται με πρακτικό, στο οποίο περιλαμβάνονται η Εισή¬ 
γηση του επιβλέποντα και οπωσδήποτε η αιτιολόγηση της 
ψήφου των μελών της Επιτροπής. Το πρακτικό υπογρά¬ 
φεται από όλα τα μέλη της επιτροπής και διαβιβάζεται στη 
Γ.Σ.Ε.Σ. Σε περίπτωση που υπάρχουν πέντε (5) τουλάχι¬ 
στον θετικές ψήφοι, η τελευταία αναγορεύει τον υποψή¬ 
φιο σε διδάκτορα με την ανάγνωση του πρακτικού κατά τη 
διάρκεια δημόσιας συνεδρίασης. 

9. Βαθμολόγηση - Τύπος διδακτορικού διπλώματος - 
Καθομολόγηση. 

Για την βαθμολόγηση, τον τύπο του διδακτορικού δι¬ 
πλώματος και την καθομολόγηση του διδάκτορα ισχύουν 
όσα ορίζονται στο άρθρο 40. 

Άρθρο 42 

ΚΟΙΝΩΝΙΚΕΣ ΠΑΡΟΧΕΣ ΣΤΟΥΣ 
Μ ΕΤ ΑΠΤΥΧΙΑΚΟΥΣ/ΕΣ ΦΟΙΤΗΤΕΣ/ΤΡΙΕΣ 

Οι μεταπτυχιακοί/ές φοιτητές/τριες έχουν όλες τις κοι¬ 
νωνικές παροχές που προβλέπονται για τους προπτυχια- 

κούς/ές φοιτητές/τριες, τηρούμενων σε κάθε περίπτωση 
των διατάξεων του νόμου. 

Άρθρο 43 

ΕΚΠΡΟΣΩΠΗΣΗ ΤΩΝ 
ΜΕΤΑΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ 
ΣΤΑ ΠΑΝΕΠΙΣΤΗΜΙΑΚΑ ΟΡΓΑΝΑ 

1. Οι μεταπτυχιακοί/ές φοιτητές/τριες (Μ.Φ.) συμμετέ¬ 
χουν με εκπροσώπους τους σε όλα τα Πανεπιστημιακά 
όργανα, στα οποία προβλέπεται από το νόμο η συμμετο¬ 
χή τους, καθώς και στα εκλεκτορικά σώματα για την ανά¬ 
δειξη ΠρυτανικώνΑρχών, Κοσμητόρωντων Σχολών, Προ¬ 
έδρων των Τμημάτων και Διευθυντών των Τομέων, όπως 
ορίζεται στο νόμο. 

2. Οι εκλέκτορες Μ.Φ. στις πρυτανικές Εκλογές αναδει- 
κνύονται από τον υφιστάμενο Ενιαίο Σύλλογο Μεταπτυ¬ 
χιακών Φοιτητών μέχρι την ίδρυση και λειτουργία του 
Δευτεροβαθμίου Οργάνου που θα προκύψει μετά τη σύ¬ 
σταση Πρωτοβαθμίων Συλλόγων σε όλα τα Τμήματα. Το 
ίδιο ισχύει και για τον ορισμό εκπροσώπων στη Σύγκλητο. 
Εάν δεν συντρέχουν οι προϋποθέσεις των παρ. 3 και 5 του 
παρόντος άρθρου και μέχρι την πλήρωσή τους, οι εκλέ¬ 
κτορες στις εκλογές για την ανάδειξη Κοσμητόρων και 
Προέδρων αναδεικνύονται, σύμφωνα με τη νόμιμη διαδι¬ 
κασία, από τον υφιστάμενο Ενιαίο Σύλλογο Μεταπτυχια¬ 
κών Φοιτητών. 

3. Σε κάθε Τμήματο σύνολο των Μ ,Φ. και υποψηφίων δι- 
δακτόρωντου Τμήματος συγκροτεί έναν Ενιαίο Σύλλογο, 
η ίδρυση του οποίου εδράζεται στη βούληση της πλειο- 
ψηφίας των 2/3 των μεταπτυχιακών φοιτητών, και μέχρι 
την αναγνώριση του Καταστατικού λειτουργίας του από 
το Πρωτοδικείο, Ένωση Προσώπων. Στους Συλλόγους ή 
τις Ενώσεις Προσώπων εγγράφονται ως μέλη και όσοι εκ¬ 
πονούν διδακτορική διατριβή, σύμφωνα με τις διατάξεις 
του άρθρου 13 του Ν. 2083/1992. 

4. Εάν στο Τμήμα υπάρχει Σύλλογος, σύμφωνα με τα 
προβλεπόμενα στην παρ. 3 του παρόντος άρθρου, ο Σύλ¬ 
λογος αυτός ορίζει τους εκπροσώπους των Μ.Φ. στη Γ.Σ. 
του Τμήματος (και την Γ.Σ.Ε.Σ.), καθώς και τους εκλέκτο¬ 
ρες Μ.Φ. για την εκλογή Προέδρου Τμήματος. Ειδικότε¬ 
ρα: 

α) Σε κάθεΕ.Δ.Ε. συμμετέχουν οι εκπρόσωποιτων Μ.Φ., 
οι οποίοι προέρχονται από όσους φοιτητές μετέχουν στο 
οικείο Π.Μ.Σ., σε ποσοστό που ορίζεται ή από τον οικείο 
Εσωτερικό Κανονισμό του Π.Μ.Σ., ή προκύπτει αναλογι¬ 
κά, σύμφωνα με το άρθρο 36 του παρόντος Εσωτερικού 
Κανονισμού. 

β) Οι εκπρόσωποιτων Μ.Φ. στη Γ.Σ. του Τομέα αναδει- 
κνύονται από τους Μ.Φ., των οποίων η μεταπτυχιακή ερ¬ 
γασία ή η διδακτορική διατριβή εμπίπτει στα γνωστικά 
αντικείμενα του Τομέα. 

γ) Οιεκλέκτορες Μ.Φ.της εκλογής για την ανάδειξη Κο¬ 
σμήτορα προέρχονται, σύμφωνα με τη νόμιμη διαδικασία 
αναλογικά από τους Συλλόγους Μ.Φ. (ή τις Ενώσεις προ¬ 
σώπων) που λειτουργούν σε Τμήματα της Σχολής. 

ΜΕΡΟΣ Η' 

Άρθρο 44 

ΟΜΟΤΙΜΟΙ ΚΑΘΗΓΗΤΕΣ 

I. Απονομή τίτλου Ομότιμου Καθηγητή 

1. Η διάταξη του Νόμου 1268/1982 (άρθρο 45, παρ. 18), 
σύμφωνα με την οποία «η Σύγκλητος ύστερα από πρότα¬ 


ση του Τ μήματος απονέμει τον τίτλο του Ομότιμου Καθη¬ 
γητή σε όσα μέλη του Δ.Ε.Π. της βαθμίδας του Καθηγητή 
ή ισοδύναμης της εξέρχονται της υπηρεσίας, συνεκτιμώ- 
ντας το έργο και την προσφορά τους», αποτελεί συνοπτι¬ 
κή διατύπωση όσων προβλέπονται για την εκλογή σε θέ¬ 
ση Καθηγητή (Ν. 1268/1982, άρθρο 14 παρ. 5 και 7). 

2. Τούτο λαμβάνεται υπόψη για τη διαμόρφωση της 
πρότασης από τα οικεία Τ μήματα. Τ α προβλεπόμενα αφο¬ 
ρούν τη σύνολη σταδιοδρομία, από τη φάση της εκλογής 
των Καθηγητών ως την έξοδό τους από το Πανεπιστήμιο. 

3. Το Τμήμα αποφασίζει να προτείνει την απονομή του 
τίτλου του Ομότιμου σε Καθηγητή που έχει αποχωρίσει 
από αυτό, μετά από πρόταση του οικείου Τομέα. 

4. Σε περίπτωση που ο Τομέας δεν υποβάλλει σχετική 
πρόταση μέσα σε χρονικό διάστημα πέντε (5) μηνών από 
την αποχώρηση, η πρόταση είναι δυνατόν να κατατεθεί 
από τρία (3) τουλάχιστον μέλη της Γ.Σ., εκ των οποίων οι 
δύο (2) να ανήκουν στη βαθμίδα του Καθηγητή. 

5. Η πρόταση εγκρίνεται: 

α) Σε περίπτωση ομοφωνίας της Γ.Σ. του Τμήματος. 

β) Όταν η πρόταση συγκεντρώσει την απόλυτη πλειο- 
ψηφία των παρόντων μελών τακτικής (και όχι επαναληπτι¬ 
κής) Γ.Σ. του Τμήματος. Εάν η πρόταση δεν εγκριθεί 
υπάρχει η δυνατότητα να επανεισαχθείτο θέμα ακόμη μία 
(1) φορά. 

6. Τα Τμήματα υποχρεούνται να κοινοποιούν στη Σύ¬ 
γκλητο πλήρη πρακτικά των σχετικών προτάσεων, στα 
οποία θα περιλαμβάνεται ο Τομέας που εισηγήθηκετο θέ¬ 
μα, η τεκμηρίωση της πρότασης, η συζήτηση και το απο¬ 
τέλεσμα της ψηφοφορίας. 

7. Η πρόταση που ο αρμόδιος Τ ομέας υποβάλλει στο οι¬ 
κείο Τμήμα του αποχωρήσαντος για τελική έγκριση πρέ¬ 
πει να λαμβάνει υπόψη τις ακόλουθες προϋποθέσεις: 

α) Το μέλος Δ.Ε.Π. να έχει υπηρετήσει στο Ίδρυμα του¬ 
λάχιστον για μία πενταετία, από την οποία μία τριετία να 
έχει διανυθεί οπωσδήποτε στη βαθμίδα του Καθηγητή. 

β) Στη διάρκεια της θητείας του να έχει αναλάβει διοι¬ 
κητικά καθήκοντα σε όργανα του Πανεπιστημίου. 

γ) Να έχει επιτελέσει στο Πανεπιστήμιο επιστημονικό 
και εκπαιδευτικό έργο, το οποίο υπερβαίνει τις συμβατι¬ 
κές του υποχρεώσεις: π.χ. να έχει οργανώσει εργαστήριο 
ή βιβλιοθήκη, όπου να εμφαίνεται η ιδιαίτερη προσωπική 
του συμβολή. Τα φροντιστήρια και η διδασκαλία να έχουν 
εύρος σε δραστηριότητες πέραν του συνήθους χρόνου. 

δ) Να έχει προχωρήσει σε κάθε είδους πρωτοβουλίες 
για την πολιτισμική ανύψωση της πανεπιστημιακής ζωής: 
π.χ. οργάνωση εκθέσεων, έκδοση περιοδικού, συμμετο¬ 
χή στο πολιτιστικό έργο των φοιτητικών συλλόγων. 

ε) Ν α έχει εκπροσωπήσει το Ίδρυμα επανειλη μμένως σε 
διεθνή επιστημονικά συνέδρια, όπου η συμβολή του να εί¬ 
ναι αξιοπρόσεκτη. 

στ) Τα δημοσιεύματά του να έχουν κριθεί με ιδιαίτερη 
μνεία από το ευρύ επιστημονικό κοινό του κλάδου του. 

ζ) Στη γραπτή πρόταση που θα εξετάσει η Σύγκλητος 
επιβάλλεται να υπάρχει τεκμηρίωση ως προς το καθένα 
από τα παραπάνω σημεία. Για την απόφαση θα συνεκτι- 
μάται η προσωπικότητα συνθετικά στα σημεία α - στ και το 
ήθος. 

6. Ο τίτλος του Ομότιμου Καθηγητή είναι δυνατόν να 
αφαιρεθεί για σοβαρούς λόγους, ύστερα από απόφαση 
της Συγκλήτου του Πανεπιστημίου, η οποία λαμβάνεται 
με πλειοψηφία 2/3 των μελών της. 

II. Δικαιώματα - υποχρεώσεις των Ομότιμων Καθηγητών 

α) Τιμητικές προσκλήσεις στις εκδηλώσεις του Τομέα, 
του Τμήματος, της Σχολής και του Πανεπιστημίου. 

β) Προσφορά των εκδόσεωντου Τμήματος, της Σχολής 
και του Πανεπιστημίου. 

γ) Διάθεση γραφείου Ομότιμων σε κάθε Τμήμα. 

δ) Χρήση των βιβλιοθηκών. 

ε) Δακτυλογράφηση επιστημονικών εργασιών που προ¬ 
ορίζονται να δημοσιευθούν στις επιστημονικές επετηρί¬ 
δες του Τμήματος ή σε ειδικά περιοδικά. 

στ) Προσφορά διδακτικού έργου, ύστερα από απόφα¬ 
ση των οικείων οργάνων, σε προπτυχιακούς και μεταπτυ¬ 
χιακούς φοιτητές, με τη μορφή σεμιναρίων και επιστημο¬ 
νικών ανακοινώσεων. 

ζ) Συμμετοχή σε ερευνητικά προγράμματα του Πανεπι¬ 
στημίου σε συνεργασία με μέλη του Δ.Ε.Π., που θα έχουν 
την κύρια ευθύνη - επιστημονική και διοικητική - αυτών 
των προγραμμάτων. 

Άρθρο 45 

ΕΠΙΤΙΜΟΙ ΔΙΔΑΚΤΟΡΕΣ 

1. Τιμής ένεκεν απονέμονται διδακτορικά διπλώματα σε 
προσωπικότητες Έλληνες ή μη οι οποίοι έχουν διαπρέψει 
στις επιστήμες, στα γράμματα ή στις τέχνες ή προσέφε- 
ραν πολύτιμες υπηρεσίες στο Έθνος ή στο Πανεπιστήμιο 
Ιωαννίνων. 

2. Ο τίτλος του Επίτιμου Διδάκτορα απονέμεται από τα 
Τμήματα του Πανεπιστημίου Ιωαννίνων με απόφαση που 
συγκεντρώνει πλειοψηφία τουλάχιστον 2/3 των μελώντης 
Γ.Σ. του Τμήματος, ύστερα από τεκμηριωμένη εισήγηση 
τριών μελών της και η οποία διατυπώνεται σε ψήφισμα. 

3. Η αναγόρευση γίνεται σε δημόσια τελετή, στην οποία 
παρίστανται τα μέλη της Συγκλήτου και της Γ.Σ. του Τμή¬ 
ματος που απονέμει τον τίτλο. Στην τελετή διαβάζεται το 
ψήφισμα αναγόρευσης και γίνεται παρουσίαση του τιμώ¬ 
μενου, ο οποίος διαβάζει την αντιφώνηση. 

4. Ο τίτλος του Επίτιμου Διδάκτορα μπορεί να αφαιρε- 
θεί για σοβαρούς ειδικούς λόγους, ύστερα από απόφαση 
της Γ.Σ. του Τμήματος, το οποίο είχε απονείμει τον τίτλο. 
Η απόφαση αυτή πρέπει να συγκεντρώσει τα 2/3 των ψή¬ 
φων του συνόλου των μελώντης Γ.Σ. 

5. Εις τον αναγορευθέντα Επίτιμο Διδάκτορα χορηγεί¬ 
ται δίπλωμα σε μεμβράνη, το οποίο υπογράφεται από τον 
Πρύτανη, τον οικείο Κοσμήτορα, τον οικείο Πρόεδρο και 
τον Προϊστάμενο Γραμματείας του Πανεπιστημίου, 
σφραγίζεται δε με τη σφραγίδα του Πανεπιστημίου και 
της Σχολής. 

ΜΕΡΟΣ Θ' 

Άρθρο 46 

ΤΑΚΤΙΚΟΣ ΠΡΟΫΠΟΛΟΓΙΣΜΟΣ 
ΠΡΟΓΡΑΜΜΑ ΔΗΜΟΣΙΩΝ ΕΠΕΝΔΥΣΕΩΝ 

I. Τακτικός προϋπολογισμός του Πανεπιστημίου 

1. Ο τακτικός προϋπολογισμός του Πανεπιστημίου που 
υποβάλλεται στη Σύγκλητο για έγκριση από τις αρμόδιες 
υπηρεσίες και όργανα του Ιδρύματος εγκρίνεται από αυ¬ 
τή το αργότερο μέχρι το τέλος Ιανουάριου του οικονομι¬ 
κού έτους στο οποίο αναφέρεται, με βάση και την ετήσια 
έκθεση του Πρυτανικού Συμβουλίου. 

2. Στην ετήσια έκθεση περιλαμβάνεται ως ειδικό κεφά¬ 
λαιο ο οικονομικός απολογισμός του προηγουμένου 
έτους, στον οποίο συνοψίζονται τα στοιχεία που απεικο- 
νίζουντην οικονομική πολιτική του Ιδρύματος. Υπάτην έν¬ 


νοια αυτή, ο εν λόγω οικονομικός απολογισμός δεν σχετί¬ 
ζεται με τον προβλεπόμενο από τις διαδικασίες περί δη¬ 
μοσίου λογιστικού ετήσιο απολογισμό οικονομικής δια¬ 
χείρισης, η υποβολή του οποίου προς έγκριση γίνεται κα¬ 
τά τις κείμενες διατάξεις. 

3. Η παρουσίαση του Τακτικού Προϋπολογισμού στη 
ετήσια έκθεση του Πρυτανικού Συμβουλίου γίνεται τόσο 
με την απαιτούμενη κατά τις διατάξεις του δημοσίου λο¬ 
γιστικού μορφή, των εσόδων καιτων εξόδων όσο και με ει¬ 
δική κωδικοποίηση κατά μεγάλες ομάδες κωδικών αριθ¬ 
μών, έτσι ώστε να διευκολύνεται η αποτύπωση της οικο¬ 
νομικής πολιτικής του Ιδρύματος στον Τακτικό 
Προϋπολογισμό. 

4. Στην κατά τα ανωτέρω ειδική κωδικοποίηση θα πρέ¬ 
πει να παρουσιάζονται τα διαθέσιμα συγκριτικά στοιχεία 
των δύο αμέσως προηγουμένων οικονομικών ετών, όπως 
επίσης και οι εσωτερικές κατανομές της κάθε ομάδας δα¬ 
πανών κατά Τμήμα, όπου τούτο είναι δυνατό. 

5. Κατά την έγκριση του Τακτικού Προϋπολογισμού θα 
πρέπει να διασφαλίζεται αποτελεσματικά το στοιχείο της 
αποκέντρωσης, με τη μεταφορά του μεγίστου δυνατού 
ποσού πιστώσεων από κωδικούς αριθμούς της κεντρικής 
διοίκησης στους κωδικούς αριθμούς επιχορήγησης των 
Τμημάτων, λαμβανομένων υπόψη καιτων σχετικών απο¬ 
λογιστικών στοιχείων. Οι μεταφορές αυτές πρέπει να 
προγραμματίζονται με κριτήρια κατανομής που θεσπίζει 
η Σύγκλητος. 

II. Πρόγραμμα Δημοσίων Επενδύσεων Πανεπιστημίου 

1. Το Πρόγραμμα Δημοσίων Επενδύσεων εγκρίνεται 
από τη Σύγκλητο στην επόμενη συνεδρίαση από την ημε¬ 
ρομηνία κοινοποίησής του από το Υπουργείο Εθνικής 
Παιδείας και Θρησκευμάτων, με βάση την ετήσια έκθεση 
του Πρυτανικού Συμβουλίου, το οποίο λαμβάνει υπόψη 
του και τη σχετική έκθεση του Τεχνικού Συμβουλίου. 

2. Στην εν λόγω ετήσια έκθεση, στην οποία θα φαίνεται 
ότι ο ετήσιος προγραμματισμός εξυπηρετεί το μακρο¬ 
χρόνιο προγραμματισμό ανάπτυξης των έργων υποδο¬ 
μής του Ιδρύματος, περιλαμβάνονται τα εξής ενδεικτικά, 
όσον αφορά την αναγραφή τους, στοιχεία για τα διάφορα 
έργατου Ιδρύματος. 

ί) Συνοπτική περιγραφή του έργου, περιλαμβανομένης 
και συνοπτικής αναφοράς σκοπιμότητας, και πλήρης ονο¬ 
μασία εργολήπτη. 

ϋ) Συνολικός προϋπολογισμός έργου. 

III) Χρονολογία έναρξης του έργου, 
ϊν) Προβλεπόμενη χρονολογία ολοκλήρωσης του έρ¬ 
γου. 

ν) Σύνολο χρηματοδότησης του έργου κατά το προη¬ 
γούμενο οικονομικό έτος. 

νϊ) Ποσοστό πραγματοποιηθέντος έργου κατά το προη¬ 
γούμενο οικονομικό έτος, 
νϋ) Ζητηθείσα πίστωση γιατρέχον οικονομικό έτος, 
νίϋ) Εγκριθείσα πίστωση για τρέχον οικονομικό έτος, 
ίχ) Προβλεπόμενο προς πραγματοποίηση ποσοστό έρ¬ 
γου μέσα στο τρέχον οικονομικό έτος. 

χ) Συνοπτική περιγραφή του προς πραγματοποίηση έρ¬ 
γου μέσα στο τρέχον οικονομικό έτος. 

χί) Υπολειπόμενο προς πραγματοποίηση ποσοστό έρ¬ 
γου μετά το τρέχον οικονομικό έτος. 

χϋ) Συνοπτική περιγραφή του υπολειπομένου προς 
πραγματοποίηση έργου μετά το τρέχον οικονομικό έτος. 

χϋί) Υπόλοιπο διαθέσιμης πίστωσης μετά το τρέχον οι¬ 
κονομικό έτος. 

χίν) Εκτίμηση απαιτούμενης πίστωσης για την ολοκλή¬ 
ρωση του έργου μετά το τρέχον οικονομικό έτος. 

χν) Εκτίμηση αναθεώρησης του προϋπολογισμού του 
έργου. 

3. Στην κατά τα ανωτέρω ετήσια έκθεση περιλαμβάνο¬ 
νται τα εξής ενδεικτικά, όσον αφορά την αναγραφή τους, 
στοιχεία για τις προγραμματιζόμενες μελέτες. 

ί) Συνοπτική περιγραφή του έργου στο οποίο αναφέρε- 
ται η μελέτη, περιλαμβανομένης και συνοπτικής αναφο¬ 
ράς σκοπιμότητας, του προβλεπομένου συνολικού προϋ¬ 
πολογισμού του έργου και του προβλεπομένου χρονο¬ 
διαγράμματος ολοκλήρωσής του. 

μ) Ονομασία αναδόχου της μελέτης και αναφορά της 
διαδικασίας με την οποία έγινε η ανάθεση, 
ίϋ) Συνολικός προϋπολογισμός μελέτης, 
ίν) Χρονολογία έναρξης μελέτης, 
ν) Προβλεπόμενη χρονολογία ολοκλήρωσης της μελέ¬ 
της. 

νί) Σύνολο χρηματοδότησης της μελέτης κατά το προη¬ 
γούμενο οικονομικό έτος, 
νϋ) Ζητηθείσα πίστωση για τρέχον οικονομικό έτος, 
νίϋ) Εγκριθείσα πίστωση για τρέχον οικονομικό έτος, 
ίχ) Υπόλοιπο διαθέσιμης πίστωσης μετά το τρέχον οικο¬ 
νομικό έτος. 

χ) Εκτίμηση απαιτούμενης πίστωσης για την ολοκλήρω¬ 
ση της μελέτης μετά το τρέχον οικονομικό έτος. 

χί) Εκτίμηση αναθεώρησης του προϋπολογισμού της 
μελέτης. 

4. Στην κατά τα ανωτέρω ετήσια έκθεση περιλαμβάνο¬ 
νται τα εξής ενδεικτικά, όσον αφορά την αναγραφή τους, 
στοιχεία για τις προβλεπόμενες δαπάνες εξοπλισμών. 

ί) Κατανομή των δαπανών κατά ακαδημαϊκές μονάδες 
και κατά υπηρεσίες. 

ϋ) Αναφορά κατά περίπτωση των αντίστοιχων δαπανών 
που πραγματοποιήθηκαν κατά την τελευταία τριετία, συ¬ 
νολικά και αναλυτικά κατ’ έτος. 

ίϋ) Στην περίπτωση των δαπανών των υπηρεσιών, χωρι¬ 
στή ειδική αναφορά των δαπανών που τελικά χρησιμο¬ 
ποιήθηκαν από Τμήματα, με ειδική αναφορά κατά Τμήμα. 

ίν) Περιγραφή της πράξης που αντιστοιχεί σε κάθε δα¬ 
πάνη και συνοπτική αναφορά σκοπιμότητας. 

ν) Καταγραφή όλων των σχετικών πράξεων με τις αντί¬ 
στοιχες δαπάνες που πραγματοποιήθηκαν κατά την αμέ¬ 
σως προηγούμενη τριετία, με ανάλογη συνοπτική αναφο¬ 
ρά σκοπιμότητας. 

5. Η Σύγκλητος εξουσιοδοτείτο Πρυτανικό Συμβούλιο 
για ανακατανομές του Προγράμματος Δημοσίων Επεν¬ 
δύσεων σύμφωνα με την πορεία υλοποίησης των έργων. 

6. Τροποποιήσεις του Προϋπολογισμού εγκρίνονται 
από το Πρυτανικό Συμβούλιο. 

ΜΕΡΟΣ Ι' 

ΔΙΑΦΟΡΕΣ ΔΙΑΤΑΞΕΙΣ 
Άρθρο 47 

ΕΠΙΤΡΟΠΗ ΕΚΔΟΣΕΩΝ 

Στο Πανεπιστήμιο Ιωαννίνων συνίσταται και συγκροτεί¬ 
ται «Επιτροπή Εκδόσεων» με τη διαδικασία των διατάξε¬ 
ων του άρθρου 3 παρ. 4 του Ν. 1268/1982. Έργο της Επι¬ 
τροπής Εκδόσεων του Πανεπιστημίου είναι η εποπτεία 
της λειτουργίας του Πανεπιστημιακού Τυπογραφείου και 
ο σχεδιασμός εξειδικευμένων εκδόσεων του Πανεπιστη¬ 
μίου. 


Άρθρο 48 

ΕΡΓΑΣΤΗΡΙΑ ΚΑΙ ΔΙΚΤΥΑ 

1. Στο Πανεπιστήμιο λειτουργούν Εργαστήρια Ερευ¬ 
νών, τα οποία έχουν ιδρυθεί με τη διαδικασία των διατά¬ 
ξεων του άρθρου 7 παρ. 5 του Ν. 1268/1982. 

2. Στο Πανεπιστήμιο λειτουργεί δίκτυο οριζοντίων ερ¬ 
γαστηρίων για την κάλυψη των ερευνητικών αναγκών των 
μελών Δ.Ε.Π., των προπτυχιακών και μεταπτυχιακών φοι¬ 
τητών, των ερευνητών, καθώς και για την παροχή υπηρε¬ 
σιών σε εξωτερικούς χρήστες. 

3. Στο Πανεπιστήμιο λειτουργεί «Κέντρο Διαχείρισης Δι¬ 
κτύων» ως υπηρεσιακή μονάδα που ανήκει στην Κεντρική 
Διοίκηση του Ιδρύματος. Μετη συμπλήρωση του Οργανι¬ 
σμού Διοικητικών Υπηρεσιών του Πανεπιστημίου Ιωαννί¬ 
νων θα ρυθμιστούν ζητήματα διάρθρωσης του Κέντρου, 
καθώς και οι αρμοδιότητες των επιμέρους υπηρεσιακών 
μονάδων. 

Άρθρο 49 

ΣΥΜΒΟΥΛΙΑ ΚΑΙ ΕΠΙΤΡΟΠΕΣ 

1. Στο Πανεπιστήμιο Ιωαννίνων λειτουργούν Συμβούλια 
και Επιτροπές, οι οποίες συγκροτούνται σύμφωνα με τις 
διατάξεις νόμων, Προεδρικών Διαταγμάτων, με Υπουργι¬ 
κές Αποφάσεις, με αποφάσεις του Πρύτανη, του Πρυτα- 
νικού Συμβουλίου ή της Συγκλήτου, βάσει του άρθρου 3 
παρ. 4του Ν. 1268/1982, όπως ισχύει. 

2. Η σύνθεσή τους ορίζεται σύμφωνα με την κείμενη νο¬ 
μοθεσία και όσοι επιφορτίζονται με την άσκηση των συ¬ 
γκεκριμένων καθηκόντων υποχρεούνται να προβούν, με¬ 
τά τη λήξη της θητείας τους ή την ολοκλήρωση του ανα¬ 
τιθέμενου έργου ή σε ετήσια βάση, σε υποβολή Έκθεσης 
απολογισμού προς το όργανο το οποίο τους όρισε. 

ΜΕΡΟΣ ΙΑ' 

Άρθρο 50 

ΡΥΘΜΙΣΗ ΘΕΜΑΤΩΝ 

ΕΘIΜΟΤΥΠIΚΟΥ-ΤΕΛΕΤΟΥΡΓΙΚΟΥ ΧΑΡΑΚΤΗ ΡΑ 

1. Το Πανεπιστήμιο Ιωαννίνων έχει ως έμβλημα τον αε¬ 
τό, που είναι ο χάλκινος αετός από το ιερό της Δωδώνης 
του πρώτου μισού του πέμπτου π.Χ. αιώνα. Παριστάνεται 
επάνω σε σκήπτρο, από το οποίο σώζεται η επίστεψη σε 
σχήμα άνθους λωτού. Ο αετός ακροζυγιάζεται στην κο¬ 
ρυφή του σκήπτρου και στρέφει ελαφρά το κεφάλι του 
προς τα αριστερά. Το τύλωμα του πτηνού αποδίδεται με 
λεπιδωτά χαράγματα και τα φτερά σε ανάγλυφο. 

2. Η κυκλική σφραγίδα του Πανεπιστημίου Ιωαννίνων 
(μικρή και μεγάλη), που προβλέπεται από το άρθρο 3 του 
Ν.Δ. 746/71970, έχει έμβλημα τον παραπάνω αετό και 
στην περιφέρεια του κύκλου αναγράφεται «Πανεπιστήμιο 
Ιωαννίνων» και «1964» που είναι ο χρόνος ίδρυσης και 
έναρξης λειτουργίας του. Υπεύθυνο προς φύλαξη της 
σφραγίδας ορίζεται το μέχρι σήμερα αρμόδιο όργανο 
του Πανεπιστημίου. 

3. Τα αναμνηστικά μετάλλιατου Πανεπιστημίου φέρουν 
τον αετό και κλάδο της Δωδωναίας δρυός, ιερό σύμβολο 
της Ηπείρου. 

4. Το χρώμα, που καθιερώνεται για το Πανεπιστήμιο Ιω¬ 
αννίνων είναι το κίτρινο χρυσίζον. 

5. Καθορίζεται το επίσημο ένδυμα, το χρώμα αυτού, κα¬ 
θώς και οι Πανεπιστημιακές εορτές που θα χρησιμοποιεί¬ 
ται, ως ακολούθως: 

α) Για τον Πρύτανη, τους Αντιπρυτάνεις και τους Κο- 

σμήτορες των Σχολών το επίσημο ένδυμα (τήβεννος) εί¬ 
ναι ο ποδήρης χιτώνας από μελανί ύφασμα μετά χειριδών 
ζώνης, που κλείνει με πόρπη στο μέσον του μπροστινού 
μέρους. Τα δύο μπροστινά μέρη του ενδύματος φέρουν 
σε όλο το μήκοςτουςλωρίδα υφάσματος με το χρώμα της 
Σχολής, που ανήκουν ο Πρύτανης, οι Αντιπρυτάνεις και οι 
Κοσμήτορες. Οι λωρίδες αυτές φέρουν εκατέρωθεν κέ¬ 
ντημα Ηπειρωτικό αργυρούν, η δε ζώνη κλείνει με πόρπη 
αργυρά, που φέρει το έμβλημα του Πανεπιστημίου (αε¬ 
τό). Ο χιτώνας αυτός φέρει χειρίδες, οι οποίες κατά μήκος 
τους στο κέντρο έχουν διάκοσμο του χρώματος κάθε Σχο¬ 
λής (που ανήκουν), με κέντημα του ιδίου Ηπειρωτικού τύ¬ 
που. Μαζί με την τήβεννο θα φέρουν και πίλο μελανί χρώ¬ 
ματος, κατασκευασμένο από ύφασμα όμοιο με της τη¬ 
βέννου, σε σχήμα κυλινδρικό, με αργυρόχρουν κέντημα 
στο κάτω μέρος. 

β) Για τους Προέδρους των Τμημάτωντο επίσημο ένδυ¬ 
μα (τήβεννος) είναι ποδήρης χιτώνας από μελανί ύφασμα 
μετά χειριδών και ζώνης που κλείνει με πόρπη στο μέσον 
του μπροστινού μέρους. Τα δύο μπροστινά μέρη του εν¬ 
δύματος φέρουν σε όλο το μήκος τους λωρίδα υφάσμα¬ 
τος με το χρώμα της Σχολής ή του Τμήματός τους (για τα 
Τμήματα που δεν ανήκουν σε Σχολές) και με κέντημα εκα¬ 
τέρωθεν Ηπειρωτικό. 

γ) Γιατα μέλη της Συγκλήτου και τους Ομότιμους καθη¬ 
γητές και Επίτιμους διδάκτορες το επίσημο ένδυμα (τή¬ 
βεννος) είναι ποδήρης χιτώνας από μελανί ύφασμα, μετά 
χειριδών και ζώνης, που κλείνει με πόρπη στο μέσον του 
μπροστινού μέρους. Τα δύο μπροστινά μέρη του ενδύμα¬ 
τος φέρουν σε όλο το μήκος τους λωρίδα υφάσματος για 
μεν τα μέλη της Συγκλήτου χρώματος κίτρινου, για δε 
τους Ομότιμους καθηγητές και Επίτιμους διδάκτορες 
χρώματος πορτοκαλόχρουν, το οποίο και στις δύο παρα¬ 
πάνω περιπτώσεις εκατέρωθεν θα έχει κέντημα Ηπειρω¬ 
τικό. Οι Πρόεδροιτων Τμημάτων, τα μέλη της Συγκλήτου, 
οι Ομότιμοι καθηγητές και οι Επίτιμοι διδάκτορες μαζί με 
την τήβεννο θα φέρουν και πίλο μελανί χρώματος, κατα¬ 
σκευασμένο από ύφασμα, όμοιο με της τηβέννου, σε σχή¬ 
μα κυλινδρικό με κέντημα στο κάτω μέρος, 

δ) Για τους φοιτητές του Πανεπιστημίου κατά την ορ¬ 
κωμοσία και την καθομολόγηση το επίσημο ένδυμα (τή¬ 
βεννος) είναι ποδήρης χιτώνας από μελανί ύφασμα μετά 
χειριδών και ζώνης. Μαζί μετηντήβεννο θα φέρουν και πί¬ 
λο μελανί χρώματος, κατασκευασμένο από ύφασμα 
όμοιο με της τηβέννου, σε σχήμα κυλινδρικό. 

6. Τα χρώματα που καθιερώνονται για τις Σχολές και τα 
Τμήματα του Πανεπιστημίου, είναι τα εξής: 

α) Για τη Φιλοσοφική Σχολή και τα Τμήματά της, το βα¬ 
θύ βυσσινόχρουν. 

β) Γιατη Σχολή Θετικών Επιστημών και τα Τμήματά της, 
το ανοικτό κυανούν. 

γ) Γιατο Τμήμα Ιατρικής, το ανοικτό βυσσινόχρουν. 


δ) Γ ια τη Σχολή Επιστημών Αγωγής και τα Τ μήματά της, 
το ανοικτό πράσινο. 

ε) Για το Τμήμα Οικονομικών Επιστημών, το πορτοκα¬ 
λόχρουν. 

στ) Γ ιατη Σχολή Επιστημών και Τεχνολογιών καιταΤμή- 
ματάτης, το Τμήμα Πλαστικών Τεχνών και ΕπιστημώνΤέ- 
χνης, καθώς και για τη Σχολή Διαχείρισης Φυσικών Πόρων 
και Επιχειρήσεων και τα Τ μήματά της, χρώματα τα οποία 
θα καθορισθούν με απόφαση της Συγκλήτου. 

7. Το επίσημο ένδυμα, χρησιμοποιείται εντός του Πανε¬ 
πιστημίου κατά τις εξής πανεπιστημιακές εορτές: 

α) Στις 30 Ιανουάριου, εορτή των Τριών Ιεραρχών. 

β) Σε επίσημες εορτές (Εθνικές ή άλλες). 

γ) Την ημέρα της επισήμου εισόδου των πρωτοετών 
φοιτητών και της ορκωμοσίας τους. 

δ) Κατά την καθομολόγηση των πτυχιούχων. 

ε) Κατά την ανακήρυξη των διδακτόρων. 

στ) Κατά την ανακήρυξη των Επίτιμων διδακτόρων. 

Εκτός του Πανεπιστημίου χρησιμοποιείται από τους εκ¬ 
προσώπους του σε επίσημες τελετές που τελούνται στο 
εσωτερικό ή το εξωτερικό. 

8. Με απόφαση του Πρυτανικού Συμβουλίου που δεν 
δημοσιεύεται στην Εφημερίδα της Κυβερνήσεως μπορεί 
να ορίζονται και άλλες εορτές ή τελετές κατά τις οποίες 
χρησιμοποιείται το επίσημο ένδυμα εντός και εκτός του 
Πανεπιστημίου. 

Άρθρο 51 
ΕΝΑΡΞΗ ΙΣΧΥΟΣ 

1. Ο παρών Εσωτερικός Κανονισμός ισχύει από τη δη¬ 
μοσίευσή του στην Εφημερίδα της Κυβερνήσεως. Η Σύ¬ 
γκλητος είναι αρμόδια για την τροποποίηση των διατάξε¬ 
ων του Εσωτερικού Κανονισμού, τηρουμένης της προ- 
βλεπόμενης από το νόμο διαδικασίας, καθώς και για την 
επίλυση ερμηνευτικών ζητημάτων. 

2. Ο Εσωτερικός Κανονισμός είναι ένα δυναμικό κείμε¬ 
νο. Ανά διετία μπορεί να γίνεται συζήτηση για συμπλήρω¬ 
ση - τροποποίηση των άρθρων του. Επειδή δε συντάσσε- 
ται γιαπρώτη φορά Εσωτερικός Κανονισμός, η πρώτη συ¬ 
ζήτηση θα γίνει σε ένα χρόνο από την έγκρισή του. 

3. Η Γ.Σ. κάθε Τμήματος μπορεί να ρυθμίζει ειδικότερα 
θέματα με ιδιαίτερο Εσωτερικό Κανονισμό, ο οποίος δεν 
βρίσκεται σε αντίθεση με τις διατάξεις του παρόντος. 

4. Από την έναρξη ισχύος του παρόντος Εσωτερικού 
Κανονισμού καταργείται κάθε γενική ή ειδική διάταξη που 
ρυθμίζει κατά τρόπο διαφορετικό τα θέματα του παρό¬ 
ντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2005 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




